ועדת הפנים והגנת הסביבה, כנסת 25, פרוטוקול מספר 128, 2023-10-24 00:00

יעקב אשר: בוקר טוב לכולם, בשורות טובות לעם ישראל, בעזרת השם

יעקב אשר:  אני פותח את ישיבת הוועדה: הסרת חסמים ומתן פתרונות בתחום התכנון והבנייה לשם התמודדות עם אתגרי המלחמה בתחומים אלו, בהשתתפות ראש המטה לתכנון לאומי, מנכ"ל מינהל התכנון ועוד אחרים

יעקב אשר:       אני רוצה רק לומר שיש לנו היום בסדר היום לאחר מכן ישיבה נוספת, ישיבה משותפת בנושא של העובדים הזרים, ביחד עם הוועדה לעובדים זרים, אז ככה שחלק מהדברים שאולי יעלו כאן יהיו יותר רלוונטיים גם לדיון הבא, ושם נמקד את זה יותר

יעקב אשר:       אני רוצה לפתוח את הישיבה בכמה מילים, שמבחינתי הן החשובות

יעקב אשר:  בעצם יש שתי מטרות לדיון הזה היום, וגם לדיון הבא אחריו: לדעת ולשמוע

יעקב אשר:  קודם כל אני רוצה לומר רק דבר אחד: אנחנו לא המשרדים המטפלים, אנחנו הגוף העוקב, המתכלל

יעקב אשר:  אבל אני כן יכול לראות, זיהיתי מיד, אני רואה את זה בספקטרום רחב של כמה וכמה משרדים, לפחות בתחום ההתעניינות של הוועדה, זיהינו מיד פעילות ותגובה של מטה הדיור ומינהל התכנון והמשרדים בנושא הזה

יעקב אשר:  ראינו גם את ההחלטות שהיו בשבוע שעבר

יעקב אשר:  אנחנו נבחן אותן, נדבר עליהן, נשמע מה עוד יש בארסנל

יעקב אשר:  אבל אני מוכרח לומר את זה בשבחכם, אפילו שזה בפניכם: יש כאן מהירות תגובה, היא צריכה להיות מחודדת, היא צריכה להיות נכונה וצריך לראות מה החסמים הנוספים, כי לפעמים אתם יכולים לקבל החלטות מסוימות אבל אם זה לא מסתנכרן עם הפעילויות האחרות אז - - -     לכן אני חושב שיש שתי נקודות עיקריות לדיונים האלה להיום

יעקב אשר:  הנושא הראשון זה איך באמת נותנים הקלות ומוצאים את הדרכים, באמצעות חקיקה או באמצעות תקנות כאלה ואחרות, שעתיות כאלה ואחרות, לגרום לצמצום אדיר של פער המיגון במדינת ישראל, שזה מורכב משני דברים: החלטות תכנוניות והקלה של רגולציה

יעקב אשר:  כשאני אומר הקלה, אני לא אומר פריצה של מסגרות

יעקב אשר:  אבל אנחנו חייבים לעשות מסלולים מהירים, הרבה יותר חדים, הרבה יותר קלים והרבה יותר מציאותיים

יעקב אשר:       יש עוד חלק, שזה פחות אתם, זה יותר החלק התקציבי במשרדי הממשלה – אם זה האוצר, השיכון ואחרים, לראות שהדברים הללו גם ייבנו

יעקב אשר:  ניקח למשל ברמה רעיונית את תמ"א 40, לראות איך לשלב אותה ביחד עם תמ"א 38, כדי שגם יהיה אפשר בצורה כזו או אחרת לממן את זה

יעקב אשר:  כי גם אם תיתן הקלות של רגולציה ותכנון, אבל אם בסוף מאחורי זה לא עומד מישהו ששם את הכסף ויכול לעשות את זה, אז שוב אנחנו משחקים על הנייר

יעקב אשר:  ולכן, מבחינתי, צמצום פערי המיגון במדינת ישראל הוא נושא חשוב, בכל הצורות ובכל הדרכים שאנחנו יכולים

יעקב אשר:  אני רוצה שהיום זה יהיה במרכז הדיון בחלק האחד

יעקב אשר:       החלק השני זה איך אנחנו – בואו לא נשכח, היום אנחנו כבר מתגעגעים ללפני חודשיים, כשדיברנו על משבר הדיור ועל הכול, כי אלה היו הדאגות שלנו

יעקב אשר:  היום הדאגות שלנו הן אחרות, הלב שלנו תפוס בדברים אחרים לגמרי

יעקב אשר:  אבל אם בתקופה הזאת אנחנו נהיה באיזושהי קומה כזאת בגלל האירועים האלה, אם אנחנו לא נקדם ונגלגל מהר הלאה את התוכניות, ולא נדאג שיהיו פה עובדים שיוכלו לעשות את זה, אנחנו ניתקל גם – בעזרת השם, אחרי הניצחון שיהיה לעם ישראל – במשבר חריף פי כמה ממה שהכרנו ופחדנו מלפני חודשיים

יעקב אשר:  וגם פה התפקיד שלנו, של כולנו – שלכם כאנשי הביצוע ושלנו כנבחרי הציבור – זה לגרום לכך שהמערכות ימשיכו לעבוד

יעקב אשר:  יש כל מיני דברים, יש כל מיני נושאים, יש כל מיני רשויות שהחליטו החלטות על דעת עצמן

יעקב אשר:  דיברה איתי חברה אחת לפחות שמעסיקה מולדובנים, לא יודע מאיזה מדינה יש עוד, ויש ערים שאומרות להן: לא מעניין אותנו מי עובד, לא מעניין אותנו מה עובד

יעקב אשר:  אני גם לא בטוח שמישהו קיבל החלטה גורפת לגבי מי יעבוד ואיפה

יעקב אשר:  לא יכול להיות שלא יעבדו

יעקב אשר:  זה דבר אחד

יעקב אשר:      דבר נוסף זה לראות איך אנחנו גורמים לכך שוועדות התכנון ימשיכו לעבוד

יעקב אשר:  יש מגבלה עכשיו, כן

יעקב אשר:  הוועדה שלנו גם מטפלת בנושא של דחיית הבחירות המקומיות

יעקב אשר:  העלינו את זה בישיבה, אבל יכול להיות שאנחנו אפילו נתייחס לזה בחקיקה או בהנחיות של משרד הפנים

יעקב אשר:  הרי יש הנחיה של היועץ המשפטי של משרד הפנים לרשויות – הייתה הנחיה כבר מקודם, שמתקופה של שלושה או ארבעה חודשים - -      

שירה ברנד: חודשיים-שלושה

יעקב אשר: - - אין ועדות של תכנון ובנייה

יעקב אשר:  זאת אומרת – אין היתרים, אין שום דבר

יעקב אשר:  צריך לבחון גם את זה

יעקב אשר:  אבל ברור שאם אנחנו עכשיו, אחרי שלושה חודשים כאלה – ועכשיו אנחנו דוחים את הבחירות לעוד שלושה או ארבעה חודשים – נמשיך את זה הלאה, אנחנו מבינים מה זה אומר מבחינת ההיתרים, מבחינת קידום של תוכניות, הליכים של התנגדויות או דברים מהסוג הזה שיידחו עוד ועוד ועוד

יעקב אשר: 
	 ולכן פה, לדעתי, חייבת להיות תוכנית שמורכבת גם מהקלות כאלה ואחרות; לראות איך אנחנו משמרים מחסניות מלאות שאפשר יהיה לצאת לעבוד; איך אנחנו מביאים עובדים בכמות אדירה למדינת ישראל, כי מדינת ישראל תצטרך כזו כמות בכל מקרה

יעקב אשר:  גם אם יחזרו לעבוד אלה שעבדו עד עכשיו, מהרשות הפלסטינית, עדיין יהיה חוסר ענק בגלל שיש לנו גם הרבה בנייה שנדחתה עכשיו, גם הרבה בנייה שאנחנו חייבים לעשות ולראות איך אנחנו מתמרצים לעשות את זה

יעקב אשר:  וגם יהיה לנו, לצערנו הרב, הרבה בנייה של שיקום

יעקב אשר:       ולכן אני רוצה לשמוע לגבי שתי הנקודות: פערי המיגון – לראות איך לפתוח את זה בצורה הכי רחבה כדי שהאנשים יוכלו לבנות ממ"דים, שיוכלו לקבל פתרונות שלהם וכולי; ומצד שני איך אנחנו מתמרצים את שוק הדיור, את הבנייה; מה קורה במכרזים של רמ"י ושל משרד השיכון, האם הדברים נעצרים, האם הדברים ממשיכים, האם יש הקפאות למיניהן זה בגלל חוסר בכוח אדם או בגלל שאנשים נמצאים במילואים

יעקב אשר:  המערכת הזאת חייבת לעבוד כאילו לא קרה שום דבר, ואף יותר חזק, כדי שנוכל אחר כך לא להיקלע למשבר הרבה יותר עמוק

יעקב אשר:       ננסה לעשות את זה קצר למרות שאני קצת הארכתי, כי רציתי למקד את הדיון כדי שנדע על מה אנחנו מדברים

יעקב אשר:  אולי נתחיל עם נתן אלנתן, שייתן לנו סקירה על הדברים שנעשים

יעקב אשר:  תשתדל סקירה קצרה, כי חשוב לי אחר כך שגם חברי הכנסת ידברו ויציגו, מנהל מינהל התכנון ויורי ממשרד השיכון; ולאחר מכן חברי הכנסת

יעקב אשר:  אבל באמת, למקד ובקצרה

יעקב אשר:       ואני אומר עוד דבר אחד: אם יש דברים שהם חקיקה – ויש, למשל מה שאתמול עבר במליאה

יעקב אשר:  אנחנו נעיף את הדברים במהירות הכי גבוהה, רק תייצרו אותם, תביאו את הפתרונות, אנחנו אתכם בעניין הזה יום ולילה

יעקב אשר:      בבקשה, נתן אלנתן

נתן אלנתן: 	 בוקר טוב, תודה רבה

נתן אלנתן:  אני אפתח ואחרי זה אתן לרפי להשלים, יש מצגת מסודרת שהוכנה כדי להציג את כל העניין

נתן אלנתן:      ברגע שהמלחמה התחילה אנחנו הבנו שאנחנו צריכים להיכנס פה לעבודת חירום

נתן אלנתן:  מטה התכנון ומינהל התכנון נכנסו לעבודה פשוטו כמשמעו ימים ולילות של עבודה, כדי לקדם קודם את כל נושא המיגון

נתן אלנתן:  כמו שציינת אדוני היושב-ראש, ביום שלישי שעבר הבאנו כבר למועצה לאישור שני נושאים שקשורים למיגון

נתן אלנתן:  פעם אחת זה תקנת הפטור מהיתר בנייה לבנייה של ממ"דים בבתים צמודי קרקע במקומות שבהם זה תואם תוכנית, פטרנו אותם מהצורך לעבור את אישורי הוועדה; ופעם שנייה, קידמנו תמ"א/40/א/1/1, שהיא למעשה תאפשר לבנות ממ"דים בכל הארץ, בכל הבניינים, בהליך מאוד מאוד מקוצר

נתן אלנתן:       היום אפשר לבנות ממ"דים, אבל צריך הקלות, ועדות, עררים, התנגדויות, והדברים הללו לוקחים המון זמן

נתן אלנתן:  אנחנו הופכים את הנושא של הממ"ד לדבר שהוא תואם תוכנית, ממילא זה רשות רישוי, זה יהיה ברישוי מקוצר

נתן אלנתן:  אין עררים, אין פרסומים, אין התנגדויות, ככה שהליך של הוצאת היתר בנייה יהיה הליך קצר של חודשיים-שלושה, שאפשר יהיה להוציא היתר - - -     

יעקב אשר: אתה מדבר על היתרים ממוקדים, לממ"ד בלבד?     

נתן אלנתן: כן, לממ"ד בלבד

ארז מלול: אתמול העברנו חוק של פחות מ-60% בבית מורכב

נתן אלנתן: נכון, זה משרד המשפטים, זה בחלק שלהם – בחוק המקרקעין

נתן אלנתן:      אנחנו גם מריצים את זה

נתן אלנתן:  בדרך כלל הפרסום הוא ל-60 יום

נתן אלנתן:  עשינו לזה פרסום מקוצר, של 21 יום, בהסכמה של היו"רים של הוועדות המחוזיות שאמרו שכולם מתגייסים לעשות את העבודה בצורה מסודרת

נתן אלנתן:  אנחנו מקווים שתוך חודש, מקסימום חודש וחצי מהיום, התמ"א תהיה מאושרת

נתן אלנתן:  לאשר תמ"א בחודש וחצי זה דבר שהוא לא קיים, אבל אנחנו מבינים את החשיבות של הדבר ואנחנו מריצים את כל העניין

נתן אלנתן:       בנוסף לזה יש עוד דברים שאנחנו עובדים עליהם כל הזמן

נתן אלנתן:  גם השבוע אנחנו עושים במועצה הארצית, היום - - -      

יעקב אשר: 	 רק מאישור התמ"א יהיה אפשר להתחיל להגיש בקשות לפי זה?     

נתן אלנתן: נכון, אבל גם לא צריך תיק מידע, ככה שאפשר כבר להתחיל להתארגן ולעבוד

רות שוורץ: רק הבהרה: מי שכבר קווי הבניין שלו בסדר, יכול להגיש את הפטור

נתן אלנתן: זה בתקנות, והצו הזה אמור להיחתם היום

יעקב אשר: זה מה שרציתי

יעקב אשר:  אולי שתצא הבהרה מכם גם לרשויות, שיוכלו לדעת, שאפשר יהיה לפחות להתחיל להתכונן

יעקב אשר:  אלה שאין חריגה מקווי הבניין, זה ודאי חלק ואפשר אולי לעשות את זה; ואלה שזה כן, אז אולי שכבר יוכלו להתחיל להגיש, וברגע שהתב"ע תאושר - -     

נתן אלנתן: יתחילו להתארגן, כן

יעקב אשר: - - יוכלו ממש לצאת עם זה קדימה

נתן אלנתן: אנחנו אמורים להוציא הנחיות, אנחנו רוצים רק לסיים את התקנה

נתן אלנתן:  אני מקווה שהיום היא כבר תיחתם על ידי השר, נוציא את התקנה ואז נוכל להעביר את הכול

נתן אלנתן:       גם היום אנחנו עושים ישיבת מועצה מיוחדת, לאשר עוד דברים של בטיחות לבתי חולים ולכל מיני מוסדות ממשלתיים - - -             

יעקב אשר: 	 כשאני מדבר על מיגון, אני מפריד כרגע בין המיגון הדירתי או לתושבים

יעקב אשר:  מה באמת עם אותם בתי חולים ומקומות כאלה, שברוח ההחלטה שהייתה לנו פה בחוק ההסדרים שמנו אותם כתשתית?     

נתן אלנתן: יש לנו בחוק את הסעיף 266ה' שמאפשר בתנאים מיוחדים, בדברים דחופים, לתת אישור

נתן אלנתן:  השר חותם על צו, אפשר לתת אישור לבנות ללא תוכנית וללא היתר, בדברים מאוד דחופים

נתן אלנתן:  לכן בשבוע שעבר נתנו אישור לשלושה בתי חולים לאכלס – אף על פי שעדיין לא קיבלו טופס 4 – את אותם אגפים שצריכים אותם לצורך המלחמה, וכדומה

נתן אלנתן:       יש לנו כל מיני דברים של מיגון של מוסדות ציבור, שאנחנו מאפשרים לעשות אותם בפטור מהיתר או מתוכנית, הכול לפי העניין

נתן אלנתן:       אני לא רוצה להאריך, אני אתן לרפי להציג את הכול בצורה מסודרת

יעקב אשר: רפי, קצר ולעניין, כמו שאתה יודע לעשות

רפי אלמליח: קצר ולעניין

רפי אלמליח:  אני מברך על הישיבה הזו, אני חושב שהיא נדרשת אחרי שכל גוף וכל משרד ממשלתי רץ וניסה לעשות את מה שהוא יודע בשבועיים וחצי האלה

רפי אלמליח:  גם אנחנו פעלנו, גם עם התושבים - - -     

יעקב אשר: אנחנו גם משתתפים באבלך, זה היה עוד לפני האירועים

ארז מלול: אימא שלו שכנה שלי, אישה יקרה

רפי אלמליח: תודה, תודה

יעקב אשר: שיהיה רק בשמחות

יעקב אשר: כן

רפי אלמליח: אז אנחנו פועלים כבר שבועיים וחצי, גם בשטח, צוותים של רישוי, של תכנון, הייעוץ המשפטי גם לא נח והוא מוצא כל הדרכים שאפשר כדי לבוא ולקדם את הפטורים הרבים שנדרשים כאן

יעקב אשר: אגב, אם אפשר רק עוד דבר אחד שאני שכחתי, כנראה שאני מתבגר

יעקב אשר:  אני לא יודע עד כמה יש דברים ברורים, אבל גם בנגיעה, בהסתכלות על הנושא של השיקום שהזכרתי מקודם, במיוחד באזורים שהם צריכים שיקום, ולדעתי יותר משיקום

יעקב אשר:  אמר לי איזה ראש מועצה אזורית בעוטף עזה, עוטף ישראל מה שנקרא – אני יותר אוהב את זה, הוא אמר לי: אנחנו צריכים להשתמש בטרמינולוגיה של להחזיר עטרה ליושנה

יעקב אשר:  אז אמרתי לו שבגמרא - -      

ארז מלול: אני מתחבר לזה

יעקב אשר: - - יש דבר שנקרא - - -     

אורנה אנג'ל: אפשר לחזור להיות ענייניים?     

יעקב אשר: סליחה

יעקב אשר:  יש דבר שנקרא לא להחזיר עטרה ליושנה של המקום הזה, אלא לתת תשובת המשקל

יעקב אשר:  תשובת המשקל זה אומר שאם מישהו ניסה לפגוע בנו בצורה כזאת, אתה צריך לעשות את התקומה פי שניים ממה שהיא הייתה

יעקב אשר:  פי שניים לפחות ממה שהיא הייתה

נתן אלנתן: ולכן אנחנו לא קוראים לזה שיקום, אלא פיתוח

יעקב אשר: בדיוק, שיקום ופיתוח

יעקב אשר:  אז אני רוצה שגם בזה תגעו

אורנה אנג'ל: אפשר לחזור בבקשה לדיון?     

יעקב אשר: אני מבקש לא לדבר באמצע

אורנה אנג'ל: ואני מבקשת שתפסיקו עם - - -     

יעקב אשר: סליחה, סליחה, את לא תדברי עכשיו

אורנה אנג'ל: אני אדבר מתי שאני רוצה

יעקב אשר: אני מכבד אותך ואת לא מכבדת

יעקב אשר:  אני מבקש

אורנה אנג'ל: לא, מי שלא מכבד פה זה - - - מנותקים שיושבים פה

יעקב אשר: אני מבקש, אין לך רשות דיבור, אין לך רשות דיבור ואף אחד לא מנותק

אורנה אנג'ל: אתה מנותק - - -     

יעקב אשר: אף אחד לא מנותק

יעקב אשר:  תודה רבה

ארז מלול: אז למה באת לדיון?     

יעקב אשר:  אני ציטטתי את ממלא מקום ראש מועצה, שבבכי אמר לי את זה

אורנה אנג'ל: - - -      

יעקב אשר: אל תטיפי לי מוסר, אל תטיפי לי מוסר

אורנה אנג'ל: - - - אתם מנותקים

יעקב אשר: לא מותר לך לדבר

יעקב אשר:  לא

יעקב אשר:  אם עוד פעם אחת תתפרצי – את תהיי בחוץ

אורנה אנג'ל: תוציא - - -     

יעקב אשר:  וזה, כנראה, בגלל שאני ידעתי לכבד עד היום לפחות, בדיונים אחרים

יעקב אשר:       בבקשה

רפי אלמליח: אנחנו באנו לעשות, לא לריב

ארז מלול: - - -     

יעקב אשר: ארז, אל תעזור לי

ארז מלול: - - - לא יגידו לי פה, חצופים

ארז מלול:  אנחנו עובדים 24/7 כולנו

אורנה אנג'ל: - - -     

יעקב אשר: סליחה, תצאי החוצה

יעקב אשר:  את יוצאת החוצה ואת לא תשתתפי בדיון הזה מבחינתי

יעקב אשר:  ואני ביקשתי – תשאלי את מנהלת הוועדה – אמרתי: אל תשכחי את ארגון האדריכלים, אל תשכחי - - - אבל אם - - -     

אורנה אנג'ל: אתם לא מתייחסים אלינו בכלל - - -     

יעקב אשר: אוקיי, אז תצאי בבקשה החוצה

יעקב אשר:  תצאי בבקשה החוצה

אורנה אנג'ל: לא רוצה לצאת

יעקב אשר: תצאי החוצה

אורנה אנג'ל: תוציא אותי בכוח

יעקב אשר: את תצאי החוצה

נאור שירי: תן לה 5 דקות

יעקב אשר: נאור, תן לי

יעקב אשר:  זה פשוט - - -     

אסנת בנימין: 	 היושב-ראש, כולנו במצב מאוד מתוח, אני מבקשת שתיתן לה להישאר - - -     

אורנה אנג'ל: - - -     

יעקב אשר: אני מבקש, אני מבקש, אף אחד לא מתוח יותר ממישהו אחר

יעקב אשר:  היא נמצאת כאן מתוקף תפקידה, לא מתוקף משהו אחר, ולצורך זה היא הוזמנה ולא לעשות פופוליסטיקה

יעקב אשר:  כשאני מצטט יושב ראש - - -     

אורנה אנג'ל: - - -     

יעקב אשר: אני מבקש שתכבדי ותצאי החוצה

אורנה אנג'ל:  המדינה הכי - - -      

יעקב אשר: סליחה, תצאי בבקשה החוצה

יעקב אשר: כן

רפי אלמליח: יש לנו כמה מישורים שאנחנו פועלים בהם

רפי אלמליח:  מיגון לציבור הרחב – תכף רותי תפרט כאן, דברים שחלקם כבר פורסמו, חלקם נמצאים בשלבים האחרונים

רפי אלמליח:  אנחנו מקיימים פעם בשבוע במועצה הארצית דיון לגבי כל מה שנצבר באותו שבוע, אנחנו מכינים אותו ומביאים לאישור

רפי אלמליח:       מעבר לדיור ולבינוי יש גם את הנושא של תשתיות

רפי אלמליח:  מצאנו וישבנו עם משרד האנרגיה בבקשות שלהם לאגירת אנרגיה בחירום למרכזי חוסן ולישובים

יעקב אשר: מתן ההקלות, כשדיבר נתן על בתי החולים, זה גם על תשתיות לאומיות חשובות

רפי אלמליח: נכון, זה גם על תשתיות

רפי אלמליח:  אם אנחנו צריכים מיגונים למתקנים של חשמל, של מחשוב, של מתקנים רגישים – אנחנו גם מביאים עם פטורים, כדי שיוכלו כבר מיד לפעול

רפי אלמליח:       משק הבנייה

רפי אלמליח:  ישבנו כבר מספר פעמים עם התאחדות הקבלנים

רפי אלמליח:  כל המצוקות שבאות מהשטח, אנחנו מנסים לתת להן פתרונות, כמו למשל הנושא של טופס  4– מה שנמצא כבר בסוף תהליך וחסר עוד כמה תחנות בטופס הטיולים

רפי אלמליח:  אני ונתן נוציא היום הנחיה ובקשה, היא כבר מוכנה, מכוונת לחוק התכנון והבנייה לרשויות, לתקנות, כדי שהן יאפשרו את זה, כי זה ניתן היום ופשוט לא משתמשים בזה, אז אנחנו מעבירים את זה

רפי אלמליח:       במקביל, אם אנחנו נידרש, נוסיף גם בהוראת שעה, נייצר פתרון שאם יש רשויות שאין להן מנגנון שפעיל אז אנחנו לא נמתין עד שיחזרו לעבודה, אנחנו ניתן את האפשרות הזו

רפי אלמליח:  זה נמצא בבחינה בייעוץ המשפטי שלנו

יעקב אשר: אתה חייב שהבחינה תיגמר מהר

רפי אלמליח: כן, כן, היא נמצאת בבחינה כבר מאתמול

יוראי להב-הרצנו: מה אתם בוחנים?     

רפי אלמליח: יש טופס 4 שהוא צריך לבוא לרשות

רפי אלמליח:  לפי החוק היום הרשות היא זו שיכולה להחליט

רפי אלמליח:  אי-אפשר לעקוף את זה בתקנה, אנחנו צריכים לעשות תיקון חוק לעניין הזה בהוראת שעה

רפי אלמליח:  הייעוץ המשפטי כאן, הוא יתייחס לזה, אני פשוט נותן סקירה

נאור שירי: 	 - - -      

יעקב אשר: כהוראת שעה לתקופה מסוימת יכול להיות שכן

יעקב אשר:  זה יכול לבוא משתי סיבות

יעקב אשר:  יש רשויות שכל מחלקת ההנדסה שלהן, התכנון והבנייה שלהן זה שניים-שלושה אנשים

יעקב אשר:  מספיק ששניים במילואים ואחד לא מגיע, אתה כבר נעצר

יעקב אשר:       שוב, צריך לבחון את זה, זה חקיקה, החקיקה תבוא אלינו

נאור שירי: מה זה יעזור?      

רפי אלמליח: מה זה יעזור? אז בדיוק, זה המשפט הבא

רפי אלמליח:  יושב לידך חיים פייגלין, סגן נשיא ההתאחדות, הוא הציג לנו נתונים שיש כ-40,000 יחידות דיור שנמצאות בשלבים האלה, כ-30,000 מהן כבר נמכרו ו-10,000 לא נמכרו

רפי אלמליח:  ולכן אם אנחנו נאפשר את הטופס 4, זאת אומרת אכלוס, ניתן יהיה לתת פתרונות דיור מיידיים לאוכלוסיות, לקהילות שנדרשות להעתיק את מגוריהן בימים אלו

נאור שירי: אבל כשיש אישור לטופס 4 יש לזה משמעות, כי הרשות באה ואומרת: אנשים יכולים לגור שם

נאור שירי:  לא רק מהבחינה של הבניין, אלא מהבחינה של הסביבה, אם הם גרים באתר בנייה, אם הם גרים במקום נגיש

נאור שירי:  יש משמעויות לטופס 4, שצריך לעבור דרך הרשות

נאור שירי:       אני מבין את הרצון, אבל לדעתי זה לא הפתרון

רפי אלמליח: בסדר, אנחנו במלחמה אם מישהו לא הבין את זה

רפי אלמליח:  אם אנחנו צריכים לתת פתרונות לאנשים שאין להם מיגון בבית באשקלון, ויש היום דירות מוכנות עם מיגון, אני לא חושב שאנחנו צריכים להיות אלה שבאים ואומרים: לא, זה לא יהיה

נאור שירי: 	 אני מבין את מה שאתה אומר, אבל לרוב האנשים - - -     

רפי אלמליח: בוא, אני ממשיך הלאה

רפי אלמליח:  פתרונות מגורים - - -     

נאור שירי: לא, אתה לא תמשיך הלאה, כי שנייה, אני רק אסיים את המשפט

רפי אלמליח: שנייה, תן לי לסיים ואז אני אענה לך

רפי אלמליח:  אי-אפשר לעצור כל שנייה

נאור שירי: האנשים שאין להם מיגון, למשל באשקלון - -      

יעקב אשר: אתה שואל שאלה מצוינת - - -     

נאור שירי: - - הם אנשים שצריכים נגישות - -      

יעקב אשר: רגע, נאור - - -     

נאור שירי: - - ולפעמים גם מעלית

נאור שירי:  בבניין כזה, יכול להיות שהדירה מוכנה, אבל אין מעלית - -      

יעקב אשר: אני מתאר לעצמי - -     

נאור שירי: - - אז הם לא יעלו ארבע קומות - - -     

רפי אלמליח: אז יעלו ברגל, לא יהיה מעלית

יעקב אשר: רגע, שנייה

נאור שירי: אנשים נכים לא יעלו ברגל

רפי אלמליח: לא יהיו נכים, יהיו צעירים

יעקב אשר: שנייה, חברים

יעקב אשר:  הרי אף אחד לא באמת חושב שמישהו חושב שיעלו אנשים ברגל או יסחבו אותם

יעקב אשר:  אני רק אומר דבר אחד, אנחנו כמובן נצטרך לבחון, אבל זה בדיוק החקיקה

יעקב אשר:  אני מתאר לעצמי שלתוך הדברים ייכנסו גם האלמנטים האלה, אבל יצטרכו לעשות את זה בצורה שמאפשרת יותר זריזות

יעקב אשר:       יש היום המון מערכות, אתה גם אישרת לאחרונה במליאה כל מיני דברים של שעת חירום ודברים מהסוג הזה

יעקב אשר:  עכשיו צריך גם למצוא את המנגנון, שגם אם נשארו ליקויים או משהו מסוג כזה, שאפשר יהיה להבטיח את הסגירה שלהם תוך כדי תנועה

יעקב אשר:       בוא ניקח למשל דוגמה

יעקב אשר:  אם באשקלון יש 10,000 יחידות דיור מתוך 30,000 האלה, וזה 10,000 אנשים שהם משפרי דיור מתוך העיר שיוצאים מתוך בתים שלא מוגנים, אז יש פה שיקול

יעקב אשר:  אני לא אומר שמה שאתה אומר זה לא דבר שצריך לבדוק אותו, בוודאי שכן, אבל יש פה שיקול שצריך לדון בו

יעקב אשר:  ודיברנו רק על לדון, לא ביקשו שנרים יד ונצביע על משהו שעוד לא ראינו אותו

קריאה: חלק מהדברים האלה הם בסמכותו הנוכחית של מהנדס העיר

רפי אלמליח: עוד דבר אחד שאנחנו טיפלנו בו במישור של מענה לציבור הרחב

רפי אלמליח:  הקמנו קו חם במינהל התכנון, כי היו הרבה שאלות

רפי אלמליח:  לגבי כל ההצעות שהצענו ואישרנו לקיצור ההליכים יש הרבה שאלות, ואנחנו מקבלים הרבה פניות מהציבור

רפי אלמליח:  היום אנחנו מעלים לאתר מינהל התכנון גם אתר שהוא לתקופה הזו של החירום, ושם יימצאו כל ההחלטות

רפי אלמליח:       רות, את רוצה לעבור על - - -     

רות שוורץ: בקצרה

יעקב אשר: רות, אני אעשה רגע הפסקה כי נמצא איתנו בזום גדי ירקוני, שכולנו מצדיעים לו ומעריצים אותו, ואנחנו יודעים שזמנו יקר מאוד מאוד עכשיו

יעקב אשר:  אז אנחנו ניתן לו רגע להעלות את הנושאים ונמשיך איתך, גברת שוורץ

יעקב אשר:       גדי נמצא איתנו?     

גדי ירקוני: שלום לכולם, אני מתנצל שאני ככה נדחף

יעקב אשר: זה בסדר גמור

גדי ירקוני:  דבר ראשון, אני רוצה גם מכם שתי דקות קשב על הנושא הכללי

גדי ירקוני:  המועצה האזורית אשכול עברה פה אירוע קשה ביותר שהיהודים עברו מאז שנות הארבעים, והדבר הזה צריך להילקח על ידי כל אחד מאיתנו בחשבון לגבי מה המצב עכשיו התושבים שלנו

גדי ירקוני:  הדבר הזה צריך להביא לידיעה שאנחנו עכשיו במבחן של המדינה – ולא במבחן של אשכול – איך אשכול תחזור ותהיה בתקומה

גדי ירקוני:  אנחנו מדברים פה על דברים שהם בסיס השלטון של העם, של מדינת ישראל, באזור ובמרחב

גדי ירקוני:       אני רוצה לפנות גם אליכם, וגם עוד פעם – שהערבים ישמעו אותי טוב: השבויים והנעדרים שלנו מוחזקים אצלכם – חמאס, תושבי עזה

גדי ירקוני:  אתם אחראים לשלומם, ודיר באלכ אם יקרה משהו לאחד מהחטופים והשבויים

גדי ירקוני:  אנחנו לא נראה בעיניים שלנו, אם זה יקרה

גדי ירקוני:  ואני קורא לכם, תושבי עזה, תיכנסו ותשחררו, זה השליטים שלכם, אל תגידו: לא ידענו, לא שמענו

גדי ירקוני:  תודה

גדי ירקוני:      אני לא אכנס לכל הדברים האחרים, אבל אני רוצה לבקש מהוועדה הזאת, של לשכת התכנון והבנייה

גדי ירקוני:  אני פניתי לשר הפנים ביום שלישי שעבר, יומיים אחרי האירוע

גדי ירקוני:  והדבר הברור שהיה לי, כשעוד לא יכלנו לדבר על תקומה – גם היום זה קשה לתושבים, אבל לי אין ברירה – שהדבר הכי דחוף ללשכת התכנון זה שני דברים: א' – שכבר עכשיו נקים את הוועדה המקומית באשכול

גדי ירקוני:  אנחנו לא מסוגלים לעמוד בדבר הזה שיש לנו במטרה הזאת, באתגר הזה, עם הוועדה המרחבית

גדי ירקוני:  אנחנו חייבים, והיה לנו תכנון מראש, להקים את הוועדה המקומית פה לפחות לחמש שנים – אחרי זה תחליטו מה שאתם רוצים – ולתקצב לנו אותה

גדי ירקוני:  אנחנו חייבים לעבוד גם על השוטף וגם על התקומה ועל השיפוצים, וכמו שאמרת, הכנסת לי משפט שאני אזכור אותו מאוד, איך אמרת?     

יעקב אשר: תשובת המשקל

יעקב אשר:  אתה נותן תשובה למה שעשו לנו במשקל כפול ומכופל

גדי ירקוני: בדיוק

גדי ירקוני:  לא כפול, פי עשר

יעקב אשר:  ומכופל אמרתי

יעקב אשר:  מפה אני - - -      

גדי ירקוני: לא נריב על זה עכשיו

גדי ירקוני:  לא נריב על זה

יעקב אשר: חד משמעית

גדי ירקוני: וזה משפט גדול

גדי ירקוני:  בשביל זה אנחנו צריכים מכם שני דברים

גדי ירקוני:  א' – את הוועדה; ב' – לראות איך מורידים לנו חסמים של היתרי בנייה כדי לקבל את כל היתרים, איך עושים אותם בשלבים ולא עוצרים את התחלת הבנייה אחרי תכנון

גדי ירקוני:  איך מקבלים את כל ההיתרים, לא לעשות פה פרטיזניות, לא לעשות פה דבר לא נכון ולא בטיחותי

גדי ירקוני:  אני חייב לראות איך אתם, לשכת התכנון, מקימים אצלי בוועדה את כל הגופים שבחצי יום-יום יהיה היתר כדי להתחיל לעבוד

גדי ירקוני:      אנו צריכים להבין: אין מגורים לחלק מהאנשים ואין תשתיות

גדי ירקוני:  אנחנו צריכים לעבוד בקצב שמדינת ישראל לא הכירה אותו כמותו, ואני מאוד מבקש מכם: תתעסקו בנושא הזה, תראו איך אתם נותנים לי תשובה כבר עד סופשבוע לגבי איך המנגנון באשכול הולך לעבוד

גדי ירקוני:       אני אומר לכם, אשכול חייבת עכשיו לקבל מכם ומכל מקום במדינה תשובות פרטיות, אחרת לא נצליח לשקם

גדי ירקוני:  ואנחנו רוצים לשקם, רוצים להוכיח לרוצחים האלה, לאנשים הנתעבים האלה שחשבנו שאפשר לגור לידם ואנחנו יודעים עכשיו שאי-אפשר לגור לידם

גדי ירקוני:       שהצבא ינצח

גדי ירקוני:  אנחנו מדינה אחת, ממשלה אחת, הכול אחד

גדי ירקוני:  אל תתנו לנו להיות נגד

גדי ירקוני:  בואו נהייה כולם ביחד וככה נעשה את מה שאמרת, ככה ננצח וככה נוכיח לעולם כולו שעל העם היהודי, ובייחוד במדינת ישראל, אף אחד לא יכול לנו

גדי ירקוני:  בגלל שאחרת, אם ניכשל במבחן הזה של המדינה – המדינה תהיה, אבל המדינה תהיה אחרת לגמרי ואני לא יודע מי יגור צפונה מנתניה ודרומה מתל אביב

גדי ירקוני:      תודה ואני מצטער שאני צריך לרדת

גדי ירקוני:  אבל אני אשמח, יושב-ראש הוועדה, שאפילו אתה או מישהו יחזור אליי עם התשובות האלה אחרי שתדונו

גדי ירקוני:  זה דברים בחיינו

גדי ירקוני:  תודה

יעקב אשר: חד משמעית

יעקב אשר:  קודם כל תחזור לעניינים שלך, אנחנו נטפל בזה ונעמוד גם בקשר ישיר

יעקב אשר:  אני לא יודע אם יהיו לנו תשובות מלאות עכשיו, אבל מבחינתי דבר אחד אני יכול לומר כבר עכשיו, מבלי לבדוק אפילו: שאין שום ספק שאזורים עתירי חורבן מהסוג הזה, כמו באשכול ובמקומות הנוספים שייגזרו מזה, חייבים לעמוד בחוקי תכנון ובנייה בכל העניין של החזרת מצב לקדמותו ופיתוח אחר לגמרי מכל מקום אחר, ולא יהיה שום חשש שמישהו ינצל את זה בשביל לעשות דברים אחרים

יעקב אשר:  מבחינתי זה מה שאני רואה, אנחנו נדון בזה ונדבר על זה בהמשך הדרך

יעקב אשר:       תודה רבה לך גדי ובהצלחה, שיהיה לך כוח להוביל ולהנהיג הלאה

יעקב אשר:  זה המבחן של המנהיגים בשטח

יעקב אשר:  תודה לך

חיים ילין: אפשר משהו בעניין הזה, אדוני היושב-ראש? בעניין הזה

יעקב אשר: 	 רגע, חבר הכנסת התחיל לדבר, דקה, אני יודע להיות גמיש לפעמים

יעקב אשר:       כן

יוראי להב-הרצנו: לפני שבוע דיברתי בדיוק על זה, ואמרת לי: זה לא הזמן, זה לא הזמן

יעקב אשר: על מה?      

יוראי להב-הרצנו: על מה שראש המועצה אמר

יוראי להב-הרצנו:  יעקב, אני באמת שואל: יש מישהו - - -     

יעקב אשר: יוראי, אני לא בדקתי אם זה היה לפני שבוע או שבוע וחצי

יעקב אשר:  אמרת לי: בוא נדבר על הפיתוח

יעקב אשר:  אמרתי לך: לפני הפיתוח יש עוד כמה דברים

יעקב אשר:  עכשיו זה הזמן

יעקב אשר:  אם אתה שואל אותי מה אמרתי, מה חזרתי, מה זה

יעקב אשר:  בינתיים, בישיבות כאן, אני רציתי לקבל אותך בברכה היום

יוראי להב-הרצנו: על הכיפאק

יוראי להב-הרצנו:  ולכן, יעקב, אני אשמח לשמוע - -      

יעקב אשר: אז גם אני אשמח - -     

יוראי להב-הרצנו: - - את גורמי התכנון, אם מישהו דיבר - - -      

יעקב אשר: - - ויפה מאוד שאתה מצטרף לשמחה שלי בעניין הזה

יעקב אשר:  זה כן חשוב

יוראי להב-הרצנו: אני לא שמח על זה - - -      

יעקב אשר: 	 	כן, חיים

יעקב אשר:  תכף נחזור לגברת שוורץ

חיים ילין: אדוני היושב-ראש, בהשראת גדי ירקוני שכולנו אכן מעריצים אותו, אני רק רוצה שראשי הרשויות שמקפיאים פה בנייה במרכז ייקחו דוגמה מגדי ירקוני שרוצה להתחיל לעבוד אתמול - -      

יעקב אשר: נכון

חיים ילין: - - גם באזורי הסיכון אצלו

חיים ילין:  ועוד ראשי הערים שאצלם אין סיכון בכלל - -      

יעקב אשר: נכון

חיים ילין: - - מקפיאים לנו את הבנייה

יעקב אשר: אנחנו תכף נדבר על זה, אבל בואו נחזור רגע לדיון כדי שלא נתפזר

יעקב אשר:       בבקשה, גברת שוורץ

רות שוורץ: תודה, אני אעבור על הסקירה בקצרה

רות שוורץ:  לגבי המיגון, כפי שנתן ורפי הציבו

רות שוורץ:  קודם כל לגבי מיגוניות יש לנו צו שמאושר שפוטר מתוכנית ומהיתר, רשויות מקומיות עובדות עם זה תחת ההנחיות של פיקוד העורף

רות שוורץ:       נתן התייחס לתמ"א

רות שוורץ:  את התמ"א עשינו על כל הארץ, היא מגמישה הוראות בינוי כדי שההיתרים יוכלו להיכנס למסלולים קצרים, בין אם בפטור מהיתר ובין אם ברישוי מקוצר

רות שוורץ:  אנחנו עובדים על זה

רות שוורץ:  יש לנו תקנות פטור מהיתר, שכפי שנתן אמר, כנראה שיועברו היום לשר הפנים לחתימה, זה בצמודי קרקע עד שתי קומות בפטור מהיתר

רות שוורץ:  הרשות המקומית מקבלת הודעה אחרי הביצוע

רות שוורץ:       רישוי מקוצר

רות שוורץ:  זה מסלול שהוא קיים, הוא מקוצר, הוא ללא מידע, עם תוכנית ראשית מצומצמת, ללא כל הגורמים המאשרים בסוף

רות שוורץ:  זה מסלול קיים

רות שוורץ:  אנחנו גם נוציא הנחיות שיעשו סדר לכל לאזרחים ולבעלי המקצוע, כדי שיידעו

רות שוורץ:       תמ"א/ 1/ 19 למתקני אגירה, התייחסו לזה, המועצה הארצית החליטה בשבוע שעבר להמליץ לממשלה על האישור

רות שוורץ:  אנחנו עובדים היום עם המון צווים לפי 266ה', שזה מאפשר לשר הפנים פטור מתוכנית ופטור מהיתר

רות שוורץ:  אז צו כזה עולה לדיון בנושא של מתקני אגירה במתקני קליטה ובמרכזי הפעלה, היום במועצה הארצית שהיום תתקיים בדיוק אחרי הדיון

רות שוורץ:       במקביל אנחנו מקדמים תקנות לפטור - - -     

יעקב אשר: ניקח מתקנים, מתקני אגירה או מתקנים כאלה ואחרים

יעקב אשר:  אתם מדברים פה על בנייה של ממ"דים?      

נתן אלנתן: אגירה זה חשמל

יעקב אשר: כן, אני יודע

שירה ברנד: אמצעי מיגון - - -     

יעקב אשר: אני שואל על אותם מקומות שהם תשתיות לאומיות חשובות

יעקב אשר:  אז יש דרך אחת, אמנם היא תהיה יותר קצרה כי אתם מקצרים אותה, אבל היא עדיין ארוכה; ויש גם דבר מה קורה עכשיו – זאת אומרת, יכול להיות ששם יש פתרונות של מיגוניות בשלב מסוים או דברים מהסוג הזה?     

נתן אלנתן: מדובר על מיגון המבנים עצמם

נתן אלנתן:  יש מבנים מאוד מאוד רגישים שצריך למגן אותם, ועל זה אנחנו נותנים את הפטור

יעקב אשר: את זה הבנתי, אבל אני שואל במקביל מה קורה

יעקב אשר:  השאלה אם זה רק למגן את המבנים או למגן את העובדים

נתן אלנתן: את העובדים

יעקב אשר: הבנתי, אז השאלה שלי התבטלה

יעקב אשר:  בבקשה

רות שוורץ: אמרתי שאנחנו עובדים עכשיו במקביל כדי לתקן תקנות של פטור מהיתר עבור מתקני אגירה זעירים, שאפשר שיוצבו בפטור מהיתר

רות שוורץ:      אנחנו עובדים המון על 266ה', שזה פטור מתוכנית ופטור מהיתר

רות שוורץ:  גם בשבוע שעבר אישרנו בתי חולים לאכלוס, השבוע אנחנו מביאים לדיון מיגונים – אפרופו, שאלת היו"ר – מיגונים גם של מבנה של משרד התחבורה וגם מבנה של חברת נגה, וגם אנחנו עובדים עכשיו על פטורים מתוכנית ומהיתר למבנים יבילים עבור חינוך

רות שוורץ:  יש צורך דחוף להקמה של מבנים יבילים עבור חינוך, אנחנו עובדים על זה ביחד עם משרד החינוך

יעקב אשר: מה זה יבילים? מיגון יביל?     

רות שוורץ: מבנים ללימודים

יעקב אשר: אז תסבירו בבקשה

רות שוורץ: אתמול אנחנו קיימנו ישיבה דחופה עם משרד החינוך

רות שוורץ:  מה שקורה זה שהמפונים הגיעו לערים שונות או למקומות שונים כדוגמה אילת, ויש צורך בעוד מבנים שבהם הם יוכלו ללמוד

רות שוורץ:  כרגע אילת היא עיר של 60,000 שהגיעו אליה המון מפונים

יעקב אשר: זאת אומרת אתם פוטרים את ההליך של היתר רגיל?      

רות שוורץ: ותוכנית, אם צריך

יעקב אשר: ומה אתם עושים עם מיגון למקומות האלה?      

תדמור עציון: השאלה עלתה אתמול בדיון

תדמור עציון:  חלק מהמתחם יהיה יבילים של כיתות וחלק יהיה גם מבנים למיגון

תדמור עציון:  הם בתיאום עם פיקוד העורף ויש מפתח עבור - - - 

יעקב אשר: אבל משרד החינוך מבין שכשהוא מתקצב קרוואנים כאלה – או שנקרא לזה מתקן יביל – הוא צריך גם ממ"דים?     

תדמור עציון: כן, בהחלט

נאור שירי: יעקב, באילת זה אוהלים, זה לא קרוואנים

יעקב אשר: כרגע

יעקב אשר:  אבל הם מדברים הפוך

יעקב אשר:  הם מדברים על מבנים

תדמור עציון: מדברים על מבנים יבילים לכיתות לימוד - - -     

יעקב אשר: יבילים, לא אוהלים, אוהלים זה משהו אחר

רות שוורץ: דרך אגב, זה לא רק באילת

רות שוורץ:  זה ברעננה - - -      

תדמור עציון: במלונות ים המלח

נאור שירי: אני שואל, כי זה הרי יהיה משהו ארוך

יעקב אשר: 	  אז זה מה שהם אומרים

יעקב אשר:  הם נערכים עם משרד החינוך, ולכן הם צריכים לקחת את חוק התכנון והבנייה שהיום הוא מחייב הוצאת היתר רגילה – גם למבנה יביל וגם לתוכנית, וזה דבר שיכול לקחת הרבה מאוד זמן

יעקב אשר:  והולכים ליצור, אני מקווה שביום יומיים הקרובים - -      

רות שוורץ: בצו

יעקב אשר: צו מיוחד שייתן את זה, יגדיר - - -      

יוסף עטאונה: יעקב, ברשותך, יש לי דווקא בעניין הזה - - -     

יעקב אשר: רגע, אני אתן לך, אני אתן לך

יוסף עטאונה: דווקא בעניין הזה, ברשותך

יעקב אשר: אבל תן לי לסיים משפט

יעקב אשר:  אני אסביר לנאור, אחר כך תדבר, ראיתי שביקשת

יעקב אשר:       הם רוצים לגרום לכך שאפשר יהיה לשים מיידית

יעקב אשר:  אני רק ביקשתי להוסיף שבתקצוב של משרד החינוך ייקחו בחשבון גם את המבנה היביל כממ"ד

תדמור עציון: ממה שהוצג לנו אתמול, הם לגמרי מתואמים עם פיקוד העורף

יעקב אשר: אוקיי

יעקב אשר:  בבקשה, יוסף

יוסף עטאונה: אני רוצה קודם כל להתייחס ספציפיות רק לעניין של מוסדות החינוך, ואחר כך אני אכנס לעניין של האוכלוסייה הערבית הבדואית בנגב

יוסף עטאונה:  האם בתוכנית שלו משרד החינוך הציג לכם את בתי הספר ביישובים הבדואים הלא-מוכרים שהם במבנים יבילים כיום? הם נמצאים בתוכנית של המיגון? כי אין אף בית הספר בדואי בדרום, שהוא לומד שנים ביבילים, ואין מיגון

נתן אלנתן: זאת שאלה למשרד החינוך

יוסף עטאונה: אני פניתי כבר למשרד החינוך

יוסף עטאונה:  אבל היא מדברת על תוכנית שמקדם משרד החינוך

יוסף עטאונה:  האם החברה הבדואית נמצאת בתוכנית או לא? שאלה פשוטה

נתן אלנתן: משרד החינוך אתמול ישב איתם על פתרונות למפונים - -      

יעקב אשר: הם דיברו עכשיו על התוכנית להביא יבילים

נתן אלנתן: - - לאותם מקומות שהגיעו המפונים וצריך לתת להם מבנים

נתן אלנתן:  זו שאלה למשרד החינוך, זה לא אלינו

יוסף עטאונה: צריך לדאוג למפונים

יוסף עטאונה:  אני פניתי לשר החינוך

יוסף עטאונה:  אבל אם כבר עושים תוכנית, מקדמים תוכנית, ישבו, האם בתי הספר הבדואים בתוך התוכנית או לא בתוך התוכנית? פשוט מאוד

יעקב אשר: זה לא תוכנית על אזור, אם אני מבין נכון

יעקב אשר:  הם מדברים על תוכנית כוללת, על האפשרות להצבת יבילים

יוסף עטאונה: כבוד היושב-ראש, עכשיו אני רוצה להיכנס לדברים שלי, ותאמין לי - - -     

יעקב אשר: אבל עוד לא, עוד לא

יוסף עטאונה: שנייה, למה?     

יעקב אשר: 	 כי אני אתן לכם

קריאה: למה לא לתת את התשובה?     

יעקב אשר: כי יש סדר, רגע, אני יודע, אתה תדבר

יעקב אשר:  אתה רוצה להגיד לי איך לנהל את הדיון? תן לי לסיים עם זה, נשמע את משרד השיכון ואז חברי הכנסת

יעקב אשר:       בבקשה

רות שוורץ: הסיפור של מבנים יבילים

רות שוורץ:  התקנות היום מאפשרות מבנים יבילים בתקינה מסוימת

רות שוורץ:  אנחנו אישרנו, שר הפנים חתם על תקנות, זה כבר פורסם – תדמור מתקנת, שמאפשרות מבנים יבילים בתקינה בינלאומית, כדי לאפשר לפתוח את השוק לייבוא

יוראי להב-הרצנו:  איזה שוק?      

רות שוורץ: השוק שרוצה להביא מבנים יבילים

יוראי להב-הרצנו: הציפייה היא שהאזרחים ייקנו יבילים?     

רות שוורץ: לא, גם המדינה

רות שוורץ:  ברגע שהתקינה הייתה מאוד מאוד מצומצמת, איזה תקינה יש ליבילים - - -     

יוראי להב-הרצנו: למה צריך שוק אם המדינה היא הגורם היחיד?     

תדמור עציון: 	  על מנת לייבא

תדמור עציון:  התקינה שהייתה בתוקף, הגבילה - -     

יעקב אשר: זה הגביל את המדינה, יוראי

תדמור עציון: 	  - - חייבה לעמוד בתקן ישראלי מסוים, וזה יצר חסם

תדמור עציון:  פנו אלינו וביקשו שנפטור בתקנות ונשנה את התקינה, כך שגם תקינה בינלאומית תיחשב ככזאת שאפשר להשתמש בה מבחינת תכן הבנייה, וזה מה שעשינו

תדמור עציון:  זה פורסם ברשומות כבר אתמול, וזה יאפשר למדינה לייבא יבילים

יעקב אשר: פותחים מנעד אפשרויות רחב

תדמור עציון: יש מצוקת יבילים פה בארץ, אנחנו יודעים שיש מצוקה

יורי גמרמן: כושר הייצור פה הוא מוגבל

יורי גמרמן:  אם נצליח להביא - - -      

רפי אלמליח: לא, המדינה לא מגבילה את עצמה

רפי אלמליח:  המדינה קבעה תקן

רפי אלמליח:  היא אמרה: התקן הבינלאומי הוא לא מספיק טוב, אנחנו רוצים תקן שלנו

רפי אלמליח:  זה מה שהיה עד היום

רפי אלמליח:  אמרנו, אנחנו כבר לא רוצים את התקן שלנו, אנחנו מקבלים תקן אירופי ותקן אמריקאי ותקנים בינלאומיים

יוראי להב-הרצנו: זה מוזר שהמדינה חסמה את עצמה מלייבא סוגים שונים של יבילים - - -     

יעקב אשר: היא לא חסמה את עצמה

יעקב אשר:  יש לך תקנות, תקשיב

שירה ברנד: 	 זה היה בעבר

שירה ברנד:  המטרה הייתה לעשות מבנים יבילים איכותיים יותר

שירה ברנד:  מדובר על התקנות לא מעכשיו

יעקב אשר: הם רצו, ועכשיו הם מוותרים על זה

יוראי להב-הרצנו: מבנים יבילים שטובים בפריז – טובים גם כאן, בואו, עם כל הכבוד

שירה ברנד: נכון, ולכן פתחנו את זה

יעקב אשר: אנחנו מכירים את הבעיה הזאת של הרגולציה של מכון התקנים ודברים אחרים, מכירים את זה היטב

יוראי להב-הרצנו: לגמרי

יעקב אשר: לא מהיום, ולא מאתמול ולא משלשום, וכנראה שגם מחר נכיר את זה עוד פעם, אחרי שהכול יירגע

יוראי להב-הרצנו: זה לא שוק

יוראי להב-הרצנו:  ברגע שהמדינה היא הגורם היחיד שמייבא, זה לא שוק

יעקב אשר: הפוך

יעקב אשר:  זה צד מסוים, שצריך להצדיע להם על זה

יעקב אשר:      הלאה, בבקשה רותי, להתכנס לסיום

יורי גמרמן: - - -     

יוראי להב-הרצנו: מה, אתה לא רוצה שאני אשאל שאלות?     

יורי גמרמן: - - -     

יעקב אשר: סליחה, לא, אתה לא עונה לחברי הכנסת

יעקב אשר:  אתה לא מנהל את הדיון, תשאיר לי את זה

יוראי להב-הרצנו: מסמן לי בשעון, כאילו - - - לא, יעקב, סליחה

יעקב אשר: חבר'ה, בואו נוריד את זה, אנחנו באמת כולם על הקצה פה – גם העובדים, גם חברי הכנסת, גם נציגי הציבור, כולם על הקצה

יעקב אשר:  בואו באמת נשתדל להיכנס לדברים העניינים, לראות מה אנחנו יכולים לתרום כוועדה

יעקב אשר:      האלה

רות שוורץ: לגבי מתחמים למגורים זמניים

רות שוורץ:  אנחנו עושים את העבודה כדי שתהיה מצע לעבודת המינהלת

רות שוורץ:  גיבוש בסיס מידע עבור המינהלת וגיבוש פתרונות סטטוטוריים בהתאם לצרכים שהועלו על ידי המינהלת

רות שוורץ:      ובמקביל, אפרופו גם מה שראש המועצה דיבר, אנחנו עובדים עכשיו על איזושהי חשיבה כדי גם לפתוח מחוץ לקופסה, גם תיקוני חקיקה, תיקוני תקנות, כדי לאפשר מסלולים של רישוי תכנון מהירים ופתרונות הקבע

רות שוורץ:       דרך אגב, לפתרונות הביניים יש לנו את הסעיף 266ה', זה כלי שכבר קיים

רות שוורץ:  אבל בפתרונות הקבע, בין אם זה מבנה שנפגע ובין אם זו שכונה, יש לנו כמה כלים

רות שוורץ:  אנחנו עובדים על הרחבת scope ואנחנו בעבודה על זה

נאור שירי: אני יכול לשאול שאלה? המתחמים למגורים זמניים, גיבוש בסיס מידע עבור המינהלת – איזו מינהלת?      

תדמור עציון: מינהלת תקומה

נאור שירי: שהיא קמה?     

תדמור עציון: כן

נאור שירי:  סבבה

נאור שירי:  שבועיים יש כבר מפונים, יש רישומים לאן כל אחד פונה?      

רפי אלמליח: רגע, תדמור, תני לי

רפי אלמליח:  כל הנושא של הדיור החלופי, כבר שבועיים, כמו שאמרתי בהתחלה, אנחנו באים ומנסים להבין מהקהילות מה הצרכים, מה הם יכולים, על מה אפשר לחשוב, על איזה פתרונות

רפי אלמליח:  אחרי שישבנו ובחנו את הנושא הזה, ברירת המחדל שאנחנו נותנים זה לשלושה או ארבעה טווחי זמן

רפי אלמליח:       בטווח המיידי יש את הפתרונות של המלונות

רפי אלמליח:  אחרי הטווח המיידי יש לנו את הפתרון הזה, שאנחנו רוצים לאפשר מגורים זמניים בכל יישוב ויישוב שנפגע

רפי אלמליח:  זה ברירת המחדל, אם הם רוצים את זה

רפי אלמליח:  אם הם מבקשים לא לשבת שם ליד - - -     

יעקב אשר: זה כמובן נכון לאופי כפרי, ביישובים שאתה יכול, לצד הבתים או במתחם פנוי, לעשות משהו זמני לתקופה של הבנייה והשיקום

רפי אלמליח:  יש פעילות משקית

רפי אלמליח:  אם הם רוצים להיות ליד המגורים, ליד היישוב עצמו, אז אנחנו כבר עכשיו מאתרים את השטח שיוכל לאפשר את זה, ביחד עם המינהלת, עם משרד השיכון ורשות מקרקעי ישראל, כדי להכשיר את השטח

רפי אלמליח:       התנועה הקיבוצית יזמה מהלך של שידוך קיבוצים לקיבוצים אחרים במרחב או בדרום או במרכז

רפי אלמליח:  לדוגמה קיבלתי לפני יומיים את קיבוץ נחשונים, שהתחבר עם כיסופים, והם חושבים לבוא ולתת את הפתרונות כדי שהיישוב יאומץ עם כל המוסדות וכל התשתיות שכבר קיימות, כדי לחסוך כמה שיותר את התהליך של הקליטה

רפי אלמליח:       יש עוד פתרונות נוספים שמצויים, כמו תוכניות מאושרות כבר שעוד לא אוכלסו, אם זה הרחבות של קיבוצים, מושבים, יישובים קהילתיים, שהפיתוח שם כבר החל

יעקב אשר: המוקד הוא באזורים האלה, באזורים מוכי - - -     

רפי אלמליח: אנחנו מדברים על פתרונות, כן, לכל מי שלא יכול לחזור לביתו, ואנחנו מאפשרים

רפי אלמליח:  אנחנו באים ומציעים הרבה פתרונות, כדי - - -     

קריאה: פתרונות ואפס מיגון - - -     

נאור שירי: אני יכול רק לחזור לשאלה שלי, שלא קיבלתי תשובה?     

קריאה: איפה המיגון?     

יעקב אשר: סליחה, את תקבלי רשות דיבור כשתקבלי

נאור שירי: יעקב, אני שאלתי שאלה – סליחה, פשוט המשכת – אני רק שאלתי שאלה ולא קיבלתי תשובה

רפי אלמליח: מה השאלה, שוב?      

נאור שירי: שאלתי לגבי גיבוש המידע עבור המינהלת

נאור שירי:  אנחנו יודעים היום איפה כל האנשים נמצאים, כל מי שפונה לצפון ולדרום?      

קריאה: הם לא יודעים

יעקב אשר: 	 זה לא הם צריכים לדעת

נאור שירי: אני שואל כי אנחנו מדברים על המינהלת

קריאה: מי יודע?     

רפי אלמליח: זה הפעילות של המינהלת

יעקב אשר: הם הזרוע התכנוני

נאור שירי: רגע, שנייה, יעקב, בסדר, אז אחרי זה תסבירו לי למה השאלה שלי לא רלוונטית

יעקב אשר: אולי היא כן רלוונטית

נאור שירי: המצע המקצועי לעבודת המינהלת צריך להיות על בסיס המפונים שלא יכולים לחזור, נכון? לאלה שאין להם לאן להגיע, נכון? יש דאטה כזה? אנחנו יודעים היום כמה יחידות דיור - -      

נתן אלנתן: לא, עדיין לא יודעים

נאור שירי: - - צריכה המינהלת בגיבוש של הפתרון ארוך הטווח

יעקב אשר: שאלה מצוינת, תקבל תשובה

נתן אלנתן: אנחנו עדיין לא יודעים, אבל אנחנו לא מחכים עד שנדע

נתן אלנתן:  אנחנו בינתיים בוחנים את כל הכלים התכנוניים שיש לנו לכל אופציה שתהיה, לכל תרחיש שיהיה אנחנו מכינים את האפשרויות

נתן אלנתן:  אם הם רוצים לחזור לבית שלהם – מה צריך לעשות; אם אנחנו רוצים להקים שכונה בצמוד - - -     

נאור שירי: עזוב, אני רק שואל לגבי מספר הבתים

נאור שירי:  יש דאטה?     

נתן אלנתן: לא יודעים

נתן אלנתן:  לא

נתן אלנתן:  זה שטח צבאי סגור, אנחנו לא יודעים בדיוק מה קורה, אין דברים ברורים

שלי ברגיג: אבל הרשויות יודעות

שלי ברגיג:  אני משער הנגב, אז אני אשמח להתייחס לשאלה שלך

יעקב אשר: ברור לי שהרשויות יודעות

שלי ברגיג: אנחנו יודעים מעולה איפה האנשים שלנו

יעקב אשר: ברור, אבל זה לא - - -     

שלי ברגיג: אני גם יודעת כמה בתי האב היו לי ב-6 באוקטובר בכל יישוב

יעקב אשר: בדיוק, ואני מתאר לעצמי, אני מקווה לפחות, שהמינהלת - - -     

נתן אלנתן: אבל מה המצב של הבתים עצמם?     

שלי ברגיג: אני גם את זה יודעת

שלי ברגיג:  אנחנו יודעים, לנו מותר להיכנס

נתן אלנתן: אנחנו לא קיבלנו עדיין

נאור שירי: זאת הבעיה

יוראי להב-הרצנו: אז על בסיס מה אתם מגבשים את החלופות?     

נתן אלנתן: אנחנו לא מגבשים חלופות

נתן אלנתן:  אנחנו מגבשים כלי עבודה תכנוניים בכל תרחיש, מה המסלול התכנוני

שלי ברגיג: אז אני אשמח אם תדברו איתנו במועדי הגיבוש

יעקב אשר: ברור שידברו איתכם

נאור שירי: אבל לא מדברים איתם

שלי ברגיג:  אז לא כל כך ברור, אדוני היושב-ראש, לא מאוד ברור - - -     

יוראי להב-הרצנו: - - -      

נאור שירי: יעקב, לא מדברים איתם

נאור שירי:  כשאני שואל למה אתה לא יודע כמה מבנים הרוסים יש, והיא אחרי יומיים יודעת את זה, אז אתה מתפלא

נאור שירי:  למה אתם לא מדברים אחד עם השני?     

יוראי להב-הרצנו: מישהו מדבר עם הקהילות, עם התושבים?     

שלי ברגיג:  אדוני היושב-ראש, זה לא כל כך ברור

שלי ברגיג:  הלוואי וזה היה כל כך ברור, אני הייתי שמחה

קריאות: - - -     

יעקב אשר: רגע

נאור שירי: צריך לדבר איתם, ברור

יעקב אשר: אתם אוהבים instant, אני יודע

יעקב אשר:  תקשיבו

יוראי להב-הרצנו: לא instant, אנחנו שואלים - - -     

נאור שירי: - - - לא, אנחנו לא אוהבים לצעוק

יעקב אשר: לא אמרתי לצעוק, אמרתי instant

נאור שירי: לא, אני גם ממש לא מדבר על instant - -      

יעקב אשר: סליחה - - -      

נאור שירי: - - אני מדבר על הטווח הארוך

יעקב אשר: סליחה - - -     

נאור שירי: אבל כשאתה רוצה פתרון לטווח הארוך, אתה צריך - -      

יעקב אשר: סליחה - - -         

נאור שירי: - - שיהיה לך דאטה על מה שאתה מדבר - -      

יעקב אשר: סליחה - - -     

נאור שירי: - - על איזה אתר אתה מדבר

יעקב אשר: אני מנסה - - -     

נאור שירי: יעקב,  אל תגיד - - - נו, אי-אפשר

יעקב אשר: סליחה, אני אגיד לך איפה אתה טועה

נאור שירי: עוד פעם

יעקב אשר: אני לא יודע, אולי אתה מנהל יותר טוב ממני, אבל יכול להיות שגם לא

יעקב אשר:  אני אגיד לך איפה אתה טועה, וזה גם לא המקום כאן, כרגע, איתם

יעקב אשר:  הם באים ואומרים: אנחנו מכינים כבר היום מערכת שתוכל לתת את האפשרות להקים בצורה הכי מהירה

יעקב אשר:  כשיחליטו איפה, כמובן שזה יהיה עם הרשויות המקומיות, אף אחד לא יכול לבוא לכן מעל הראש ולהגיד - - -     

יוראי להב-הרצנו: אבל אף אחד לא מדבר איתן, יעקב

רפי אלמליח: לא, זה לא נכון

יעקב אשר: רגע, דקה, אני לא הדובר שלהן

קריאה: מה זאת אומרת לא מדברים? בוודאי שמדברים

יוראי להב-הרצנו: עם מי דיברת?     

יעקב אשר: זה קשור לישיבה אחרת

יעקב אשר:  אם מדברים איתן או לא, זה לא קשור לכאן עכשיו

רפי אלמליח: למה אתה סתם אומר דברים?      

יוראי להב-הרצנו: אני סתם אומר דברים

יעקב אשר: יוראי, תפסיקו עם הדברים האלה, אני מנסה לעשות דיון מקצועי ואתם סוחבים את זה כל הזמן לכיוונים אחרים

רפי אלמליח: סתם אתה אומר דברים, ואני אגיד לך למה

יוראי להב-הרצנו: עם מי ישבת?     

רפי אלמליח: כי אנחנו כבר שבועיים יושבים עם כל הקהילות במלונות

רפי אלמליח:  למה אתה סתם אומר דברים?      

יוראי להב-הרצנו: עם מי ישבת?     

יעקב אשר: מה זה הדבר הזה? אל תענה לו

יעקב אשר:  אל תענה לו

יעקב אשר:  אתה לא פחות ממנו

רפי אלמליח: בושה, בושה

יוראי להב-הרצנו: גם אנחנו מסתובבים במלונות

רפי אלמליח: איפה ישבת? עם מי ישבת?     

יעקב אשר: זה חוצפה

יעקב אשר:  אתם לוקחים את זה למקום הלא נכון

יעקב אשר:  אתם הופכים דיון מקצועי לדיון - - - אני רוצה לעזור בעניין הזה

יוראי להב-הרצנו: גם אני

יעקב אשר: אני לא עובר על מינהלת, אני לא יודע את התשובות

יעקב אשר:  אתה - - -     

יוראי להב-הרצנו: גם אני

יוראי להב-הרצנו:  אבל גם אני יושב עם האנשים במלונות, שמשוועים לזה שאנשים ידברו איתם

אסנת בנימין: - - -      

יעקב אשר: סליחה, את לא מדברת בלי רשות דיבור

יעקב אשר:  זה לא יהיה

יעקב אשר:  את כן תדברי, אבל עם רשות דיבור

אסנת בנימין: בוא נדבר על מיגון

יעקב אשר: אני מבקש דבר אחד: אין פה נציגים של המינהלת כרגע, נכון?      

נאור שירי: - - - אתה לא מקשיב

יעקב אשר: 	 רגע

נאור שירי: אתה לא מקשיב, יעקב

יעקב אשר: אבל הוא ענה לך בכנות הכי גדולה

יעקב אשר:  הם כרגע עובדים מהכיוון שלהם, וברור שזה יתחבר אחר כך עם הצרכים

יעקב אשר:  אתה כן יכול לשאול שאלה אחת, שאני אשאל אותה במקומך, ביחד איתך: נתן, האם התחיל כבר – כי הרי זה הכול חדש כרגע, כל המינהלת הזאת – האם יש מידע איך עובד הסנכרון בין המינהלת שאמורה לעשות את זה, לבינכם? האם יש לכם נציגות שם? את זה תענה לי

יעקב אשר:  אחר כך נבדוק מה נעשה בשבוע ורבע האחרונים, כן או לא, בעניין הזה

נתן אלנתן: 	 המינהלת קמה רק אתמול או שלשום

נתן אלנתן:  יש לנו נציגים במינהלת – גם למטה התכנון וגם למינהל התכנון – מתוך שלושת הצוותים, בשני הצוותים הרלבנטיים, שזה שיכון ותשתיות

נתן אלנתן:  ברווחה אין לנו נציגים כי זה לא התחום שלנו, יש לזה את המשרדים האחרים

נתן אלנתן:       המינהלת התחילה את העבודה שלה

נתן אלנתן:  אנחנו מעבירים את הנתונים התכנוניים שלנו - - -     

נאור שירי: בואו נוריד שנייה את הווליום

נאור שירי:  אתה לא חושב שאם יושבת כאן מישהי משער הנגב, ואומרת שהיא אחרי יומיים - - -      

יעקב אשר: מה תפקידך בשער הנגב?     

שלי ברגיג: 	 אני מנהלת את התכנון במועצה, בשגרה

נאור שירי: היא יודעת להגיד לך בדיוק את מספר המבנים, את החלקה, כמה נבנה, כמה צריך, אחרי יומיים

נאור שירי:  ואתה אחרי שבועיים, שאתה מייצר את בסיס המידע לפתרונות ואתה רוצה לשאול, אתה לא מסכים שאם אף אחד לא דיבר איתה עדיין – והיא יושבת פה, זה לא מישהו בעלמא, אנחנו לא מדברים על משהו - - -     

יעקב אשר: שאלה מצוינת, בסדר?     

נאור שירי: תודה

נאור שירי:  אתה לא חושב שיש בעיה - - -      

יעקב אשר: רגע, אז תעצור, אמרתי: שאלה טובה

נאור שירי: תן לי לסיים, יעקב

יעקב אשר: אבל אני רוצה להתקדם, אני רוצה שייתנו לך תשובה

יעקב אשר:  שאלת

נאור שירי: לא, אבל יש בעיה

נאור שירי:  תשבו, תדברו

נאור שירי:  זה התשובה

נאור שירי:  שאלתי ועניתי

יעקב אשר: לא, עכשיו רפי יענה לך

יעקב אשר:       בבקשה

יוראי להב-הרצנו: הוא טוען שהם דיברו

רפי אלמליח: אתמול הייתה ישיבת פתיחה עם המינהלת, ישבו

יעקב אשר: שבועיים

יעקב אשר:  אין מינהלת

יעקב אשר:  שבועיים, נו

יעקב אשר:  הפוליטיקה הזאת

רפי אלמליח: היו ביקורים בכל המלונות גם על ידי משרד השיכון, גם על ידי רמ"י, גם על ידי מחוז מינהל התכנון – תומר גוטהלף בעצמו היה באילת, היה בים המלח

רפי אלמליח:  אני ישבתי עם כפר עזה

רפי אלמליח:       אנחנו ישבנו

רפי אלמליח:  האנשים בעצמם – וזה מובן מאוד – הם עוד לא יודעים מה הם רוצים מעצמם

יעקב אשר: ברור

רפי אלמליח: לא רצינו להעמיס עליהם עכשיו גם את הטווח הארוך

יעקב אשר: זה כל כך לא מקצועי לבוא ולומר - - -     

רפי אלמליח: עכשיו אנחנו יודעים בדיוק - - -      

שלי ברגיג: 	 אבל הרשות קיימת, רפי

שלי ברגיג:  אתם ישבתם עם המלונות, לא עם הרשות

רפי אלמליח: שנייה

נאור שירי: אל תיתן לנו הרצאות על מקצועיות, בסדר?     

שלי ברגיג: רפי, אתה יודע שעבדנו - - - ואני מאוד מכבדת אותך

ישי בן אלי: המינהלת הוקמה לפני יומיים, ישבו עם כל ראשי הרשויות

ישי בן אלי:  עכשיו בונים את זה, לאט לאט

שלי ברגיג: תקשיבו, אני דיברתי עם תומר גוטהלף ועם אסנת קמחי, וביקשתי ממנה להפסיק להיפגש עם הקהילות ולבוא להיפגש איתנו

שלי ברגיג:  לשמחתי היא נענתה לדבר הזה, היא עצרה ובאה לשבת איתנו

שלי ברגיג:  אבל אני רוצה - - -     

רפי אלמליח: בסדר, נכון

יעקב אשר: הינה, אז מצוין

יעקב אשר:  מה את חושבת, שיעשו את זה בלעדיכם?     

שלי ברגיג: רגע, אדוני היושב-ראש, זה מאוד חשוב מה שאני אומרת

שלי ברגיג:  הפתרונות - - -     

יעקב אשר: את אומרת את הדברים בשם יושב-ראש המועצה?      

שלי ברגיג: אני אומרת את הדברים על דעתו לחלוטין

יעקב אשר: מאה אחוז, אוקיי

שלי ברגיג: מה שאנחנו אומרים זה שכמו שרפי אמר נכון, אנחנו נידרש לפתרונות בכל מיני טווחי זמן

שלי ברגיג:  המלונות זה פתרון שהוא לעכשיו, במיידי

שלי ברגיג:  הפתרונות של הטווח הבינוני – ובחלק מהמקומות הטווח הבינוני יהיה גם שנתיים ושלוש – זה יהיה מאוד דומה לפתרונות שניתנו בפינוי גוש קטיף

שלי ברגיג:  כשאתה אומר לי שקיבוץ כיסופים עושה מערכת יחסים עם קיבוץ נחשונים, גדי יודע את זה? גדי מחבק את זה?      אני אומרת לך על דעת שער הנגב, הקהילות שלנו יחזרו לקו הכחול של מועצה אזורית שער הנגב

שלי ברגיג:  אני אתן להם את כל החלופות – בטווח אפס עד ארבע; ארבע עד שבע; ושבע - - -          

יעקב אשר: חכי, אבל לא הוחלט עוד שום בר

שלי ברגיג: אבל לא מנתקים את הילדים האלה מבתי הספר - - -     

רפי אלמליח: לא החליטו את זה - - -     

שלי ברגיג: אבל ישבתם איתם והצעתם תמנע

יעקב אשר: שלי, את נכנסת לרזולוציות חשובות מאוד, ואפשר לדון בהן בהמשך

יעקב אשר:  אני אומר שכרגע הרי ברור שהם באים וצריכים להכין את עצמם אל מול המינהלת

יעקב אשר:  בסוף הרי יגישו וייערכו תוכנית, יחליטו מה עושים ואיך עושים

שלי ברגיג: נכון

יעקב אשר: כרגע הם מכינים לעצמם תשתית

שלי ברגיג: אני רוצה להתייחס לכלים שאנחנו צריכים, אם אפשר

יעקב אשר: רגע

שלי ברגיג: לכלים שאנחנו צריכים, כי כל זה עוד לא

יעקב אשר: רגע, את תחכי ואנחנו נגיע גם אליכם

שלי ברגיג: זה עוד לא

יעקב אשר: 	 אתם סיימתם? כי אני רוצה לשמוע את משרד השיכון, את יורי

יורי גמרמן: 	 קודם כל תודה על כינוס הוועדה

יורי גמרמן:  אנחנו מאז האירועים ב-7 באוקטובר - - - השוק הראשון באמת - - -     

יעקב אשר: בוא נעבור לדברים

יעקב אשר:  אנחנו יודעים, שיבחתי את כולם

יורי גמרמן: לגבי השוטף

יורי גמרמן:  נשאלה פה שאלה לגבי מכרזים, מכרזי קרקע

יורי גמרמן:  יחד עם רמ"י אנחנו לא הפסקנו לפרסם את המכרזים, אפילו הגברנו את הקצב, כי מבחינתנו זה המענה למה שקרה

יורי גמרמן:  אנחנו לא סוגרים את המכרזים

יורי גמרמן:  יש כמובן קושי, ברור למה, אבל אנחנו מפרסמים

יורי גמרמן:  זה אחד

יורי גמרמן:       לגבי ההיערכות שלנו לחירום

יורי גמרמן:  כמו שרפי אמר, אנחנו ביחד עם מינהל התכנון ועם התאחדות הקבלנים פועלים להכשיר כמה שיותר דירות להשכרה, כי אנחנו רק בהתחלה של האירוע, לא יודעים לאן זה ייקח אותנו

יורי גמרמן:  אנחנו צריכים מלאי דירות להשכרה

יעקב אשר: באזורים מסוימים או באופן כללי?      

יורי גמרמן: באופן כללי מבחינתנו, כי שוב – אני לא רוצה מה שנקרא לפתוח פה לשטן, אבל אם האירוע יהיה רחב יותר והמלחמה תתרחב, אנחנו רוצים מלאי דירות זמינות להשכרה

יורי גמרמן:      נאמר פה על טפסי 4 וטפסי גמר

יורי גמרמן:  ביקשנו להקל בצורה משמעותית את הפרוצדורה

יורי גמרמן:  יחודדו ההנחיות לגבי תקנות החירום

יורי גמרמן:  אנחנו גם נמשיך את העבודה

יורי גמרמן:  להערכתנו יש אפשרות להקל עוד יותר את הפרוצדורה, והכי חשוב גם לאכוף את הפרוצדורה המקוצרת ברשויות, שהמצב ברשויות לא ימשיך להיות עסקים כרגיל מה שנקרא וידלגו על הפרוצדורה המקוצרת שהתקנות מאפשרות

יעקב אשר: איך אתם משולבים בתוך המינהלת?     

יורי גמרמן: אנחנו כן משולבים

יורי גמרמן:  יש לנו נציגות, הוזכרה פה אסנת קמחי

יורי גמרמן:  היא נפגשה גם עם הקהילות, גם עם הרשויות, כי בסופו של דבר אנחנו גם צריכים להבין מה - - -      

יעקב אשר: לאסוף את המידע, ברור

יורי גמרמן: גם את המידע, גם את התחושות של המפונים, גם הרצונות שלהם, לפחות בשלב זה, איך להמשיך ובאיזה מקום

יורי גמרמן:  אבל עוד פעם: כרגע על השולחן – להכשיר דירות להשכרה, דירות של הקבלנים

יורי גמרמן:       לצד זה הוכן גם מכרז לפרסום להזמנת מבנים יבילים

יורי גמרמן:  אם נצטרך לבנות מחנות זמניים, למעשה נוכל לעשות את זה לא רק - - -     

יעקב אשר: אז אתם נערכים גם לזה? כי יכול להיות שזה ייעשה בסוף על ידי המינהלת

יורי גמרמן: כן, כי כוח הייצור המקומי הוא מוגבל כמו שאתם מבינים, סדר גודל של 300 מבנים

יורי גמרמן:  מחו"ל אנחנו יכולים לייבא - - -      

יעקב אשר: זאת אומרת, מבחינתכם כרגע, ממתי שתהיה ההחלטה שיידעו מי צריך וכמה צריך, יירגע המצב ויידעו מי המפונים שהולכים לגור לתקופה יחסית ארוכה?     

יורי גמרמן: כן, מה ירצו, לאיפה

יורי גמרמן:  במקרה כזה נדע לתת מענה

יורי גמרמן:  כלומר, אנחנו נותנים מענה גם באמצעות דירות פנויות של הקבלנים, ואנחנו עובדים איתם באופן שוטף – אגב, חייב לברך על היוזמות שהיו ונתנו פתרון מיידי לאוכלוסייה המתפנה

יורי גמרמן:  אם נידרש למחנות, אנחנו גם נדע לתת מענה

יורי גמרמן:      לגבי היתרי בנייה אנחנו בקשר הדוק עם מינהל התכנון, ואולי זו גם ההזדמנות לפשט קצת חלק מהפרוצדורות הקיימות; בנושא של התחדשות עירונית אנחנו גם בקשר עם מינהל התכנון, בכל הקשור לפישוט התהליכים התכנוניים

יורי גמרמן:  חלק מהבתים בערים כמו שדרות ואשקלון נפגעו, אין טעם להחזיר את המצב לקדמותו – אני לא מדבר על הבנייה החדשה, אני מדבר על המבנים שנבנו לפני עשרות שנים – אלא לקדם תוכניות בניין עיר

יעקב אשר: כן, כי צריך לראות שלא תהיה תופעה שבגלל הרצון למגן יעשו איזשהו מיגון קטן על בית שהוא כבר נוטה ליפול - -      

יורי גמרמן: בדיוק

יעקב אשר: - - ונפסיד בגלל זה התחדשות עירונית

יעקב אשר:  אבל מצד שני – זה זמן

יורי גמרמן: אז בדיוק, אנחנו רוצים להפוך את הקערה, כלומר בונים עכשיו מנגנון לפצות את הדיירים, לאפשר להם - - -          

יעקב אשר: אולי בינוי פינוי?      

יורי גמרמן: בדיוק, פינוי בינוי

יעקב אשר: הפוך?     

יורי גמרמן: לא משנה, אתה הבנת, קודם כל מפנים ואחר כך - - -     

יעקב אשר: אבל אתה צריך לדעת לאיפה לפנות אותם

יעקב אשר:  אני אעצור אותך כאן, אני מבין שאתה לקראת הסיום, אני כן רוצה לחדד

יעקב אשר:  חברים, הדיון הוא עד 11, כולם ידברו

קריאה: לא, אבל יש שאלות - - -     

יעקב אשר: כולם ידברו, גם על השאלות האלה

יעקב אשר:  הם יהיו פה כולם עד סוף הדיון

יעקב אשר:  תנו לי דקה, חבל על בזבוז הזמן הזה שאנחנו עושים כל הזמן

יעקב אשר:       אני רק שואל שאלה שהעליתי אותה מקודם, שהיא מתחברת גם לעכשיו: מה קורה עם ועדות התכנון? זאת אומרת, מה ההמלצה שלכם בעניין הזה, לאור חוקי הבחירות? כי אנחנו כרגע באמצע חקיקה על חוק הבחירות, ואם לא תהיה ברירה ולא נגיע להבנה עם משרד המשפטים ומשרד הפנים, נצטרך אולי להכניס לחקיקה את העניין הזה

יעקב אשר:  חייב להיות שתהיה עבודה של הוועדות המקומיות

יעקב אשר:  בחלק מהמקומות יש להן הנחיה לא לעשות כרגע

נתן אלנתן: רפי ואני הוצאנו הנחיה לפני חודשיים-שלושה לגבי הבחירות

נתן אלנתן:  ההנחיה לא הייתה שהוועדות לא עובדות, אלא ההנחיה הייתה שצריך לעשות את זה ברגישות ובבחינה

נתן אלנתן:  אין שום בעיה לקדם היתרי בנייה תואמי תוכניות - - -      

קריאה: זה מה שהוועדות הבינו

נתן אלנתן: אין שום בעיה, זה רשום ברחל בתך הקטנה

נתן אלנתן:  נכון, הוועדות לא - - -      

יעקב אשר: אז אני מבקש, נתן, אם אפשר, את עזרתכם, שתכינו איזושהי הבניה של מה כן ומה לא

נאור שירי: שתי מילים, יעקב: לעבוד כבשגרה

נאור שירי:  זהו

יעקב אשר:  לא, לא

נאור שירי: כן

יעקב אשר:  יש לך משרד המשפטים

קריאה: ישנה התנגדות נחרצת - - -    

יעקב אשר: יש נציגות של משרד המשפטים כאן?     

רוסלאן עותמאן: כן, אני פה

יעקב אשר: אז הוא בוודאי - - - אני בא ואומר: אם אנחנו נגיד לחזור כשגרה, זה אומר כל - - -     

נתן אלנתן: כל הפוליטיקות - -     

יעקב אשר: - - - שלא קשורה למשהו שנקדם - - -     

נתן אלנתן: - - ערב בחירות

יעקב אשר: לא, עזוב

נתן אלנתן: כן, זאת הבעיה

נאור שירי: מה הבעיה?      

יעקב אשר: טוב, אוקיי, בסדר

נאור שירי: מה? תסביר

יעקב אשר: אני מנסה להסביר

נאור שירי: הוא הפריע לך, מה אתה רוצה ממני?     

יעקב אשר: רגע, אני מסביר לך עוד פעם

יעקב אשר:  אני לא רוצה לבוא ולומר: אל תתייחסו לזה שיש בחירות

יעקב אשר:  יש דברים, למשל הקצאות זה לא דבר חשוב עכשיו לעשות; תב"רים – חשוב לעשות רק מה שקשור למלחמה

יעקב אשר:  בתכנון ובנייה יש דברים שהם קשורים לתוכניות, שהם בכלל לא בכיוון כרגע

יעקב אשר:       כל מה שקשור, מבחינתי – ודאי לבטיחות, ודאי להוספת עוד ממ"דים וכולי, וודאי גם לזה ששוק הדיור לא ייעצר – זה חשוב

יעקב אשר:  לכן אני מבקש, אם תוכלו להוציא לי את האפיון, אם תביאו לי את זה עוד בימים האלה, אני אוכל בחקיקה שלנו מול משרד הפנים לשלב אותה באיזושהי צורה

נאור שירי: תראו, עשיתם שני מהלכים פה

נאור שירי:  אמרת: אני עכשיו אעשה מסלול עוקף לטופס 4 מהיר, שתביא את זה אפילו בחקיקה - -      

יעקב אשר: - - -      

נאור שירי: - - ואז אתה אומר לוועדה, שיכולה להוציא טופס 4 ויכולה לקדם – אתה מסכים שלוועדה המקומית יש יכולת לסייע בדברים, בטח אם היא ועדה ברשות איתנה?      

יעקב אשר: אין איסור להוציא טופס 4

נאור שירי:  נגיד קידום מתחמי פינוי בינוי, לא טוב שייעשו?     

יעקב אשר:  אז זה מה שאני אומר: את זה אני רוצה

יעקב אשר:  חבל שאתה לא מקשיב

יורי גמרמן: 	 על זה אנחנו מדברים

נאור שירי: אבל בגלל שיושבים יועצים משפטיים בוועדות, לא מאפשרים לעשות את זה

יעקב אשר: אז על זה אני מדבר, את זה אני רוצה לפתור

נאור שירי: מה ההנחיה?     

יורי גמרמן: להקל את כל התהליך

יעקב אשר: אין לי עוד הנחיה, אני לא שר הפנים

יעקב אשר:  אתה נראה כמו ראש ממשלה, אני נראה כמו שר הפנים? אני מבקש, אמרתי במפורש, וזה גם בידיים שלך כי אתה חבר הוועדה: יש לנו כרגע חוק פתוח - -      

נאור שירי: על הבחירות?      

יעקב אשר: - - אתמול אמרתי גם למשרד המשפטים וגם למשרד הפנים: אני רוצה פתרון לעניין הזה, כי לא יכול להיות שהמכתב של יהודה זימרת, שהוא היועץ המשפטי של משרד הפנים, הוא מכתב גורף שאפשר להבין ממנו הרבה מאוד דברים לא נכונים

יעקב אשר:       לכן אני רוצה אפיון, ונלך עם האפיון הזה קדימה

יעקב אשר:  ואתה תעזור לי, ואתה גם תצביע איתי על זה, בעזרת השם

נתן אלנתן: הנקודה הנוספת שחשוב להדגיש אותה, זה לגבי הוועדות המחוזיות והוועדות הארציות

נתן אלנתן:  זה לא קשור לבחירות, אבל בגלל המלחמה יש רגישות בנושא הזה, אז בעיקרון ההנחיה שלנו היא שאם אין בקשה של מישהו להוריד תוכנית בגלל שהוא נמצא במילואים או נמצא במצב שהוא לא יכול לקדם את התוכניות – כי אנחנו לא רוצים שכל המשק ייתקע – הוועדות המחוזיות והוועדות הארציות ממשיכות לפעול כרגיל, כל זמן שאין בקשה להוריד משהו מסדר היום

יעקב אשר: כן, אבל כן חשוב לי האפיון, כי האפיון ייעשה דבר שהוא נותן לנו מסלול שבדברים – כמו שהוא אמר, לדוגמה בקידום של פרויקטים של פינוי בינוי, התחדשות עירונית ובדברים מהסוג הזה – אנחנו כן נלך

יעקב אשר:  שוב, כדי שלא ינוצל הדבר לרעה בגלל זמן הבחירות

יעקב אשר:       ביקש רוסלאן ממשרד המשפטים

יעקב אשר:  אני יודע מה אתה הולך להגיד בעניין, אבל אני לא רציתי לפתח על זה כרגע את הדיון

יעקב אשר:  אני מבקש בחצי משפט, משרד המשפטים

רוסלאן עותמאן: בוקר טוב

רוסלאן עותמאן:  לגבי הנושא של העבודה השוטפת של הוועדות המקומיות, אנחנו אכן קיבלנו פנייה ממינהל התכנון בעניין

רוסלאן עותמאן:  היום צפויה להיות ישיבה בראשות המשנה ליועצת המשפטית לממשלה, על מנת לבחון את הסוגיה

רוסלאן עותמאן:  אני מקווה שהיום תהיה תשובה

יעקב אשר: אני מבקש שהבחינה תסתיים היום

יעקב אשר:  אני אגיד לך מה אני רוצה בסוף: אני לא אומר לך מה יהיה בדקויות, אבל חייב להיות מסמך אפיון שנותן בהירות לראשי הערים ובמיוחד ליועצים המשפטיים שלהם

נאור שירי: לא לתת מקום לפרשנות

יעקב אשר: בדיוק, פרשנות, שבסוף יוצא ככה שבעיר אחת יש יועץ משפטי טיפה יותר רך – וזה עובד ככה; בעיר אחרת יש יועץ משפטי קצת יותר - - - אז זה עובד אחרת

יעקב אשר:       רוסלאן, תקשיב, אתה יודע שאני מכבד אתכם ואני יודע להיות בשיח עם משרד המשפטים בהרבה מאוד דברים

יעקב אשר:  לא על הכול אנחנו מסכימים

יעקב אשר:  אני לא רוצה שיורידו עין, אבל זה לא יכול להיות, כי אנחנו ניתקל גם בבעיות בטיחותיות, שזה דבר אחד – שפה כרגע יותר קל לפתור את זה בצווים – אבל ניתקל במשבר דיור מטורף, כי כל עיכוב כזה של חודשיים-שלושה בוועדה מקומית זה עוד חודשיים-שלושה בוועדות אחרות ועוד חודשיים-שלושה בוועדות אחרות, ואנחנו פשוט נקלע למשהו שאני לא רוצה לחשוב עליו

יעקב אשר:  עכשיו אתה תסיים

יורי גמרמן: אני בדיוק רוצה לחזק את מה שאתה אומר

יורי גמרמן:  אנחנו באמת חייבים לשחרר את הפקק של ההיתרים

יורי גמרמן:  גם ככה לא עומדים ב-24 חודשים, עכשיו עוד שלושה חודשים נחכה? אני פונה גם לרוסלאן וגם לכל השאר: אתם מקיימים דיון? ההחלטה צריכה להיות פוזיטיבית – לשחרר את ההיתרים, לאו דווקא לחירום

יורי גמרמן:  לצורך המשל, לעיריית הרצליה לא מפריע שום דבר לשחר את ההיתרים

יורי גמרמן:  שוב – לצורך המשל, לא יודע מה קורה שם בפועל

יעקב אשר: תודה יורי

יעקב אשר:       עוד משרד אחד ולאחר מכן נתחיל

יעקב אשר:  משרד הביטחון ביקשו בנושא הזה, אם אני מבין נכון

יעקב אשר:  יש שניים, אז תחליטו ביניכם מי עולה כרגע בעניין – או מיכל אריאל מהיחידה להתיישבות; או סא"ל משה שלמה רע"ן הנדסה; או שניכם

מיכל אריאל: אנחנו לנושאים שונים

מיכל אריאל:  אני רק רציתי להגיד משפט, ואז אני אתן למשה

יעקב אשר: טוב, אבל קצר

מיכל אריאל: יש מינהלת שהוקמה במשרד הביטחון, מינהלת אופק חדש, רוני נומה עומד בראשה

מיכל אריאל:  הם כרגע מטפלים בכאן ועכשיו, במה שקורה ביישובי העוטף

מיכל אריאל:  חשוב להבין שהמצב שם מורכב

מיכל אריאל:  זה לא שאפשר עכשיו להכניס מודדים וסוקרים שיבואו ויבדקו מה קורה

מיכל אריאל:  יש שם נפלים בשטח - -      

יעקב אשר: תספרי את זה לחברים

מיכל אריאל: - - יש כל מיני דברים, ולכן באמת מורכב לבחון בדיוק מה תמונת המצב

מיכל אריאל:  אבל בהחלט פועלים בנושא ויש קשר עם הרשויות

מיכל אריאל:  ברגע שתהיה תמונה, היא תעבור הלאה ויוכלו להתחיל לטפל

יעקב אשר: תודה, ההערה הזאת היא טובה

יעקב אשר:  בנושאים האחרים אני מבין שזה סא"ל משה שלמה

יעקב אשר:  בבקשה, בקצרה, בנושא של הדיון

משה שחל: אני מצטער, אני לא שומע אתכם, אבל אני אדבר

משה שחל:  קודם כל אני אגיד שיש שיח מצוין עם מינהל התכנון, קידום ממש יעיל

משה שחל:  אני רק אגיד שפיקוד העורף מבקש, יש כ-60 פרויקטים שמנוהלים מתוקף המדינה, למיגון של פרויקטי רווחה ובריאות, הם נמצאים כבר בתוך הצנרת, ואני אבקש מסלול שיהיה בהוראת שעה, שייתן לנו את האפשרות בפטור מהיתר לקדם את המוכנות ואת הביצוע של אותם פרויקטים, כמובן באחריות ובסמכות המדינה

יעקב אשר: מישהו פנה מטעמכם בעניין הזה? לא אכפת לי להיות השדכן בעניין

קריאות: - - -      

משה שחל: זה משהו שהעלינו הבוקר

יעקב אשר: 	 אוקיי, אז אני מציע שתעביר את זה, אם אתה צריך אותי כמסייע - - -      

קריאה: לא צריך

יעקב אשר: אבל לא צריך, מבטיח לך שלא צריך

יעקב אשר:       בבקשה, בקצרה

משה שחל: רציתי רק להגיד לגבי המאמץ להחזרת הלימודים

משה שחל:  יש לנו פערי מיגון שעולים גם מהרשויות, בעיקר לגני ילדים

משה שחל:  אנחנו רוצים לקדם מסלול בסגנון הממ"דים, הוראת שעה זמנית שתאפשר להציב יבילים, של מרחבים מוגנים למוסדות חינוך, במטרה לפתוח כמה שיותר גני ילדים ולהחזיר את המשק בהתאם - - - פיקוד העורף

משה שחל:       דבר נוסף שחשוב להגיד

משה שחל:  מבחינתנו כל יוזמה בסקטור המגורים, שתקדם ותעודד הקמת מרחבים מוגנים, אנחנו כמובן תומכים - -      

יעקב אשר: ברור, ברור

משה שחל: - - אנחנו גם מתאימים את המערכת הרגולציה שלנו לאישורים מהירים

יעקב אשר: אני רוצה להעלות עוד נושא: יכול להיות שצריך לעודד גם מיגון – או בממ"דים או איך זה יקרה, מיגון דירתי?      

קריאה: ממ"ק

משה שחל: שיפורי מיגון

יעקב אשר: שיפורי מיגון במקומות שבהם אולי אין כרגע בנייה, או - - -      

נאור שירי: יעקב, יש לי הערה בסוגריים

יעקב אשר: רגע, אבל לא סיימתי

יעקב אשר:  דקה, אני אתן לך, אבל תן לי רק לסיים

ארז מלול: רגע, יעקב, יש לי משהו שקשור אליו

יעקב אשר: בבקשה, אם זאת שאלה, ואחר כך אני עובר אליכם, אחד אחד

יעקב אשר: אני רק אומר כרגע – ואל תיתן לי תשובה כרגע, כי היא לא תהיה מקצועית ונכונה – לבדוק האם יש אפשרויות, יש דברים שנקראים שיפורי מיגון שנותנים לא 100% אולי, אבל לבדוק, לבחון האם בתוך המאמץ של עכשיו יכול להיות שבאתרים מסוימים, במקומות מסוימים, שאין בהם כדאיות ואין אפשרות לעשות בנייה מחדש, אם לעשות את הדבר הזה

יעקב אשר:       שאלה נוספת לחבר הכנסת נאור שירי, ולאחר מכן ארז מלול

נאור שירי: בנוגע למיגון יש לי שאלה כללית

נאור שירי:  הממ"דים הישנים צריכים אולי לעבור שינוי – מבחינת הנעילה, פתיחת החלונות, הדלת היא דלת - - -     

יעקב אשר: המפרט שלהם? הוא שואל האם לאור הלקחים האם יש איזה מפרט

יעקב אשר:  זה כן הצבא, כי זה פיקוד העורף, זה לא התכנון

נאור שירי: אז לכן אני שואל, כי לפעמים הדלת היא דלת הדף, ודלת הדף היא לא חסינת ירי

יעקב אשר: נשאלת השאלה, סא"ל משה, האם יש חשיבה מחודשת על המפרט של ממ"דים

משה שחל: אז קודם כל אני רק אגיד בקצרה שאנחנו מתחקרים כל אירוע של פגיעה, יש לנו פה מדור של מחקר ופיתוח שעובד גם בשגרה וגם בחירום

משה שחל:  כרגע אין הנחיה ספציפית לעמידות המרחב המוגן בהשפעות האלה ומרסיסים, הוא יודע לעמוד והוא עומד בהתאם לקריטריון,      לגבי היבטי הנעילה, אנחנו מקיימים כנס יצרנים ממש בעוד שעתיים עם כל יצרני הדלתות המורשים, כדי לטפל בסוגייה הזאת

יעקב אשר: מאה אחוז

יעקב אשר:  אבל מה שכן, מה אומר חברי וזה נכון, אם יש שינויים שאתם חושבים שצריך לעשות - -      

נאור שירי: חייב להיות

יעקב אשר: - - אנא הטמיעו את זה כמה שיותר מהר אל מול לשכות התכנון ואל מול כל ההנחיות, כדי שהיתרי בנייה יינתנו על הדבר הזה

יעקב אשר:       חבר הכנסת מלול

ארז מלול: לפי התקנות 197 ו-199 לתקנות ההתגוננות האזרחית, שזה משנת 90' לא עודכן, השטח המינימלי של ממ"ד זה 9 מטר רבוע ויש איסור לעשות במרחב המוגן אמבטיה, מטבחון, דבר נוסף

ארז מלול:  ראינו באירועים האחרונים שזה היה מאוד חיוני, אנשים שהו שעות רבות וימים

ארז מלול:  אני – בשיתוף אתכם ובעזרת התאחדות הקבלנים – לפני חודשיים הגשתי הצעת חוק בעניין של הרחבת שימוש בממ"ד, ומשום מה זה תקוע

ארז מלול:  הדבר הזה היום הכרחי, אין דבר אחר, ראינו את זה

יעקב אשר: תבדקו את זה

יעקב אשר:  אני לא רוצה תשובות עכשיו, כי זה דיון

ארז מלול: דרך אגב, בדברי ההסבר כתבתי, בלי לדעת על האירועים ומבלי שדמיינו: בעת מצב חירום נכנסים דיירי הבית למרחב המוגן הדירתי, ושוהים בו עד לחלוף הסכנה

ארז מלול:  וזה ימים - - -      

יעקב אשר: אין ספק שחשיבה אחרת כזאת, שאפשר לקיים, היא חשיבה, אבל התשובות לא יינתנו כאן כרגע

ארז מלול: זה יכול להיות בתקנות, אין לי בעיה שזה לא יעבור בחוק

יעקב אשר: אני מבקש לבדוק את זה, כי בישיבות המעקב של הנושא  זה אנחנו נדבר על זה גם כן

יעקב אשר:       תודה רבה לך

יעקב אשר:  אנחנו נתחיל עכשיו עם חבר הכנסת, ואז לאנשים שנמצאים

יעקב אשר:  חבר הכנסת יוסף עטאונה, בבקשה

יוסף עטאונה: 	 תודה כבוד היושב-ראש

יוסף עטאונה:  כבוד היושב-ראש, אני יודע שאתה לא שר הפנים

יוסף עטאונה:  אתה גם לא מינהל התכנון ואתה גם לא פיקוד העורף

יוסף עטאונה:  אבל גם לך וגם לוועדה, לנו, יש את הכוח להציג את הבעיה ולהציע פתרונות

יוסף עטאונה:  אני מדבר על הסוגייה של המיגון בחברה הערבית הבדואית בנגב, ותרשה לי להקריא לך את שמות ההרוגים מפגיעת הטילים בכפרים הלא מוכרים בנגב: יזן אבו ג'מאע, מאלק אלקרעאן, ג'וועד אלקרעאן, אמין אלקרעאן, מחמד אלקרעאן, פאיזה אבו סבייח ומאי אבו סבייח

יוסף עטאונה:  זה ילדים ונשים בכפרים הלא מוכרים בנגב, שנפגעו מנפילת טילים ורסיסים

יוסף עטאונה:       ובאה המדינה היום, גם בדיון הזה וגם בדיון ביום שלישי שעבר בוועדה הארצית לתכנון ובנייה – אני גם הופעתי בפני הוועדה – כבוד היושב-ראש, הם מציעים בינתיים שני מסלולים דרך המועצה הארצית, דרך מינהל התכנון, להקל במיגון, וזה טוב

יוסף עטאונה:  אבל בשני המסלולים שמינהל התכנון מציע זה לא יכול לעזור לכפרים הלא מוכרים בנגב

יוסף עטאונה:  גם לכפרים המוכרים בנגב זה לא עוזר

יוסף עטאונה:      יש שתי קבוצות בנגב שיש להן בעיה מבחינת המיגון

יוסף עטאונה:  יש את היישובים המוכרים בתוך המועצות האזוריות נווה מדבר ואל קסום, הכירו בהן לפני 20-15 שנה ועד היום יש בעיה להוציא היתרים כי יש בעיה בתשתיות ובפתרונות הקצה

יוסף עטאונה:  אי-אפשר אפשר להוציא היתר

יוסף עטאונה:  הקבוצה השנייה היא הכפרים הלא מוכרים, שאין להם שום מעמד סטטוטורי להוציא היתרים

יוסף עטאונה:       בשני המסלולים שמינהל התכנון מציע, הוא מבקש שיהיו שם היתרים

יוסף עטאונה:  גם הצעת החוק שהממשלה הביאה אתמול לגבי מבנים, היא גם לא תעזור לאוכלוסייה הערבית הבדואית בנגב, ולכן 150,000-120,000 אזרחים משלמים מחיר ביום יום ונהרגים – הקראתי את השמות – ועד עכשיו אין אף פתרון

יוסף עטאונה:       נתן, אתה דיברת על זה שיש סמכות ושימוש לשר, לפי סעיף 266 לגבי התשתיות

יוסף עטאונה:  האם תשתית, ככל שתהיה, האם היא יותר חשובה מחיי 150,000-120,000 תושבים, כבוד היושב-ראש? לשר הפנים יש את הסמכות למתן צו שעה ופטור, להצבת מיגוניות

יוסף עטאונה:  גם פיקוד העורף עכשיו, גם משרד השיכון, שדיברו על פתרונות למפונים – וצריך למצוא פתרונות, צריך לספק להם מיגון – אבל באותה מידה שמציעים פתרונות, צריך להוציא - - -      אני מציע שלושה דברים

יוסף עטאונה:  הדבר הראשון – שהתיקון בתמ"א 40/א/1 יכלול את היישובים המוכרים בתוך נווה מדבר ובתוך אל קסום, לאפשר לאנשים

יוסף עטאונה:  הם לא נמצאים כרגע בפנים

יעקב אשר: אוקיי, מה הדבר השני? בוא נתקדם, כי אני רוצה גם תשובות

יוסף עטאונה: הדבר השני – הכפרים הלא מוכרים במסלול השני של פטור מהיתר במיגוניות, לאפשר לאנשים, לא רק לרשויות – כי אין רשויות שם, לאפשר גם לחברה אזרחית וגם לאנשים פרטיים שיניחו מיגוניות, כי אם המדינה לא עושה את התפקיד שלה – והיא לא עושה את זה כרגע – אי-אפשר שהאנשים יישארו מופקרים

יוסף עטאונה:       הנושא השלישי – ששר הפנים יקבל אחריות לפי סעיף 266, לתת פטור לכפרים הלא מוכרים

יוסף עטאונה:  כל תשתית, חשובה אשר תהיה, היא לא חשובה יותר מחיי האנשים, ואת זה צריך לעשות אתמול, לא היום

יעקב אשר: תודה רבה, יהיו תשובות

יעקב אשר:  אתם רושמים את השאלות, יהיו תשובות בסוף הדיון

יעקב אשר:       חיים פייגלין, בבקשה

חיים ילין: תודה אדוני

חיים ילין:  אני רוצה להיות פרקטי

חיים ילין:  יש היום בישראל 160,000 דירות בהליכי בנייה, מתוכן 40,000 דירות חדשות ממוגנות שהעבודות בהן הסתיימו והן ממתינות לטופס 4

חיים ילין:  הוועדות המקומיות לא מתפקדות כבר כמה חודשים לפני הבחירות, הן לא יתפקדו כנראה עוד כמה חודשים בהמשך – גם בגלל מצב המלחמה, גם בגלל גיוס, גם בגלל חוסר בכוח אדם

חיים ילין:       אנחנו מבקשים לאפשר לאכלס היום את הדירות האלה על בסיס טופס 4, על בסיס הודעת בעל ההיתר על סיום העבודות, בהוראת שעה או תקנות שעת חירום

חיים ילין:  יש מצב מלחמה, אפשר לייצר תקנת שעת חירום שאומרת הודעת בעל ההיתר על סיום בנייה, בליווי תצהיר של אדריכל או מהנדס שיתמוך בהודעת סיום הבנייה; אישור פיקוד העורף שבדק את הממ"דים – ונא לאכלס

חיים ילין:  אפילו על חשמל זמני, אפילו על חשמל בגנרטורים, רק שיגיעו 40,000 דירות מוגנות לשוק הזה, יאפשרו גם פינוי של - - -     

יעקב אשר: ורמה מסוימת של פיתוח, כי כמו שאמר נאור, שלא יהיה מצב שיוכלו להגיע רק עם מסוקים לשם

חיים ילין: אדוני אישר פה, בוועדה הנכבדה הזאת, רישוי עצמי, שלצערנו חבל שהוא נדחה לנובמבר 2024

חיים ילין:  אני הייתי מציע שהוועדה הנכבדה הזאת תקבל החלטה ליישם את הרישוי העצמי מיידית, ואז זה באמת יפתור את כל בעיית חוסר התפקוד

יעקב אשר: זה לא יוכל להיות מיושם מיידית, רק במקומות מסוימים, ולכן עשינו - - -      

חיים ילין: זה יוכל להיות מיושם במקומות שזה יוכל

יעקב אשר: 	 תקשיב, אני לא מוכר בלונים לאנשים ולא מוכר חלומות

נתן אלנתן: בהסכמה אפשר גם היום

יעקב אשר: בהסכמה גם היום

יעקב אשר:  בהסכמה אפשר

חיים ילין: 	 בהסכמה אפשר

יעקב אשר: אני לא יכול להכריח רשויות שהן עוד לא מוכנות

יעקב אשר:  אבל ברור שכל ראש רשות, אם הוא יכול ויש לו את המערכת והוא יודע לעבוד עם זה, הוא צריך לעשות וצריך לעודד אותו ולתמרץ אותו

חיים ילין: האמת היא שהוא לא צריך מערכת, הוא צריך לשחרר

חיים ילין:  המערכת הופכת להיות מערכת שלנו

יעקב אשר: נכון, אבל זה לא בדיוק ככה

יעקב אשר:  צריך לדעת לבלוע את הדבר הזה גם

חיים ילין: זה בדיוק ככה

חיים ילין:  אנחנו צריכים שישחררו ויאפשרו לנו להוציא, יחד עם האדריכלים - - -      

יעקב אשר: 	 בוא נתרכז כרגע יותר במה שאמרת עכשיו בחלק הזה, ואני אבקש בעניין הזה תשובה

יעקב אשר:  וגם אם אין עוד תשובה, אני חושב שהכיוון הזה הוא נכון, לנסות לעשות משהו עם כל - - - הנדרשים, עם איזושהי התחייבות אישית, ואולי אפילו עם איזושהי ערבות

חיים ילין: ברור, אנחנו מוכנים להעמיד ערבות 100,000 שקל לכל בניין, אין שום בעיה

חיים ילין:  אף אחד לא בורח

יעקב אשר: 	 רגע, חיים, תן לי לעזור

יעקב אשר:  אתה אומר דברי טעם, אני רוצה לנסות

יעקב אשר:  אני מבקש – הרי לא תוכלו לתת, לא ייצא מפה כרגע – אבל כן להכין, לדעתי במצב מהיר מאוד, איזשהו נוהל כזה שאפשר גם לשנות אותו תוך כדי

יעקב אשר:  זה אפילו לא חקיקה, לדעתי

יעקב אשר:  זה כן חקיקה?      

רפי אלמליח: כן

יעקב אשר: גם אם זה חקיקה, שאפשר לתת לה זמן מסוים ואפשרות, אני יכול אפילו בחקיקה כזאת לפצל אותה, לאשר חלק ולהשאיר מקום לתיקונים תוך כדי

יעקב אשר:  אני מוכן

יעקב אשר:  כל הדרכים שיש לי

יעקב אשר:  כל הדרכים

יעקב אשר:  אתמול פיצלתי את חוק הבחירות כדי שנוכל לדאוג לאלה שצריכים את הסיפור של החל"תים ודברים אחרים, פיצלתי שתי שורות מהחוק כדי להשאיר את זה בידיים של הוועדה, כדי שנוכל לעשות את זה

יעקב אשר:       תביאו איזושהי הצעה, אפשר לאשר חלק ממנה, לפצל את השאר, תוך כל שינוי שתביאו אליי באמצע

יעקב אשר:  אני אומר לכם, אנחנו נדון בזה ביום ובליל

יעקב אשר:       אוקיי, חיים תודה רבה

חיים ילין: תודה

חיים ילין:       חבר הכנסת ארז לא נמצא, אז מטי

חיים ילין:  נתחיל עם מטי

מטי צרפתי הרכבי: 	 תודה רבה, אדוני היושב-ראש

מטי צרפתי הרכבי:  אני אומר כמה דברים כללים שגם שמעתי - -     

יעקב אשר: אבל רק ממוקד - - - שנוגע לכולם     

מטי צרפתי הרכבי: - - כן, ששמעתי גם מביקור אצל המפונים, ואני אוותר על ההקדמה הכללית

יעקב אשר: בדיוק

מטי צרפתי הרכבי: שמעתי ממפונים שיש פגיעות במבנים, שעל פניו מבחינה הנדסית אפשר לשקם, אבל הם חושבים שיהיה להם מאוד מאוד קשה נפשית לחזור לשיקום חלקי וללוות כזה שיקום

מטי צרפתי הרכבי:  ולכן צריך לחשוב על איזה הורדת רף לבינוי מחודש של המבנים

מטי צרפתי הרכבי:      דבר נוסף שהם העלו זה שכשכבר משפצים בתים שנהרסו, פינוי בינוי כזה, מאוד מאוד חשוב לתחם את זה, שלא יראו את זה, שהאנשים שחוזרים לביתם לא יהיו שוב מול כל הבינוי וכל הפינוי של ההריסות, אלא אולי לעשות - - - לחשוב גם על ההפרדה - - -      

יעקב אשר: החלק הנפשי

מטי צרפתי הרכבי: החלק הנפשי, כי הם אומרים: אנחנו לא נחזור לבתים ונראה את הבית של השכן נהרס ונבנה מחדש

מטי צרפתי הרכבי:       הם העלו מצב שיש במבני ציבור קיימים הרבה מבני ציבור שלא ממוגנים, למשל כל בו, המכולת; הספרייה, הרבה מאוד מבני ציבור שנכון להיום לא היו ממוגנים והם לא רואים איך אפשר לפתוח אותם לשימוש הציבור

מטי צרפתי הרכבי:  אני לא מדברת על מוסדות חינוך, אלא אם כן הם יהיו ממוגנים

מטי צרפתי הרכבי:       אני מניחה שחשבתם על זה, אבל הנושא של מתן הפטור מההיטלים ומהאגרות בכל הרשויות שנפגעו משמעותית, במיידית, כל אגרות הבנייה, ממש לקבל פטור גורף על התשלומים האלה

מטי צרפתי הרכבי:       עלתה סוגייה שאולי לקדם מיידית מספר היתרים גנריים, של כמה מודלים של בתים קטנים, בינוניים, גדולים, ממש להוציא היתר גנרי ורק להלביש אותו אחרי זה על התוכנית

מטי צרפתי הרכבי:  זה קורה בהרבה קיבוצים, זה מאוד מקובל שיש מודלים

מטי צרפתי הרכבי:  על זה אפשר להתחיל לעבוד כבר, על גדלים שונים, על מתווים שונים

מטי צרפתי הרכבי:       יש נזקים בתשתיות ציבוריות, שגם הן צריכות היתרים

מטי צרפתי הרכבי:  חשמל, מים, את זה כבר אפשר להתחיל לשקם

מטי צרפתי הרכבי:  זה לא ברמת הפרט והמשפחה, אלא ברמת היישוב והרשות; הכנת תיקי מידע – כבר, במיידי, כי בסוף לפחות, פר יישוב - - -      

יעקב אשר: - - -     

מטי צרפתי הרכבי: 	 - - - ואולי לחשוב על תגבור, הוועדות המקומיות - - -     

יעקב אשר: ברור

מטי צרפתי הרכבי: - - - הנפגעות על ידי ועדות מקומיות סמוכות, שכן מכירות

מטי צרפתי הרכבי:       הקלות

מטי צרפתי הרכבי:  כל ההקלות צריכות להיות בסמכות מקומית ולא להגיע למחוזית

מטי צרפתי הרכבי:  היום כל הקלה, לפחות במחוז דרום, מגיעה למחוזית

מטי צרפתי הרכבי:  אז רגע, לחשוב על איזושהי סדרת הקלות, שכן תישאר בסמכות מקומית

נתן אלנתן: איזו הקלה? ההקלה היא בסמכות מקומית

מטי צרפתי הרכבי: כל הקלה שאתה רוצה היום - - -      

יעקב אשר: - - -     

נתן אלנתן: ההקלה היא בסמכות מקומית

מטי צרפתי הרכבי: לא, זה לא נכון

יעקב אשר: מטי, אני מבקש

מטי צרפתי הרכבי: בסדר, רק עוד משפט אחרון

יעקב אשר: מטי, יהיו עוד דיונים

מטי צרפתי הרכבי: 	 משפט אחרון, שנציג פקע"ר יישב בוועדות המקומיות בכדי להקל על כל האישורים של הממ"דים, בהיתרים

יעקב אשר: נציג החשב הכללי, ישי בן אלי

ישי בן אלי: 	 ראשית אני רוצה שוב להביע את צערי לכל המשפחות, הן של ההרוגים, הפצועים, החטופים, מקווה שכולם ישובו לביתם בשלום במהרה

ישי בן אלי:       אני אדבר בשם משה אדרי, אם יורשה לי

ישי בן אלי:  יש הרבה צרכים והרבה מאוד רצון טוב

ישי בן אלי:  המינהלת הוקמה, אני אחראי על החשבות בה, וממש עכשיו זה בשלבי ההקמה

ישי בן אלי:  יש הרבה צרכים וגם הרבה רצון טוב מהממשלה, ואני בטוח שאם אני אעבור – בלי לזלזל, חס וחלילה, להיפך, לכל אחד פה יש רעיונות מדהימים – כנראה שלכל אזרח במדינת ישראל יש כמה רעיונות

ישי בן אלי:       אבל אי-אפשר לרוץ ולמשוך את השמיכה לאלפי כיוונים

ישי בן אלי:  ולכן המטרה של המינהלת היא לנסות לרכז את כל הכוחות מהממשלה, ולעבוד יחד עם המתיישבים בשיתוף פעולה מלא - -      

יעקב אשר: 	 רשויות מקומיות - - -              

ישי בן אלי: 	 - - עם הרשויות והמתיישבים והאזרחים

ישי בן אלי:  בסוף ינסו ליצור תעודת זהות הכי טובה שאפשר, לכל יישוב

ישי בן אלי:  בתוך כל יישוב יש גם תעודות זהות נפרדות למתיישבים, דיברו פה על סוגי בתים ועל איך לשפץ

ישי בן אלי:       המטרה היא לעשות את הכי טוב והכי מהר שאפשר

ישי בן אלי:  אבל אתם חייבים להבין, זה אירוע מאוד מורכב, ויכול להיות שאנשים ירצו את המבנים הזמניים בקיבוץ תומך ויש יישובים שרוצים את המבנים הזמניים בתוך היישוב, כי חלק רוצים לחזור והם רוצים לבוא; ויש משפחות שהבעל אומר לי: אני חוזר מחר, והאישה אומרת: אני לא חוזרת לעולם

ישי בן אלי:  לכל אחד נצטרך למצוא בסוף פתרון, ויש הרבה צרכים

ישי בן אלי:       משה הקים את המינהלת והקים גם מערך שלם, כדי לקבל מצד אחד את האיזון מהמתיישבים, ומצד שני את כל הכוחות של הממשלה

ישי בן אלי:  כל מי שיושב פה רתום, אנחנו כולנו בווצאפים תוך כדי הדיון הזה

ישי בן אלי:  זה ייקח זמן, אבל הוא עובד בקצבים מאוד מהירים

ישי בן אלי:  המטרה היא לנסות לתת את המענים הכי טובים

יעקב אשר: תודה רבה

יעקב אשר:  שלי, בבקשה

שלי ברגיג: אני אגיד רגע אנקדוטה: כשהמועצה עוברת למתכונת חמ"ל בדרך כלל אין לי תפקיד בחמ"ל, כי במלחמה בדרך כלל לא מתכננים

שלי ברגיג:  האירוע של ה-7 באוקטובר הוא שונה במובן הזה

שלי ברגיג:  היה לנו ברור מהרגע שקרה כל הדבר הזה, כשהרמנו רגע את הראש, שצריך לחשוב גם על היום שאחרי וגם בכל הטווחים

שלי ברגיג:       אני אגיד גם שהמועצה האזורית שער הנגב היא מועצה של 11 ישובים, מתוכם 10 מפונים כרגע על פי צו

שלי ברגיג:  שניים מתוך היישובים חטפו מכה מאוד מאוד קשה – קהילתית, פיזית, תשתיתית, בכל האלמנטים – זה כפר עזה ונחל עוז, ברשות שלנו

שלי ברגיג:       אני אהיה מאוד מדויקת למטרה של הדיון, אדוני היושב-ראש, כי אני חושבת - - -      

יעקב אשר: מצוין, זה הכי פרקטי

שלי ברגיג: - - מה שאנחנו צריכים ככלי הוא זה: אחד, מבחינתי, בקיבוצים שקיבלו מכות קשות – אני לא מדברת על פגיעת נ"ט פה ופגיעת טיל פה ורסס פה, אלא על פגיעות ממש קשות – שריפת בתים, במקרה שלי זה כפר עזה ונחל עוז – להתייחס לתצ"א של ה-6 באוקטובר כמו שמתייחסים לתצ"א של 1964

שלי ברגיג:  כלומר, מה שהיה – חוזר פתור

יעקב אשר: הבנתי, החזרת המצב לקדמותו, בלי שום הליך

שלי ברגיג: גם בסטיות קטנות – פתור, להתייחס לתצ"א - - -     

יעקב אשר: הינה, בואי, אני כבר שומע, וגם הפרוטוקול שישמע

נתן אלנתן: בתקנות יש סעיף 60ד' שאומר שאפשר לקחת את ההיתר הקודם, לתת עליו חותמת - - -     

שלי ברגיג: אבל יש כאלה שהם בלי היתר, זאת בדיוק הנקודה

שלי ברגיג:  צריך להבין וצריך לתת להם מתנה, ולא יקרה כלום - - -      

יעקב אשר: רגע, אני יודע, אני מכיר, הייתי ראש עיר

שלי ברגיג: רגע, אבל אל תעזור לי

יעקב אשר: לא לעזור לך?     

שלי ברגיג: איך אתה אוהב להגיד: לא לעזור לי

יעקב אשר: אוקיי, אני לא אעזור לך

שלי ברגיג: אני אומרת ככה: יש גם סטייה מעל כאלה

שלי ברגיג:  אם היה למבנה היתר – אז אנחנו לא בדיון, את התקנות אני מכירה מצוין

שלי ברגיג:  אני מדברת גם על כאלה שלא היה להם היתר, ולא יקרה שום דבר אם היישובים האלה יקבלו את אותה "מתנה" כביכול

שלי ברגיג:  להסתכל על התצ"א, זה אחד

יעקב אשר: נושא נוסף?     

שלי ברגיג: 	 שתיים, הסיפור של המחנות הזמניים

שלי ברגיג:  אנחנו עושים מאמצים מאוד מאוד כבדים למצוא פתרונות למחנות זמניים, שמתאימים ככל שניתן לתב"ע עתידית, בהכנה, בתיאום עם מינהל התכנון

שלי ברגיג:  אנחנו עובדים מעולה עם מחוז הדרום

יעקב אשר: מצוין, אז כן עובדים מעולה? מקודם זה היה נשמע אחרת

שלי ברגיג: לא, זאת נקודה חשובה

יעקב אשר: כן, בסדר, בואי נמשיך

רפי אלמליח: למה? תישארי ככה

שלי ברגיג: לא, כי ההערות הציניות - - -     

יעקב אשר: תישארי בטוב

שלי ברגיג: אבל אדוני היושב-ראש, ההערות הציניות אחר כך זה מה שנשאר

יעקב אשר: לא, ממש לא

יעקב אשר:  זאת האמת, ואת האמת הזאת צריך לחזק ולא ללכת אחורה

שלי ברגיג: 	 אנחנו רוצים שיעבדו מולנו

שלי ברגיג:  כשעובדים מולנו – עובדים מעולה

שלי ברגיג:  אבל לא ללכת לקהילות לבד

יעקב אשר: הלאה, הלאה

שלי ברגיג: זאת הנקודה השנייה

שלי ברגיג:  הנקודה השלישית זה גם פטור מאגרות והיטלים, כמו שחברת הכנסת מטי הרכבי אמרה, אבל גם פטור מהיטלי השבחה

שלי ברגיג:  צריך לזכור שכל הסיפור של מחניים וכל מה שקשור עם הקיבוצים עכשיו, בהוראת שעה לפטור אותנו מהאירוע הזה

שלי ברגיג:  זה לא הזמן להתעסק בזה

יעקב אשר: אוקיי

יעקב אשר:  התשובות אחר כך? רשמתם לעצמכם?     

נאור שירי: עכשיו, למה אחר כך?     

יעקב אשר: רגע, דקה, אני מנהל את הדיון בינתיים, לא אתה

יעקב אשר:  יש עוד חברי הכנסת שרוצים לדבר, וביניהם גם אתה

יעקב אשר:       אוקיי, תודה רבה

יעקב אשר:  חבר הכנסת ארז מלול, בבקשה

נאור שירי: רשמתם את השאלות שלה? כי יש פה נקודות מהותיות

יעקב אשר: אנחנו רושמים, יש לנו מנהלת ועדה שעושה סיכום, והם רושמים

ארז מלול: אוי ואבוי אם אתם לא רושמים

יעקב אשר: שאלתי אותם לפני שנייה בדיוק, אז תעקוב אחרי מה שאני שואל כדי שלא תהיה כפילות

יעקב אשר:  נורא חשוב

יעקב אשר:  בבקשה

ארז מלול: קודם כל אני רוצה לאחל החלמה מהירה לדובר זק"א מוטי בוקצ'ין, שאתמול אושפז באופן פתאומי לבית החולים

ארז מלול:  הוא אחראי עכשיו על ארגון שעושה עבודת קודש במחנה שורה

ארז מלול:  אני הייתי שם מספר פעמים, "מלאכים בלבן" אנחנו קוראים להם

ארז מלול:  הם באמת יצטרכו לעבור טיפולים נפשיים אחרי כל מה שהם עברו, ומאחל להם בהצלחה

ארז מלול:       בהמשך למה שאמרתי לגבי הצעת החוק, אני פונה אליך, נתן, כי כל פעם במשרד הזה אתה כאילו הכתובת – כמו שפה, אתה מרגיש את זה, קל להאשים את מינהל התכנון בכל מה שקורה בארץ, אתה יודע - - -      

יעקב אשר: הלאה, בוא תתרכז - - -     

ארז מלול: אני מתרכז

ארז מלול:  לגבי הממ"דים

ארז מלול:  אני אומר את זה כי זה באמת חשוב, ופנו אליי אזרחים בעניין הזה

ארז מלול:  היו אנשים שפשוט היו שעות שם, וזה גרם למותם

ארז מלול:  החוסר הזה – וניצלו את זה

ארז מלול:      אני מצטרף גם, אולי אפשר לתקן גם מה שידידי נאור אמר לגבי הביטחון, לגבי כל מיני תקנים וכולי

ארז מלול:  לא ייתכן שמשנות ה-90 לא עדכנו תקן לממ"ד

ארז מלול:  להרחיב את זה ל-20 מטר בהיתרים לממ"ד

ארז מלול:  אתה יודע מה? בוא נלך רק על 20 ק"מ מהעוטף, מהגבול

נתן אלנתן: 	 ארז, אני אגיד לך, כל הדברים האלה זה לא אנחנו

ארז מלול: אבל צריכים את חוות דעתכם

נתן אלנתן: מי שמחליט זה פיקוד העורף

נתן אלנתן:  אם יבוא פיקוד העורף - - - ארז, אתה זוכר שזה היה 5 מטר וזה גדל ל-9 מטר?      

ארז מלול: כן

נתן אלנתן: זו לא החלטה שלנו, זה פיקוד העורף הגיע למסקנה

ארז מלול: כן, אבל אתם המלצתם שם

נתן אלנתן: בסדר, שהם יבואו ויגידו, אבל זה בא מהם

ארז מלול: 	 עוד נקודה: ואז זה מייקר את הדירה

ארז מלול:  לא משנה - - -      

יעקב אשר: 	 יש לזה הרבה השלכות

יעקב אשר:  אבל העלית את זה, זה גם נמצא בחקיקה שאתה רוצה לקדם

יעקב אשר:  נדבר

יעקב אשר:      נקודה אחרונה, בבקשה

ארז מלול: 	 בדיוני התקציב ובחוק ההסדרים עלה הרישוי העצמי

ארז מלול:  היו דעות לכאן ולכאן, ובסוף לא יצא משהו

ארז מלול:  אז אולי עכשיו כן? אני זוכר שהיושב-ראש תמך בזה, גם בתור היושב-ראש - - -     

יעקב אשר: במה?     

ארז מלול: לקצר הליכים ברישוי עצמי

יעקב אשר: כן, לגבי מה שאמר חיים פייגלין

ארז מלול: אז אני חושב שזה גם חשוב עכשיו, לתת, לפחות לתקופה הזאת

ארז מלול:  לתקופה, לא לכל הזמן

ארז מלול:  אפשר בתקופה הזאת, בהוראת שעה, רישוי עצמי, לקצר הליכים

יעקב אשר: אוקיי

יעקב אשר:  אסף אשרוב, התאחדות האדריכלים - - -     

צחי בניון: אדוני, באתי מהצפון לדבר, עכשיו מדברים איתי על שירותים לממ"ד באזור לחימה?      

יעקב אשר: סליחה, אתה תקבל את רשות דיבור

צחי בניון: מחכה

יעקב אשר: כל אחד יוכל להגיד את הדברים שלו

יעקב אשר:  אני חושב שדווקא הדבר הזה, שהוא בוודאי לא ייסגר כאן ועכשיו, כי צריך פה חשיבה כוללת, גם חשיבה האם זה ייקר

יעקב אשר:  יש הרבה חשיבה בעניין

יעקב אשר:  אבל דווקא מהעדויות הקשות שראינו – ברז מים קטן היה יכול לעשות שם שינוי, אז לא לזלזל בדברים האלה

ארז מלול: מדובר פה בחיי נפש, תיסלח לי, אדוני

יעקב אשר: 	 רגע, רגע, אבל ארז – אל תעזור לי

צחי בניון: לא מזלזל

ארז מלול: - - -      

יעקב אשר: ארז, ארז

צחי בניון: אמרו שהדיון עד השעה 11, אז אני רוצה להגיד גם כמה דברים, באתי מהצפון

צחי בניון:  לא זלזלתי

יעקב אשר: אבל שנייה, עכשיו בזבזנו דקה רק על הדבר הזה

יעקב אשר:  חבל, חבל מאוד

יעקב אשר:       התאחדות האדריכלים, מי רוצה לדבר?      

אסף אשרוב: אורנה

יעקב אשר: אורנה, בבקשה

אורנה אנג'ל: 	 קודם כל אני רוצה להגיד שאנחנו פה מכיוון שבהתאחדות האדריכלים יש 2000 חברים ועוד אלפי חברים שרשומים אצלנו, וכולם היה רצוי שיתגייסו כמו בצו 8 לכל התחומים שאנחנו מדברים עליהם, במקום שיכבסו לחיילים ויסיעו חיילים ויבשלו לחיילים ויארזו חבילות בגדים

אורנה אנג'ל:  הם יכולים להתחבר ורוצים להתחבר לתחום הזה, לכל הדברים שעכשיו דיברנו עליהם

אורנה אנג'ל:       אני גם יכולה להגיד שאנחנו כבר בקשר, לדוגמה, עם עיריית לוד, כדי לשבת בתוך הרשות המקומית וכדי לעזור לאנשים לקבל החלטות בקשר להוצאה מאוד גדולה שהם הולכים להוציא עכשיו בשביל להביא ממ"ד ולשים אותו בחצר הבית שלהם; ולשים לב להרבה דברים, שהם מקבלים את ההחלטה הנכונה, שהם בתוך קווי בניין, ולתת ייעוץ בהתנדבות

יעקב אשר: כמו שירות ייעוץ לאזרח בנושא האדריכלות?      

אורנה אנג'ל: בדיוק

יעקב אשר: מגמה יפה

אורנה אנג'ל: אז מהבחינה הזאת אני אומרת את זה

אורנה אנג'ל:  אבל הדבר הזה לא יקרה, אם הוא לא יקבל גם גיבוי שלכם

אורנה אנג'ל:  באותה מידה אנחנו יכולים לעזור בקשר לטפסי 4

אורנה אנג'ל:  אם מישהו צריך לקחת אחריות, הוא צריך להבין איפה הבניין עומד, להגיד: יש כרגע שני סעיפים שאפשר כרגע לפטור אותם, לקחת ערבות

אורנה אנג'ל:  אנחנו יכולים לעשות עבודה שהיא מסנכרנת הרבה מאוד דברים

אורנה אנג'ל:  זאת מהות העבודה שלנו, של אדריכלים

יעקב אשר: תראי, העבודה בסוף נעשית על ידי אדריכלים, רק את באה ואומרת שאפשר גם לעשות את זה בחלק הוולונטרי של העניין

אורנה אנג'ל: נכון, כי הרבה מאוד אדריכלים נמצאים במילואים, אז הדברים בשביל הקבלנים ובשביל היזמים מתעכבים

אורנה אנג'ל:  אנחנו יכולים לעזור, ואנשים רוצים לעזור

יעקב אשר: אוקיי, אני מוכן

יעקב אשר:  את יכולה לפנות אליי עם מכתב - - -     

אורנה אנג'ל: פנינו, לא קיבלנו תשובה

יעקב אשר: בעניין הזה?      

אורנה אנג'ל: פנינו לגבי כמה תחומים ועוד לא קיבלנו תשובה, כן

יעקב אשר: אני לא ראיתי

אורנה אנג'ל: בסדר, אז תסתכל, אנחנו כבר פנינו

אורנה אנג'ל:  אסף הוציא כבר מכתב לפני עשרה ימים - - -     

יעקב אשר: את זה צריך לסנכרן מול השלטון המקומי, מול - -      

אורנה אנג'ל: נכון, וזה דבר אפשרי, ממילא אנחנו שם

יעקב אשר: 	 - - משרד הרווחה אפילו בחלק מסוים, אנשים באים ורוצים לדעת מה כדאי להם ומה לא כדאי

אורנה אנג'ל: נכון, ואנחנו מוכנים

יעקב אשר: אוקיי, תודה

אורנה אנג'ל:    רגע, לא סיימתי

יעקב אשר: כן?     

אורנה אנג'ל: אפשר לקצר תהליכים גם בלי לעשות הרס סביבתי

אורנה אנג'ל:  אנחנו חייבים לחשוב על זה, שאם אתם אישרתם פה אפשרות לקחת את הממ"דים הכבדים האלה, שיבואו במנופים, יניחו אותם בחצרות של בתים ויהרסו על הדרך את המדרכות – מי יתקן את המדרכות האלה אחר כך? ויעקרו עצים בשביל להכניס את הדברים האלה

אורנה אנג'ל:  אז אנחנו, כשהכול ייגמר, נגיד עוד פעם שאנחנו ניצלים בחום השמש

אורנה אנג'ל:       יש פה אספקטים שחייבים לקחת אותם בחשבון

אורנה אנג'ל:  ואם יהיה ליווי – ושוב אני מציעה את הליווי שלנו – יהיה אפשר לעשות את הדברים מהר בלי לעשות הרס

אורנה אנג'ל:  כשהכול ייגמר, יש החשיבות לאיך שנראה המרחב הציבורי שלנו, היא מאוד משמעותית

אסף אשרוב: אני רק רוצה להשלים שני דברים, שמי הועלה פה

אסף אשרוב:  הנושא הראשון, אני רוצה לחזור חזרה לעניין של הוועדות המקומיות

אסף אשרוב:  אנחנו כמובן שלחנו מכתב תוך כדי – עם הבחירות

אסף אשרוב:  חשוב להדגיש, כל מה שקשור להיתרים, לתוכניות קיימות – לא משנים את המרחב הציבורי

אסף אשרוב:  הוועדות המקומיות - - -     

יעקב אשר: מובן, תודה על החיזוק

יעקב אשר:  דבר שני?     

אסף אשרוב: והדבר השני זה כמובן הרישוי העצמי

אסף אשרוב:  דיברת על זה שצריך שהוועדות המקומיות צריכות להיות מוכנות

אסף אשרוב:  להפך - -      

יעקב אשר: אנחנו צריכים לבחון את זה

אסף אשרוב: - - אנחנו יכולים – אמרנו את זה קודם, ועכשיו עוד יותר חשוב להגיד את זה – בין אם זה ליישובי העוטף, אנחנו באים ורוצים לעזור

אסף אשרוב:  אנחנו מדברים כמובן עם מינהל התכנון, רוצים לעזור, יכולים לעזור - - -      

יעקב אשר: תודה, תודה

יעקב אשר:       אני מבקש את החשיבה שלכם ביום-יומיים הקרובים, לראות, אולי לעשות איזשהו שינוי בנושא הזה של רישוי עצמי, או תמרוץ, משהו מהסוג הזה

יעקב אשר:       שלמה אייזיק, לשכת סוכני הביטוח, נשיא הארגון

שלמה אייזיק: 	 תודה רבה

שלמה אייזיק:  לצערי הרב חברות הביטוח חוסמות, ולא רק מהיום, את היכולת שלנו היום לבטח עבודות בנייה, עבודות שיקום, עבודות הרחבה, ומדובר בן היתר כמובן על ביטוח קבלני משנה, ביטוח כלפי צד ג', אחריות מקצועית של זה שבונה, אחריות מוצר של זה שבונה ועוד ועוד ועוד, וכמובן ביטוח עובדי הקבלן

שלמה אייזיק: 	 אני חושב שצריך לנקוט פעולה יזומה

שלמה אייזיק:  אני לא מייצג פה את חברות הביטוח, אני מייצג את סוכני הביטוח ואת המבוטחים שלנו, שזה כל אזרחי מדינת ישראל

שלמה אייזיק:  יש פה בעיה קשה שאנחנו נתקלים בה

שלמה אייזיק:  בסוף, כדי שמישהו יבנה וישקם, הוא לא יעשה את זה אם לא יהיה לו ביטוח, אתם צריכים להבין את זה

שלמה אייזיק:       למרות שאני לא מייצג פה את חברות הביטוח, אני מבין מה עומד מאחורי העניין הזה

שלמה אייזיק:  והדבר המשמעותי ביותר, החסם המשמעותי ביותר שצריך להסיר, להבנתי, זה את היכולת של המוסד לביטוח לאומי לפנות היום לחברות הביטוח ולשובב את התביעות שמקבלים כתוצאה מכל מיני פגיעות כאלה ואחרות של ציבור העובדים כלפי המוסד לביטוח לאומי

שלמה אייזיק:  זה משהו שנכנס לפני כשנה וחצי-שנתיים, וזה הבריח את מבטחי המשנה מכל הפעילות הביטוחית במדינת ישראל, או כמעט את כולם, כי הם לא יכולים לשערך דבר כזה, זה משהו שלא ניתן אקטוארית לתמחר, לשערך וכיוצא בזה

שלמה אייזיק:       אני מבקש מהוועדה שתסיר את המכשול הזה, את היכולת של המוסד לביטוח לאומי לשובב את הפוליסות הקבלניות

ארז מלול: לדעתי זה קשור לוועדת הרווחה או לוועדת העבודה והרווחה

שלמה אייזיק: לא, כי זה - - -     

ארז מלול: לא הבנתי למה ועדת הפנים

ארז מלול:  מה זה קשור לתכנון, לדיון? מה שאמרת – אני התחברתי,  ורשמתי את זה גם בווצאפ כדי לטפל בזה

ארז מלול:  אבל מה זה קשור?      

שלמה אייזיק: אני לא יודע מה זה קשור, אבל התוצאה היא כזאת שזה משפיע

ארז מלול: אתה צודק, זאת הערה

ארז מלול:  אבל ביטוח לאומי? בסדר, אני מבטיח לך שאני אישית אטפל בנקודה הזאת מול שר העבודה – שבמקרה הוא גם מהמפלגה שלנו – ואני אדבר איתו

שלמה אייזיק: אני רוצה להביא לידיעתכם עוד דבר נוסף, שאני כאזרח במדינת ישראל מתקומם על זה

שלמה אייזיק:  עד לאחרונה הייתה אפשרות להוסיף בביטוחי דירה, בביטוחי עסקים, אפשרות לכיסוי ביטוחי נוסף, מעבר למה שהיום ניתן במסגרת החוק

שלמה אייזיק:  כתוצאה מפגיעות מלחמתיות או פגיעות טרור, כל חברות הביטוח במדינת ישראל הסירו את הכיסוי הזה

שלמה אייזיק:  אני חושב שצריך לקיים על זה איזשהו דיון

שלמה אייזיק:       אני מציע בהקשר הראשון שהעליתי פה לקיים דיון משותף, ביחד עם התאחדות הקבלנים, חברות הביטוח ורשות שוק ההון, על מנת לסגור את הפינה הזאת, כי אנשים לא ישקמו את המדינה הזאת בלי שיהיה להם ביטוח

שלמה אייזיק:  תודה רבה

ארז מלול: נכון

ארז מלול:  יושב-ראש - - -      

מטי צרפתי הרכבי: השאלה אם לבתים שנהרסו היה ביטוח מבנה

שלי ברגיג: אבל גם אם היה להם – זה לא מכוסה

שלי ברגיג:  פרעות ואירועי טרור לא מכוסים

שלי ברגיג:  היה ראוי שזה יהיה מכוסה, ושחברת הביטוח תשבור את הראש מול מס רכוש, אבל התושב צריך

ארז מלול: יושבת-ראש לשכת שמאי מקרקעין נחמה, נמצאת פה?      

נחמה בוגין: כן, נמצאת, תודה אדוני

נחמה בוגין:  קודם כל אני מצדיעה, כמו כולנו, ליישובי העוטף, שאני חושבת שהם לגמרי עוטף ישראל ולא רק עוטף עזה; וגם לראשי היישובים ולמועצות וביניהם שער הנגב ואשכול

נחמה בוגין:       לשכת שמאי מקרקעין עומדת לרשות כל הרשויות והמועצות, וכמובן התושבים עצמם, לכל מה שניתן לסייע בו

נחמה בוגין:  אני חושבת שלשמאי מקרקעין יש יכולת לתכלל חלקים לא קטנים מהתהליך הזה, החל מהנושא הפיזי של החלטה מה להרוס, מה לשקם, סיוע בשיקום הפיזי

נחמה בוגין:  אני בעניין הזה עומדת כבר ממש מהיום הראשון בקשר ישיר עם רשות המס

נחמה בוגין:  אני בקשר ישיר גם עם מינהל התכנון, גם עם רשות המס

ארז מלול: מעולה

נחמה בוגין: אנחנו באמת יכולים לסייע – שוב, כמו שאמרתי, גם בנושא הפיזי וגם אחר כך בכל הנושא של השיקום

נחמה בוגין:  אני חושבת ומסכימה עם מה שנאמר פה על ידי חבר כנסת אשר, שההתנהלות באזורים הנפגעים צריכה להיות בזמן אפס, בלי בירוקרטיה, כאילו מדובר במדינה אחרת

נחמה בוגין:  אין לנו זמן להתנהלות הרגילה

נחמה בוגין:       ועוד דבר שאני חושבת שאנחנו צריכים לזכור, זה בהמשך גם לדברים שנאמרו פה קודם, אסור לנו לשכוח שמה שצריך לקום שם זה יישובים משגשגים וחזקים

נחמה בוגין:  לא פתרון מאולץ, לא טלאי על טלאי, לא להניח את זה פה ואחר כך להזיז

נחמה בוגין:  אני חושבת שיש לנו את היכולת לעשות את זה, וחוץ מאשר מגיע להם, מגיע לכולנו שתהיה שם באמת התיישבות משגשגת

נחמה בוגין:       אני עוברת במעבר חד לשני נוסעים, שבכל זאת קשורים לענף הדיור בכלל ולא רק לשיקום המיידי והדחוף של העוטף, והם חשובים לא פחות

נחמה בוגין:  קודם כל – אסור לעצור את תהליך הבנייה

נחמה בוגין:  אסור לעצור

נחמה בוגין:  חייבים למצוא את הדרך, שוב – גם הבירוקרטית והחוקית, וגם באספקה של כוח אדם

נחמה בוגין:  המעגלים שסביב ענף הבנייה הם כל כך רחבים

נחמה בוגין:  העצירה של ענף הבנייה יכולה להמיט אסון כלכלי על הרבה מאוד משפחות בישראל, וכמובן גם על המשק בכללותו

ארז מלול: על זה בדיוק הדיון הבא

ארז מלול:  הלאה, בואי תסיימי

נחמה בוגין: אני במשפט אחד, במשפט אחד

נחמה בוגין:  שלא לדבר - - -          

ארז מלול: יש עוד מהצפון גם

נחמה בוגין: אני יודעת - -      

ארז מלול: בואו נתחשב בו

נחמה בוגין: כולנו, כולנו כאן על חשבון זמן יקר, זה בסדר, רק עוד דקה אחת

נחמה בוגין:       אני כבר לא מדברת על ההשלכות העתידיות של הגדלת מצוקת הדיור

נחמה בוגין:  משפט אחרון, מתחבר שוב למה שנאמר פה: התחדשות עירונית, חוץ מאשר שהיא מנוע מאוד משמעותי למשק בכלל - -      

ארז מלול: כולם מסכימים

נחמה בוגין: - - יכולה להיות פתרון מצוין לנזקים שנגרמו

נחמה בוגין:  תודה רבה

ארז מלול: תודה רבה

ארז מלול:      מרכז השלטון האזורי

משה כרמל: 	 קודם כל אני מודה ליושב-ראש הוועדה ולחברי הכנסת ולמשרדי הממשלה שהתגייסו

משה כרמל:  אני הייתי בקשר עם מועצה אזורית אשכול, עם שער הנגב ועם עוד מועצות

משה כרמל:  יש באמת התגייסות וריצה לכל הכיוונים, של משרדי הממשלה - -      

ארז מלול: שמח לשמוע

משה כרמל: לכל "הלקוחות"

משה כרמל:  אבל צריך להבין שמי שנשאר בסוף ומנהל את המרחב ואת היישובים, זה הרשויות המקומיות, המועצות האזוריות

משה כרמל:  ולכן הכול חייב להיות – כמו שאמרה שלי משער הנגב, וכמו שאמר גדי ירקוני ראש המועצה האזורית אשכול - -      

ארז מלול: הם חייבים להיות בלופ, זה מובן

משה כרמל: לא להיות בלופ, צריך להתחיל אצלם - - -      

ארז מלול: להיות מולם, וזה קורה

ארז מלול:  זה קורה במשרדים, אני יודע את זה מידיעה אישית

משה כרמל: בהתחלה זה לא קרה - - -      

ארז מלול: בסדר, אז עכשיו זה קורה

משה כרמל: אנחנו גם דיברנו על המינהלת אופק חדש, הם עכשיו מודעים לזה, ואני מקווה שכך תהיה

ארז מלול: כן

משה כרמל: לעניין הסרת החסמים, אני מתמקדת בדברים המיידיים ובשלב הביניים

משה כרמל:  אנחנו מציעים להכין תוכנית פוליגונים, שיהיו תחת צו, על מנת שכל אותם יישובים ומרחבים שנפגעו יהיו תחת צו שר הפנים, כדי שאפשר יהיה לפטור אותם מהיתר בנייה ומתוכנית

ארז מלול: נתן, אולי אתה תענה על זה? זה מעניין     

נתן אלנתן: 	 אבל רק צריך להבין שהצו של 266, גם חבר הכנסת הזכיר את זה, זה צו זמני, זה רק לדברים זמניים

נתן אלנתן:  לדוגמה כשאנחנו נותנים עכשיו אישור למגן איזה מבנה ציבורי - -     

משה כרמל: כן, זה מה שהתכוונתי

משה כרמל:  אני מדברת על - - -     

נתן אלנתן: - - כתוב שם שזה לשנתיים, אחרי שנתיים צריכים להסיר את זה

נתן אלנתן:  זאת אומרת שזה דברים שנעשים באופן זמני, זה לא דברים שנעשים באופן קבוע

נתן אלנתן:  ולכן אם רוצים להקים - -     

קריאה: להסיר או להסמיך את זה

משה כרמל: זאת כוונתי

נתן אלנתן: - - או להכשיר, כן

נתן אלנתן:  אם רוצים להקים באופן זמני, לשנה-שנתיים, עד שישקמו יישוב מסוים, איזו שכונת קרווילות, כיוון שזה זמני אז אפשר לעשות את זה ב-266

נתן אלנתן:  אבל ללכת ולשקם ולבנות דברים חדשים ב-266 החוק לא מאפשר

משה כרמל: לזה התכוונתי

ארז מלול: תתכנסי

ארז מלול:  יש עוד נקודה?     

משה כרמל: כן, יש לי עוד כמה נקודות

ארז מלול: אבל תתכנסי לסיום, כי אנחנו באיחור

משה כרמל: בסדר, בסדר, תנו לי

משה כרמל:  כמובן שהכול תוך עמידה בתקנים ובפיקוח של מהנדס המועצה או תקני בטיחות

משה כרמל:  אני מציעה להקים ועדה מיוחדת, כבוד היושב-ראש, שתהיה one stop shop, כדי שבאמת תעזור; או שוועדה מיוחדת בכל מועצה או רשות

משה כרמל:  אבל ועדה שבאמת תהיה one stop shop, כמו שאנחנו מכירים במקומות שהמדינה רוצה לשקם מהר ועכשיו

שלי ברגיג: צריך לפטור מהיתר, לא one stop shop, מילכה - - -     

משה כרמל: אבל זה מה שאמרתי קודם

משה כרמל:  טוב, תני לי לסיים ואחרי זה - - -      

שלי ברגיג: אבל יש הבדל בין one stop shop – זה ייתקע בסוף

ארז מלול: גברתי, היא לא הפריעה לך

ארז מלול:  במקרה היא לא הפריע לך

משה כרמל: לא, מה פתאום, אנחנו ביחד, באותו צד

ארז מלול: אתן עובדות ביחד? בסדר

משה כרמל: יש בעיה רצינית עם חוק חובת המכרזים

משה כרמל:  לפעמים יש אפשרות ומבחינת תכנון ובנייה אפשר לרוץ מחר, אבל אז מאוד קשה להתקשר עם יועצים ומתכננים

משה כרמל:  אני לא יודעת לתת את הפתרונות, אבל לפעמים זה לוקח 4 חודשים ואפילו 12 חודשים עד שהם מתקשרים

משה כרמל:  צריך למצוא לזה פתרון

משה כרמל:  אני מניחה שזה יותר משרד הבינוי והשיכון ומשרד המשפטים

משה כרמל:  	 חייבים לעשות את הכול בשיתוף ציבור

משה כרמל:  יש כל מיני אמירות: נשים אותו שם, נשים אותם במקום אחר

ארז מלול: הינה, בשביל הוועדה מתכנסת

משה כרמל: יש פעילות שעדיין לא יודעות

ארז מלול: יש הרבה אישי ציבור, לא אחד

משה כרמל: מה?     

ארז מלול: אני אומר: הוועדה מתכנסת פה בשביל הדברים האלה, לשמוע

שלי ברגיג: לא, היא מדברת על התכנון מול הקהילות

ארז מלול: אה על התכנון

ארז מלול:  גם שם יש

משה כרמל: אני מדברת על הפתרונות הזמניים, אמרתי, אני מתמקדת בפתרונות המיידיים והזמניים, לא בפתרונות ארוכי טווח

משה כרמל:  צריך להבין שצריך לעשות את הכול עם הקהילות, ועם המועצות

משה כרמל:       דיברו על פטור מהיטלי השבחה ומאגרות בנייה

משה כרמל:  הצבה של מבנה יביל למגורים בשטח המחנה של היישובים, צריך לאפשר את זה גם בשטח שמיועד לתעסוקה, גם למבנה משק, בעיקר באותם יישובים שפונו ורוצים לחזור

יעקב אשר: הצעה אחרונה

יעקב אשר:  צריך לעשות גם התאמות נדרשות לשימוש חורג למגורים של אותם מפונים, במבנים קיימים שמיועדים לא למגורים אלא לתעסוקה, מבני משק, מבני ציבור, משרדים

יעקב אשר:  תודה רבה

יעקב אשר: אני מתחבר לחלק, אני גם הקשבתי לחלק מהדברים שאמרת בנושא של מכרזים, ודאי בנושאים של מתכננים וכולי, שגם ככה זה אמור להיות יותר קל

יעקב אשר:  צריך לפשט את הדבר הזה

יעקב אשר:  זה לא אתם, זה החשב הכללי יצטרך אולי לתת איזשהן הנחיות - - -      

ישי בן אלי: אני לא מכיר שיש בעיה

יעקב אשר: 	 אני לא אומר שיש בעיה

יעקב אשר:  דקה

יעקב אשר:  אני אוהב לפתור בעיות לפני שהן נוצרות

יעקב אשר:  אפשר לעשות חשיבה נכונה קודם, לא אמרתי שעכשיו, אל תיתן לי תשובה עכשיו

יעקב אשר:  אבל בוודאי בתחומים ספציפיים, ואני לא מדבר איתך על מכרז שאתה הולך לרכוש משהו, אז בוודאי אתה צריך איזשהו מכרז מזורז

יעקב אשר:  כשאתה רוכש איזשהם מבנים יבילים או דברים כאלה, גם פה צריך לעשות באמת משהו מהיר עד כמה שאפשר

יעקב אשר:   אבל כאן מדובר על אנשי מקצוע, ולאנשי מקצוע – גם היום בחוק הרשויות, לפחות כשאני הייתי ראש עיר – אז היה לזה פטורים כאלה ואחרים

יעקב אשר:  אני הייתי מציע לבנות איזה מסלול, שיהיה שיותר קל, כי שוב, ברגע שהתוכנית קמה אתה צריך יועץ כזה ויועץ כזה ויועץ כזה, ואם כל אחד יתחיל לעבוד עם אלף מכרזים לא תגיע לתוכנית עצמה, שזאת המטרה שלנו

ורד סולומון ממן: רק משפט, אם אפשר

ורד סולומון ממן:  משרד הבינוי והשיכון, האדריכלית הראשית

ורד סולומון ממן:  ממש משפט בהקשר הזה

יעקב אשר: בבקשה, בבקשה

ורד סולומון ממן: למשרד הבינוי והשיכון יש מאגרים, יש חברות מתכננות, הן מופעלות במיידי

ורד סולומון ממן:  וההערה במקום – גם שלך - - -      

יעקב אשר: שהן בפטור?      

ורד סולומון ממן: בפטור, במיידי

יעקב אשר: איזה הליך צריך לעשות בשביל העניין הזה?      

ורד סולומון ממן: כלום

ורד סולומון ממן:  אני מפעילה אותן במיידית      

שלי ברגיג: גם ברשויות מקומיות

קריאות: - - -      

ורד סולומון ממן: חד משמעית

יעקב אשר: ואיך החיבור ברשויות המקומיות?      

שלי ברגיג: מילכה, גם ברשויות מקומיות

שלי ברגיג:  יש לי נוהל יועצים, יש לי מאגר יועצים, אני כולה צריכה לכנס גזבר, מנכ"ל ויועמ"ש שישבו בחדר אחד

משה כרמל: אני דיברתי עם כמה מהנדסים, שאמרו שזה תהליך - - -      

שלי ברגיג: אני לא מכירה

שלי ברגיג:  שער הנגב יודעים לעבוד עם יועצים בשתי דקות

שלי ברגיג:  זה לכנס שלושה גורמים בחדר

משה כרמל: אני מכירה שלוש מועצות, שאומרות שזה לוקח זמן

שלי ברגיג: אולי ביצוע, לא יועצים, לא תכנון

שלי ברגיג:  ביצוע – משהו אחר

שלי ברגיג:  לא תכנון

שלי ברגיג:  אבל בביצוע זה סיפור אחר, גם לפתור את זה זה קשה

יעקב אשר: ביצוע זה סיפור אחר, נכון

יעקב אשר:  נתייחס לזה, עוד נגיע לזה

יעקב אשר:  אני רוצה לומר משהו שאולי לא אמרתי קודם

יעקב אשר:  אנחנו נעשה ישיבות מעקב, קצרות, ממוקדות, על הנושאים שעלו פה היום

יעקב אשר:  אנחנו נשמע גם תכף תשובות, מה שאפשר

יעקב אשר:  אני לא רוצה שייתנו תשובות על מה שזה לא רציני לתת תשובה עכשיו

יעקב אשר:  אנחנו נעשה ישיבות מעקב בנושא הזה, ונשמח שתעקבו איתנו ותרימו לנו להנחתה בדברים שדובר עליהם וצריך להתקדם

יעקב אשר:       גיא דוננפלד, איגוד מהנדסי ערים

גיא דוננפלד: בוקר טוב

גיא דוננפלד:  קודם כל אני רוצה להתחיל בלהחמיא לוועדה ולמינהל התכנון ומטה התכנון - - -     

יעקב אשר: תעבור לסעיף הבא

רפי אלמליח: למה? תן לו - - -     

יעקב אשר: לא, חבר'ה - - -      

גיא דוננפלד: מהנדסי ואדריכלי הרשויות המקומיות, הרשויות המקומיות בכלל ואגף ההנדסה רתומים לסייע ונכנסו מתחת לאלונקה מלא מלא

גיא דוננפלד:  אנחנו מבקשים ממטה התכנון וממינהל התכנון שיעבדו bottom up, שיעבדו יד ביד עם הרשויות המקומיות, ישתפו את הרשויות המקומיות ויקבלו התייחסויות מהשטח

גיא דוננפלד:       לא צריך להמציא פתרונות שלא תמיד מחוברים למציאות ולמה שקורה

גיא דוננפלד:  מי שיודע הכי טוב מה שקורה בשטח, זה החבר'ה שנמצאים בשטח – שזה מהנדסי הרשויות, אדריכלי הרשויות

גיא דוננפלד:  לא צריך לייצר איזשהם קיצורי דרך, שעל הדרך מרדדים את עצם התכנון המרחבי

גיא דוננפלד:  צריך לתת פתרונות תוך חשיבה לעתיד

גיא דוננפלד:  אנחנו מבינים את גודל השעה וגודל המאורע, זה לא שצריך לחשוב מחוץ לקופסה

יעקב אשר: זאת אומרת לא לקבל החלטות שיכולות לתת כביכול פתרון עכשיו - -       

גיא דוננפלד: אמת, ואחר כך הנזק יהיה - - - 

יעקב אשר: 	 - - אבל לעצור פתרונות אחרים יותר חשובים

חיים ילין: אדוני, עם כל הכבוד, אנחנו נמצאים בשטח יותר ממהנדסי ערים

גיא דוננפלד: למה אתה קוטע אותי? תן לי לסיים, בבקשה

יעקב אשר: רגע, רגע, סליחה, עם כל הכבוד, לא קיבלת את רשות הדיבור

יעקב אשר:  אבל מה שהוא אמר זה דבר נכון

יעקב אשר:  גם הוא יכול להגיד דברים נכונים, ואתה יכול גם לחלוק עליו

יעקב אשר:  אני חושב שגם האינטרס שלך, ואתה גם מבין, ודאי, כאחד שנמצא בתחום, מבין – ואני מבין שלזה אתה התכוונת – שאם ייעשו איזשהם פתרונות כרגע של פלסטרים בלבד, לפעמים אין ברירה - -       

גיא דוננפלד: אמת

יעקב אשר: - - לפעמים אין ברירה, אתה צריך פלסטר כרגע, במיוחד במקומות - - -      

חיים ילין: אבל זו מלחמה

יעקב אשר: 	 רגע, אז אולי לא הבנת את מה שאני הבנתי, בסדר

חיים ילין: אם לא עכשיו קיצור דרך, אז מתי?     

יעקב אשר: סליחה, חיים, תעצור

גיא דוננפלד: אדוני היושב-ראש הבין מצוין את מה שאני אומר

יעקב אשר: אוקיי, הלאה

גיא דוננפלד: אני אומר שצריך לחשוב, ושחשוב להקים מחדש יותר טוב ממה שהיה קודם

גיא דוננפלד:  לא צריך לעשות בנייה "מה שהיה – הוא שיהיה", בטח לא במצב שאנחנו נמצאים בו

גיא דוננפלד:  אמרתי, זה לא מצב שמצריך חשיבה מחוץ לקופסה

גיא דוננפלד:  זה מצב שמצריך קופסה חדשה לגמרי

יעקב אשר: אוקיי, תודה

גיא דוננפלד: לגבי אתרים זמניים - - -      

יעקב אשר: יש לי בעיה עם קופסה חדשה לגמרי, כי קופסה חדשה זה לוקח הרבה זמן וזה מכרז וכולי

גיא דוננפלד: אוקיי

גיא דוננפלד:  אני אומר - - -      

יעקב אשר: אני מתחבר גם למה שאמר חיים

יעקב אשר:  אני חושב שהאמצע הוא הנכון

יעקב אשר:  צריך תוך כדי מהירות לחשוב גם על דברים - - -      

גיא דוננפלד: ברור שצריך לעשות בתנועה

יעקב אשר: הלאה

גיא דוננפלד: 	 אתרים זמניים למפונים

גיא דוננפלד:  זה משהו שברור שהוא זמני ודחוף

גיא דוננפלד:  אבל צריך להבין שזה רק למקומות שבהם יש מפונים בפועל, ולא גורף בכל הארץ

גיא דוננפלד:  אנחנו עד היום נמצאים בסיטואציה שיש גם אתרים של קליטה מהירה שהוקמו בשנות ה-90 ועדיין קיימים, הם מפגע ברשויות המקומיות

גיא דוננפלד:       אחד הדברים שצריך להתייחס אליהם – זה האתרים הזמנים האלה, שבסוף הזמניות, בסוף הצורך יפנו אותם

יעקב אשר: תודה רבה

גיא דוננפלד: אני רוצה רק עוד נקודה אחת

שלי ברגיג: על בסיס מה לפנות?      

יעקב אשר: שנייה, הוא מדבר על דברים - - -     

שלי ברגיג: הרי הוא מדבר בשם מהנדסי הרשויות המקומיות

שלי ברגיג:  איזה מהנדסי רשויות מקומיות אמרו לפנות את האתרים הזמניים, על מה אנחנו מדברים?  

יעקב אשר: רגע

יעקב אשר:  אבל דקה, סליחה, סליחה

גיא דוננפלד: - - - אני לא אמרתי - - -      

יעקב אשר: אבל אנחנו לא מצביעים על זה עכשיו

שלי ברגיג: אבל זה חשוב - - -     

יעקב אשר: מותר לו לומר את דעתו

יעקב אשר:       משפט סיום, בבקשה

גיא דוננפלד: משפט סיום

גיא דוננפלד:  צריך להעצים ולחזק את הרשויות המקומיות והוועדות המקומיות

גיא דוננפלד:  אנחנו סובלים ממחסור חמור בכוח אדם מקצועי בוועדות, בעיקר בגלל תנאי שכר נמוכים וירודים שלא מאפשרים לגייס כוח אדם מקצועי וראוי

יעקב אשר: 	 תודה רבה

יעקב אשר:       דרור בוימל, החברה להגנת הטבע

דרור בוימל: שלום, תודה רבה

יעקב אשר: אתה בדרך כלל מתומצת, תמשיך הלאה

דרור בוימל: אני אמשיך, בדיוק ככה

דרור בוימל:  אני חושב שמינהל התכנון הציג פה הרבה מאוד עבודה, הרבה עשייה, ובאמת כל הכבוד גם למינהל וגם ליושב-ראש מטה התכנון

דרור בוימל:  לצערי השמיכה קצרה, כמו שהחשב הכללי אמר פה

דרור בוימל:  לצערי עדיין מנסים למכור כל מיני פתרונות שהם לא רלוונטיים לשעה הזאת, בנוסף לכל הדברים שדיברו פה שהם חשובים וצריכים לשים בהם את כל המאמצים – שכונות זמניות, אם צריך; שיקום של היישובים, חלקם כמעט מאפס

דרור בוימל:  לשקם את כל הדברים החשובים ולתת את כל המשאבים לדבר הזה, ואני רואה שמינהל התכנון הולך לזה

דרור בוימל:       לצערי, אני מכאן הולך לדיון על יישוב חדש – חנון – שבכל זאת מעלים אותו לדיון עכשיו, בניגוד לעמדתה של עיריית נתיבות ששלחה מכתב וביקשה להוריד את זה מסדר היום

דרור בוימל:  הדבר הזה עדיין יעלה היום לסדר היום

דרור בוימל:  לצערי, בשעה הקשה הזאת עדיין מביאים כל מיני פתרונות שהם לא רלוונטיים לזמן הזה

דרור בוימל:  מביאים יישובים חדשים, אומרים: זה יהיה פתרון

דרור בוימל:  פתרון מתי? יישוב חדש שעכשיו יתחילו לקדם, אולי ייבנה בעוד חמש, שבע, שמונה שנים, ואולי גם לא ייבנה לעולם

דרור בוימל:  אבל מציגים את זה כסוג של פתרון, כשהשמיכה היא קצרה

דרור בוימל:      אנחנו יודעים שיום אחרי המלחמה המשאבים שלנו יהיו מוגבלים, ואם כסף ילך לכאן הוא לא ילך לשיקום

דרור בוימל:  צריך לעצור את הדברים האלה

דרור בוימל:  יהיה זמן לדבר גם על הדברים האלה

יעקב אשר: תודה

יעקב אשר:  אני לא מכיר את התוכנית הזאת, אני רק אענה לך

יעקב אשר:  אני הסכמתי עם חלק מהדברים שאמר נציג האדריכלים

יעקב אשר:  מדובר על העצמה של רשויות מקומיות – ואני בעד העצמה, אבל העצמה גם עם גבול, בגלל שהרבה פעמים רשות מקומית מתנגדת לדברים מסוימים, וזה לאו דווקא ענייני ונכון

יעקב אשר:       אני סומך על גופי התכנון שיעשו את העבודה שלהם בעניין

יעקב אשר:  אני לא מכיר אישית את הסיפור הזה, אבל אני כן חושב, ואמרתי את זה בתחילת הדיון: אל תשימו את הדברים בצד, כי אם אנחנו תוקעים היום מערכות או דברים, בעוד שנתיים או שלוש הם ייתקעו עוד יותר ואנחנו ניכנס למשבר דיור, שאף קוסם לא יצליח לטפל בו

דרור בוימל: יישוב חדש כמו חנון, שיהיו שם 300-200 ומשהו יחידות דיור - -     

יעקב אשר: אני לא יודע מה זה כמו חנון, אני לא מכיר

דרור בוימל: - - הקשר בינו לבין פתרון משבר הדיור לא קיים בכל מקרה, אז בואו לא - - -         

יעקב אשר: אוקיי, יכול להיות

יעקב אשר:  תודה רבה

יעקב אשר:      אסנת בנימין, בבקשה

אסנת בנימין: הוא בא מהצפון, אני אשמח - - -     

יעקב אשר: אוקיי, צחי בניון, בבקשה

צחי בניון: 	 תודה רבה

יעקב אשר: אבל אני ממש מבקש, כדי שנוכל גם לשמוע תשובות, לקצר

צחי בניון: תודה רבה, אדוני

צחי בניון:  אני מגיע ממושב צוריאל בצפון, יושב-ראש פורום החקלאות הישירה והמרחב הכפרי

צחי בניון:  קודם כל גם בעוטף עזה, גם במרחב הכפרי בצפון, בדרום ובכל מקום יש מצוקה אדירה, עזיבה של אלפי עובדים זרים בחקלאות, בין היתר - - -     

יעקב אשר: זה הדיון הבא

צחי בניון: לא, אבל שנייה

יעקב אשר: אה לא, בדיון הבא זה רק לבנייה

צחי בניון: זה קשור לדיון הזה, לא סתם הגעתי

יעקב אשר: בבקשה

צחי בניון: בין היתר בגלל מחסור במיגוניות, בממ"דים וכדומה

צחי בניון:  אנחנו מבקשים שני דברים, את העזרה של הוועדה

צחי בניון:  קודם כל הנושא של פטור מממ"ד כתוספת למבנים חקלאיים, לתת לנו להביא את המיגוניות האלה בפטור מהיתר, בהוראת שעה, בלי להגיש תיק מידע, בלי לסרבל ולסבך, כדי שבאמת יהיו מיגוניות

יעקב אשר: אתה מדבר על מיגוניות או על בנייה של חדר ממ"ד?      

קריאה: מיגוניות יש

יעקב אשר: לכן אני שואל: מיגוניות – יש פטור

יעקב אשר:  אני לא יודע אם יש מיגוניות, מזה אני קצת חושש

יעקב אשר:  עוד לא הצלחתי לקבל תשובות מפיקוד העורף, ואני מבין שכנראה אין

צחי בניון: הכוונה שלי לבניית ממ"דים, כתוספת מהירה למבנים חקלאיים, כי אחרת, מה שקורה כרגע, אנחנו, החקלאים, מתקשים עכשיו – גם לקטוף את התוצרת, גם לזרוע, גם לשתול, גם לעבד אותה

צחי בניון:  אני לא מדבר על עוטף עזה, שזה בכלל שטח צבאי סגור ויש להם בעיות הרבה יותר קשות מהצפון

צחי בניון:  אבל גם בצפון יש כרגע עזיבה של עובדים זרים

צחי בניון:       תעזרו לנו, כדי שנוכל לבנות ממ"דים מהירים, בתוספת למבנים חקלאיים, בלי להגיש תיק מידע, בלי לשלם אגרות והיטלים וכדומה

צחי בניון:  זה דבר אחד

צחי בניון:       מיגוניות

צחי בניון:  נמצא פה בכיר רלוונטי, מנהל בחשב הכללי

צחי בניון:  אנחנו מבקשים את הסיוע של המדינה בלהביא לנו למרחב הכפרי מיגוניות כמה שיותר מהר

יעקב אשר: 	אני אשאל גם לגבי המרחב הכפרי - - - יש לך מושג בעניין הזה? אני מנסה כבר שלושה ימים לאתר, לדעת האם יש מלאי כזה או אין מלאי כזה, כי זה דבר שאפשר גם לאחסן, אפשר גם להחזיר אותו בשעות שנוכל לעשות - - -     

ארז מלול: או להשתמש לדברים אחרים

צחי בניון: שייתנו לנו לתקופה קצובה

יעקב אשר: אז אני מבקש שתבדוק אם יש - - -         

ישי בן אלי: זה בפיקוד העורף לדעתי

יעקב אשר: השאלה אם זה הגיע אליכם, אם זה תקוע תקציבית או תקוע מסיבות אחרות

ישי בן אלי: נבדוק, בסדר

ניצן פלדמן: 		 אדוני, אני שומעת את השטח, שיש מחסור גדול ומחפשים לאתרי בנייה

ניצן פלדמן:  יש מחסור מאוד גדול, לא מוצאים מיגוניות

יעקב אשר: אני רק מבקש, אני עולה, אני מבקש מארז לנהל עכשיו את הדיון, לסיים עם כל מי שביקש לדבר, להקציב זמן

יעקב אשר:  אני עולה לאיזו פגישה עם כבוד השופטת בדימוס

קריאה: אני מבקשת שתישאר - - -     

יעקב אשר: רגע, רגע, אז אני אומר לכם, בואו, אני עובר על הדברים, אנחנו נעשה גם ישיבת המשך

יעקב אשר:  אני חוזר לתשובות של הממשלה

יעקב אשר:       תגיד בקולך לגבי המיגוניות

ישי בן אלי: דיברתי עם המקביל שלי

ישי בן אלי:  הוא אומר שכל גוף שצריך מיגונית, שידבר עם המרכז לרציפות תפקודית

ישי בן אלי:  לאור החוסר הם קובעים תיעדוף וחלוקה מול פיקוד העורף

יעקב אשר: 	 אני פעם ראשונה שומע על זה

יעקב אשר:  הוא יכול לתת לך פרטים, שלפחות זה יהיה אצל מנהלת הוועדה?      

ישי בן אלי: כן

יעקב אשר: אז תעביר את זה למנהלת הוועדה, והם אחר כך יפנו

יעקב אשר:  אני אומר את זה בכלל, באופן כללי, לא רק לגבי זה

יעקב אשר:       ארז, בוא תחליף אותי לעשר דקות

יעקב אשר:  תסיים עם כל מי שרוצה לדבר, ובעשר הדקות האחרונות יהיו תשובות של הממשלה

יעקב אשר:    בבקשה, אסנת, אבל קצר

אסנת בנימין: 	 יש 1

אסנת בנימין: 6 מיליון דירות ללא ממ"ד

אסנת בנימין:  לא כל הדירות האלה צריכות לחכות לפינוי בינוי או לדברים כאלה

אסנת בנימין:  אני לא קיבלתי ממשרד השיכון תשובה והקלה לבניית ממ"ד

אסנת בנימין:  הבעיה שלנו שהממ"ד עם הביטחון הופרט במדינה, ובעצם יצרו קשר הדוק בין פינוי בינוי – בין תוספות בנייה – לביטחון שלנו

אסנת בנימין:  המדינה החליטה שזה חשוב, אנחנו רואים היום כמה זה חשוב

אסנת בנימין:  יש מי שזקוק היום לשיקום, אוקיי, נתתם מענה

אסנת בנימין:  אבל לתת מענה לבנייה אך ורק לדירות עד שתי קומות זה אפסי מול 1

אסנת בנימין: 6 דירות

ארז מלול: רגע, אם אתה יכול לתקן את הטעות, לא תשובה ארוכה

נתן אלנתן: אני רק אתקן

אסנת בנימין: שנייה, שנייה

ארז מלול: רגע, רגע, זה חשוב

אסנת בנימין: עוד משפט

ארז מלול: אבל הפרט הוא לא נכון

נתן אלנתן: נתנו עד שתי קומות בפטור מהיתר, כי זה מה שאנחנו יכולים לעשות על פי החוק

נתן אלנתן:  לשאר הבניינים אנחנו מקדמים את התמ"א, שאני מקווה שתוך חודש היא תתאשר, ואז אפשר יהיה לעשות גם להם

אסנת בנימין: לארבע קומות, הוא יוכל להגיע לגבול מגרש?      

נתן אלנתן: לא, עד למטר מגבול מגרש

אסנת בנימין: למה מטר? זה כלום

נתן אלנתן: כי גם בצו זה מטר

נתן אלנתן:  אנחנו לא יכולים להגיע עד הגבול, כי צריך גם להשאיר מרווח

נתן אלנתן:  אני לא יכול לחבר בניינים

אסנת בנימין: אפשר לעשות הכול בדברים האלה

אסנת בנימין:  רוב הבניינים בערים, אנחנו מדברים על 90% מהאנשים שגרים בערים

אסנת בנימין:  אנחנו כל הזמן נותנים פתרונות למועצות האזוריות, זה נחמד, אבל שם גרים מעט מאוד אנשים

אסנת בנימין:  בערים גרים אנשים שרוצים, כמה בניינים יכולים ליצור איזשהו איחוד משותף, איפה הם יוצרים את צומת הממ"דים שלהם בין הבניינים

אסנת בנימין:  אנחנו צריכים הקלות בזה

אסנת בנימין:  בניינים של ארבע קומות - - -     

נתן אלנתן: בשביל זה עושים את התמ"א

אסנת בנימין: אבל אם אתה שומר על מטר – אין לנו מקום

קריאה: את יכולה מעבר למטר, בהקלות

נתן אלנתן: מטר מגבול מגרש

נתן אלנתן:  יש גבול, אנחנו לא יכולים להידבק בין בניינים, צריך להשאיר איזשהו מרווח

אסנת בנימין: מי צריך להשאיר? אם עירייה מקדמת את זה ומצליחה לעשות זאת - - -      

נתן אלנתן: העיריות מתנגדות גם למטר, ואנחנו עושים את זה ללא הסכמה שלהן, אני כבר אומר לכם את זה, כי אנחנו מבינים את גודל השעה

ארז מלול: טוב, עכשיו זה לא דיון על זה

אסנת בנימין: שנייה, שנייה

ארז מלול: הבנו את זה, הוא אומר לך: אי-אפשר

ארז מלול:  לא ישנו את זה, לא ישנו את זה

ארז מלול:  הרשויות לא רוצות לשנות את זה, תכנונית זה לא טוב, וגם הדיירים בעצמם לא ירצו את זה

אסנת בנימין: תקשיבו לי טוב

אסנת בנימין:  כולם כאן מקדמים פינוי בינוי

אסנת בנימין:  זה מקסים

אסנת בנימין:  זה לא הפתרון לבטיחות של האנשים

אסנת בנימין:  יש הרבה מאוד אנשים שלא יקדמו, אז נוצר מצב שב-20 השנה הקרובות ל-90% מהאנשים עדיין לא יהיו ממ"דים

אסנת בנימין:  אנחנו חייבים לתת מענה לממ"ד דירתי

אסנת בנימין:  המדינה החליטה שזה חשוב, ואז היא הפריטה את זה והפכה את זה שרק אם זה שווה

ארז מלול: אסנת, טוב, בואי נתקדם

אסנת בנימין: הדבר הנוסף המאוד חשוב

אסנת בנימין:  אנחנו צריכים להבין שיש משבר אמון מאוד מאוד גדול בין התושבים למדינה, ואסור לנצל את מה שקורה כאן

אסנת בנימין:  כולם כבר מתכננים

אסנת בנימין:  אני לא חושבת שצריך לפנות את בתי הספר ולהעביר את הילדים היום

אסנת בנימין:  כולם מתכננים לכמה חודשים

אסנת בנימין:       אם אנחנו מדברים על האנשים שאכן ביתם נפגע, זה דבר אחד

אסנת בנימין:  אבל אנחנו חייבים לשמור על זכויות הציבור

אסנת בנימין:  אסור להוריד חסמים, כי הסרת חסמים של מינהל התכנון היא שונה מהסרת חסמים של האוצר, והיא שונה לגמרי מהסרת חסמים שטובה לתושבים

אסנת בנימין:       החסם העיקרי שאנחנו - - - זה אנחנו, הזכויות שלנו; והגנת הסביבה שלנו, שזה חלק מהזכויות שלנו; ומינהל תקין

אסנת בנימין:  חייבים לא לנצל את הדבר הזה - - -     

ארז מלול: איזונים, צריך איזונים בכל החלטה

אסנת בנימין: לא, זה לא איזונים

ארז מלול: אז מה? יותר גרוע?     

אסנת בנימין: אסור לבטל את זכויות הציבור - -      

ארז מלול: לא מבטלים

ארז מלול:  אף אחד לא חשב לבטל

אסנת בנימין: - - לא שיתוף ציבור

אסנת בנימין:  הסרת החסמים - - -      

ארז מלול: דואגים פה, הדיון פה הוא על זכויות הציבור, את אומרת לי לבטל?     

אסנת בנימין: אתה חושב שזה זכויות הציבור, אתה תחליט מה נכון

אסנת בנימין:  זכויות הציבור הם הרבה מאוד דברים בחוק התכנון והבנייה

ארז מלול: בסדר, תודה רבה

אסנת בנימין: תודה לך

ארז מלול: אמיר מקק"ל?     

אמיר ביידא: 	 מספר נקודות עקרוניות

אמיר ביידא:  אחד, אנחנו חושבים לחלוטין את החשיבות העצומה שהציגו כאן, עם ההתחברות – או יותר נכון אפילו הובלה – של הרשויות המקומיות

אמיר ביידא:  אנחנו חושבים שזה קריטי

אמיר ביידא:       כל נושא השיקום

אמיר ביידא:  במחנות הזמניים וגם ביישובי הקבע

אמיר ביידא:  האנשים כאן דיברו, וזה אנשים שחזקה עליהם שיציעו את הפתרונות הטובים ביותר, מינהל התכנון

אמיר ביידא:  אנחנו כן רוצים להדגיש את הנושא הזה שהתכנון באמת צריך להיות בסופו של דבר מיטבי

אמיר ביידא:  כלומר לא לזרוק הצידה את כל הנושא של איכות הסביבה, של שמירה על הסביבה, זה בהחלט הנושאים שקק"ל שמה עליהם את הדגש

אמיר ביידא:       אנחנו גם חושבים בתחום של הפטור המוחלט מהיטלים, מהיטל השבחה, ובהקשר הזה אולי צריך לשקול את הגדלת חלף היטל השבחה

אמיר ביידא:  זה נושאים שהולכים גם לפתחה של רשות מקרקעי ישראל

אמיר ביידא:       אלו הדברים העקרוניים שרצינו להוסיף

אמיר ביידא:  קק"ל כמובן תומכת ותתמוך בכל הנושאים האלה

ארז מלול: טוב, תודה רבה

ארז מלול:       דביר קפלן

ארז מלול:  תציג את עצמך

דביר קפלן: אני מגיע בשני כובעים

דביר קפלן:  אחד זה החברה שלי, שעוסקת במבנים ניידים וקלים, זה אפילו רמה מעל ליביל, ואני מקווה שיום אחד גם תהיה התייחסות בחוק למבנים ניידים; הדבר השני - - -      

ארז מלול: לא הבנתי, תסביר

ארז מלול:  טוב, תדבר, אני אשאל אותך אחרי זה עוד פעם, כי זה מעניין אותי

דביר קפלן: אני לא רוצה להיכנס בכוונה, כי זה לא - - -     

ישי בן אלי: יוצאים עכשיו למכרז, תצטרף בבקשה, אנחנו נשמח

ארז מלול: אבל שיסביר מה זה, אני לא הבנתי מה ההבדל, מה העדיפות, אולי זה טוב

דביר קפלן: רמת היכולת להפעיל את המבנה בשטח, שהוא נייד, הוא לא מחובר לשום תשתית, הוא עובד באופן עצמאי

דביר קפלן:  ככה זה גם מתחבר לדברים שנאמרו פה קודם, לדברים שהם לא ישפיעו לטווח הארוך ונוכל אחרי זה גם לשנות אותם אם נרצה – זה היתרון המשמעותי

דביר קפלן:  לעומת יביל, שמקובע לקרקע ויותר קשה להזיז אותו

דביר קפלן:       זה נוגע גם לממשק הטוב שיש פה במשרדי הממשלה, שאנחנו מנסים לעבוד מולם

ארז מלול: איפה זה קיים? המבנים האלה קיימים כבר?      

דביר קפלן: אנחנו חברה צעירה, נמצאת בשנתיים הראשונות לקיומה

דביר קפלן:  יש לנו כמה מבנים שעומדים, בעמק המעיינות בעיקר, לצורכי דיור ותיירות

דביר קפלן:       לצערי, בגלל המצב בשבועיים האחרונים הסטנו את הפעילות שלנו

ארז מלול: הועלה רעיון טוב, אולי לתקופת השכרה

ישי בן אלי: תעביר לי את הפרטים שלך

ארז מלול: לדעתי זה עדיף הרבה יותר מבתי מלון

ארז מלול:  תראו מה הולך בבתי מלון, זה עדיף הרבה יותר

דביר קפלן: זה בדיוק למה אנחנו רוצים להיכנס תחת הקורה הזו היום

דביר קפלן:  אני רוצה להגיד שבשבועיים האחרונים גם ראינו פעילות יפה של גופים פרטיים, ואני מקווה שמשרדי הממשלה וגם המחוקק יפעלו להפעיל אותנו יותר טוב

ארז מלול: למבני חינוך זה גם יכול לעזור

דביר קפלן: גם בחינוך, יש לי פה סיפורים מפה ועד לחרמון, סיפורים על בעיות בכיתות ומחסורים שיש

דביר קפלן:  אנחנו יודעים לטפל בהם

ארז מלול: וזה עבר תקן?     

דביר קפלן: עומד בתקן וכל הדברים שצריך

ארז מלול: ואיך מבחינה מיגונית?     

דביר קפלן: מוסיפים מיגונית ליד המבנה, בין אם בהצמדה, בין אם - - - מיגון שאפשר להוסיף אותו במבנים, אותו דבר במבנים ניידים

דביר קפלן:       אני לא אחזור פה על חיזוק הסמכות של ועדה מקומית, שבעיניי זה קריטי בשביל הפעילות – גם של חברות קטנות

ארז מלול: בסדר, דיברו על זה

קריאה: אמרת שיש לך שני כובעים

קריאה:  מה הכובע השני?     

דביר קפלן: אמרתי שהכובע השני זה לבוא בשם החברות שעוסקות במבנים ניידים, במבנים יבילים

דביר קפלן:  אני בא להשמיע את קולם, כי הם לא היו פה סביב השולחן יותר מדי

דביר קפלן:  אני גם לא קיבלתי את אישורן לדבר, אין לנו איגוד או משהו כזה

דביר קפלן:  אני פשוט משמיע את זה

דביר קפלן:  בעיניי זה כלי שהמדינה צריכה להשתמש בו יותר, ואני שמחתי לשמוע שמשרד החינוך ומשרד השיכון מדברים על מבנים יבילים לכיתות, ואני מקווה - - -     

ארז מלול: הינה, הגעת לכתובת הכי מדויקת שיכולה להיות

דביר קפלן: מעולה, אז אנחנו נדבר אחרי זה , אני אשמח

ארז מלול: יופי, תודה רבה

קריאה: 	 רק עדכון מרמ"ח מיגון לוועדה: אין אפילו ממ"ד או מיגונית אחת במלאי כרגע להובלה במדינת ישראל, זה המצב

מטי צרפתי הרכבי: ארז, רק הערה או איזושהי מחשבה

מטי צרפתי הרכבי:  היום רשות מקרקעי ישראל מעבירה לרשויות המקומיות חלף היטל השבחה בגובה 12%

מטי צרפתי הרכבי:  אולי צריך לחשוב לגבי יישובי העוטף, ערים, כל ה-20-0 או אני לא יודעת מה, להעביר אחוז יותר גבוה מהחלף היטל השבחה לטובת שיקום הרשויות המקומיות שנמצאות גם כך - - -     

סטפן אבו חדרה: אני רוצה להתייחס לנושא של מיגונית, מרחב מוגן יוביל

סטפן אבו חדרה:  הנושא הזה מאוד נפוץ ברחבי העולם

סטפן אבו חדרה:  יש כמה בעיות עם הנושא הזה

סטפן אבו חדרה:  המרחב המוגן היום, מה שנקרא מיגונית, יכול לשרת או צמודי קרקע או מקרים חריגים

סטפן אבו חדרה:  אפשר, וזה קיים ברחבי העולם, לבנות בצורה של לגו – ממ"ק, לא רק ממ"ד

סטפן אבו חדרה:  לא מרחב מוגן דירתי, אלא קומתי

סטפן אבו חדרה:  לבנות בקומות מרחבים מוגנים, אחד מעל השני, לבתים משותפים שהם מעל שתיים-שלוש קומות

סטפן אבו חדרה:  יש הגבלה לגובה, אי-אפשר לחרוג מחמש-שש קומות, אבל זה נושא שאפשר לאמץ אותו בקלות, זאת אותה טכנולוגיה - - -     

שלי ברגיג: 	 חשוב להגיד שזה לא תואם היום את הרגולציה של פיקוד העורף

שלי ברגיג:  אי-אפשר להוסיף ממ"ק

ארז מלול: אנחנו לא מעל הפיקוד, אין הסרת חסמים

סטפן אבו חדרה: יש יצרנים בארץ, אבל אין הכרה של פיקוד העורף, גם מבחינת תקינות וגם מבחינת עמידה בתקן

ארז מלול: תנסה אולי לדברים אחרים, במקומות אחרים שלא צריך - - -     

סטפן אבו חדרה: לא, אפשר לעשות הרבה דברים

סטפן אבו חדרה:  למשל פעם אישרו מקלט לבתים משותפים, מקלט בתוך המגרש, בשטח הפנוי שנשאר במגרש

סטפן אבו חדרה:  אפשר להחזיר את זה, אין שום סיבה שלא

סטפן אבו חדרה:  זה לגבי המיגוניות

סטפן אבו חדרה:       אני רוצה להתייחס לתקינה

סטפן אבו חדרה:  ברגע שאנחנו מדברים על הסרת חסמים ואימוץ תקינה זרה, צריך לשים לב שלא מספיק לאמץ תקנים שמתייחסים למבנה עצמו, אלא צריך להתייחס גם לתקינה של טכנולוגיות בנייה ושל חומרי בנייה

סטפן אבו חדרה:       את המבנה עצמו צריך לחבר לתשתיות

סטפן אבו חדרה:  לא מספיק להכיר בתקניות שלו, אלא גם לאפשר מתווה, איך שמביאים את המבנה הזה ישר מתקינים אותו באישור מראש, אישורים הנדסיים מראש

סטפן אבו חדרה:  זה נושא מאוד מאוד חשוב, כי גם אם נאמץ תקינה זרה – זה לא יפתור את הבעיה, אם לא נאמץ גם טכנולוגיות בנייה חדשות

סטפן אבו חדרה:       בנייה מתועשת ובנייה מודולרית, שהיא יכולה להיות פטורה מאישורים הנדסיים

סטפן אבו חדרה:  זאת אומרת, ברגע שאנחנו פוטרים אותה, את יחידת דיור, או מבנה – אגב, יש הבדל בין מבנה יביל למבנה מיובא

סטפן אבו חדרה:  אפשר לייבא מבנים, וזה גם נפוץ במדינות אירופה, שממש - - -     

ישי בן אלי: 	 יש מכרז, תשתתפו

ארז מלול: הינה קיבלת תשובה

ישי בן אלי: יש מכרז בהכנה, הוא ייצא קודם כל לארץ, ובעוד שבועיים-שלוש ייצא גם לייבוא

שלי ברגיג: שתי נקודות למכרז, אם אתה באמת זה שאמון על העניין הזה

שלי ברגיג:  אחד, חובה שיהיה בזה מרחב מוגן

שלי ברגיג:  בתור שער הנגב, בתוך המכרז הזה, אם יהיה פתרון שהוא ללא מרחב מוגן – אני לא לוקחת אותו פעמיים: א' – כי אני קרובה מאוד; וב' – אין אפשרות להכשיר את המבנים האלו אחר כך

שלי ברגיג:       עם כל הכבוד למיגוניות, לפעמוניות ולכל אלה שמניחים על הדשא, הם לא עוברים רגולציה

ישי בן אלי: אנחנו יודעים, את צודקת, זה בעיה

ישי בן אלי:  אנחנו מבינים

שלי ברגיג: אז לא פרטאצ'י

שלי ברגיג:  שיהיה אפשר להסדיר את זה אחר כך

חיים ילין: אדוני היושב-ראש, בהזדמנות הזאת שרשם המהנדסים והאדריכלים נמצא כאן היום, אז תשאל אותו בבקשה למה האדון לא מפרסם את רשימת מורשים להיתר, כדי שנוכל ליישם

חיים ילין:  יש אפשרות ליישם וולונטרית את נושא הרישוי העצמי, אבל אין לנו את הרשימה

חיים ילין:  למה היא לא מתפרסמת? אנחנו רוצים לפנות לאנשים האלה ולבקש, ולתכנן באמצעותם

חיים ילין:  אנחנו חייבים את הרשימה הזאת מפורסמת

חיים ילין:  מה מעכב?      

סטפן אבו חדרה: אני מצטרף לכל מילה, אני מסכים איתך - -      

קריאה: 	 זה אצלכם, סטפן, כבר חצי שנה

סטפן אבו חדרה: - - הייתה בעיה משפטית עם העניין הזה

סטפן אבו חדרה:  אני אפעל - - -      

חיים ילין: אבל סטפן, זה חצי שנה כבר, אנחנו רצים - - -     

סטפן אבו חדרה: אתה צודק, אני מסכים איתך, אני אפעל כדי שממש תוך ימים זה יפורסם

סטפן אבו חדרה:       אני אדבר על עוד נושא, ברשותך, אדוני היושב-הראש

סטפן אבו חדרה:  הנושא של מורשי היתר – רישוי עצמי, דבר מבורך מאוד שיכול לפתור את הבעיה של הליכי אישור בנייה

סטפן אבו חדרה:  הנושא לוקה בכמה חוסרים

סטפן אבו חדרה:  קודם כל הנושא של אישור מורשי היתר מצריך הגשת מסמכים, שבדרך כלל קשה להשיג אותם

סטפן אבו חדרה:  אני מציע תיקון חקיקה, שיקל על הגשת בקשה לקבל תעודת מורשי היתר

חיים ילין: כמה כאלה יש כבר היום?      

ארז מלול: בוא, פייגלין, זה לא דיון אישי

ארז מלול:  תפנו אליו

סטפן אבו חדרה: יש בערך 60

ארז מלול: תעדכן את הוועדה

ארז מלול:  אני אעקוב אחרי זה, הוועדה תעקוב

ארז מלול:  זה חשוב מאוד מה שהעלית, אבל עכשיו לפתוח את כל - - -      

סטפן אבו חדרה: ברשותך, נושא האחרון

ארז מלול: כן, נו, לסיום, אנחנו מעבר לזמן

סטפן אבו חדרה: הנושא של הכשרת מהנדסי מבנים שהם מומחים למיגון

סטפן אבו חדרה:  במסגרת מכוני הבקרה יש מה שנקרא בקרים מורשים, שיכולים לתת אישור במקום הג"א, במקום פיקוד העורף

סטפן אבו חדרה:  יש שתי בעיות: א' – יש להם ניגוד עניינים; וב' – זה הליך של היתר

סטפן אבו חדרה:  בשביל למנוע את זה ולקצר את התהליך הזה, אפשר להכשיר מהנדסי מבנים שתוקצה להם הסמכות של פיקוד העורף לתת אישור להליכים מזורזים שהם לא הליך של היתר רגיל, ואז הם יוכלו לתת אישור במקום פיקוד העורף

סטפן אבו חדרה:       אין האצלת סמכות כזאת, אז אני מציע - - -     

ארז מלול: בסדר, טוב

ארז מלול:      אחרון הדוברים גיל מפורום דבורה

חגי קורח: סליחה, אדוני היושב-ראש, באתי מהמילואים, ונרשמתי - - -     

ארז מלול: מה השם שלך?      

חגי קורח: שמי חגי, אני ממטה המאבק למיגון העורף

חגי קורח:  נרשמתי, וגם באתי מהמילואים

חגי קורח:  חגי קורח

ארז מלול: כתוב פה שדיברת

ארז מלול:  לא?     

חגי קורח: לא, לא דיברתי

ארז מלול: טוב, אז חגי

חגי קורח: המדינה והמועצה הארצית עושות מאמצים כבירים למיגון העורף, ומשתמשות בסמכותן ומממשות את אחריותן, וזה ראוי לכל הערכה

חגי קורח:  כמו שיושב-ראש המועצה הארצית אמר מקודם, אסור שזה ייעצר למטה

חגי קורח:  היושב-ראש דיבר על שילוב של תמ"א 40/א/1 עם תמ"א 38

חגי קורח:  אני מניח שהוא התכוון גם לשילוב עם התוכניות המחליפות

חגי קורח:  בנוסף, ההמלצה, גם ליושב-ראש המועצה הארצית: אחד – להעריך את תמ"א 38 עד מאי 2026, בלי התניות ובלי סמכות לקיצור בוועדות המקומיות, כדי ליצור רצף תכנוני, ודאות ומקורות למימון

חגי קורח:       הדבר השני, שהתוכניות העירוניות למרחבים המוגנים יכללו את הוראות תמ"א 40/א/1, ויהיו בסמכות הוועדות המחוזיות כי: אחד – באחריות המדינה למגן את העורף; והדבר השני – בגלל ביטול זכות הערר על החלטות של ועדות עצמאיות, לא לאפשר לבלום את האפשרות לעשות ממ"דים בהיקף נרחב משיקולים אחרים שאינם הצלת חיי אדם

חגי קורח:       המדינה באמת עושה פה מאמצים כבירים וחשוב שזה יהיה מהלך שלם ומלא, אחרת הוא יישאר על הנייר

ארז מלול: נתן, תצטרך להשיב על הנקודות אלה, על מה שאתה יכול

שלי ברגיג: אבל במחוזיות יש פקק, למה במחוזיות?     

ארז מלול: הלאה

ארז מלול:  גייל שורש? לא נמצאת

גדעון סער: 	 אני רוצה להגיד שני דברים

גדעון סער:  דיברנו בעבר בנושא המוכנות לרעידות אדמה

גדעון סער:  פשוט תפתחו את מה שעשינו בוועדה הקודמת, build back better, כתוב בכל המסמכים, זאת הכוונה של כולנו מפה קדימה

גדעון סער:  זה אחד

גדעון סער:      שתיים, מה שנאמר על פיקוד העורף כאין וכאפס לעומת מה שצריך להיאמר לגבי אישור מבנים בתקינת אש

גדעון סער:  אין מפקחים או יועצים לכיבוי אש שמוסמכים על ידי כיבוי אש, וכיבוי אש מעולם לא אישר בניין בישראל

גדעון סער:  הוא רק לא מתנגד

גדעון סער:  אז צריך לדחוף גם בכיוון הזה, שיוצר פקקים באישור והיתרי בנייה

גדעון סער:       לא שמעתי על מרכזי חוסן שכונתיים בתכנון – שכונתיים, עירוניים, קהילתיים

גדעון סער:  אנחנו נהיה חייבים אותם, גם לרעידות אדמה, לא עלינו, וגם להמשך לוחמה

גדעון סער:  אם אנחנו מתכננים שכונות והתחדשות עירונית או רק חידוש שכונות, אנחנו חייבים לתכנן בתוך זה מוכנות נפשית, ציבורית, אנרגטית, עזרה ראשונה, הכול

גדעון סער:  לאן הם ילכו? הם ישר הולכים לשפיים? מפונים למלון? לא, צריך להתייחס לדברים האלה, כמו כל מי שדיבר פה על מוכנות, ולתכנן גם לאחרי, לתכנן את השכונות ולא רק את הבן האדם היחיד

גדעון סער:       ושלישית, ברשותך, מחלקות ההנדסה בעיריות עובדות בטירוף וחסרות את כוח האדם, אני לא יודע אם זה תקציב או משהו אחר

גדעון סער:  לחזק כוח אדם מקצועי שם, לא רק באזורי הקצה ואזורי הסיכון - -      

ארז מלול: מסכים

גדעון סער: - - בכל מקום שיידרש עכשיו לחזק, כדי לחזק את הבנייה

גדעון סער:  תודה

ארז מלול: טוב, אנחנו צריכים לסיים

אמיר בשאראת: רק משפט אחד לגבי הרשויות הערביות גם, כי לא התייחסנו לזה בכלל

ארז מלול: אבל הוא דיבר על זה

אמיר בשאראת: הוא התייחס לנגב, וזה חשוב מאוד, אבל יש מעל לחצי מיליון - - -      

ארז מלול: בדקה

אמיר בשאראת: בדקה

אמיר בשאראת:  יש מעל לחצי מיליון תושבים ערבים, לפי דו"ח מבקר המדינה מ-2018, ללא שום מיגון

אמיר בשאראת:  ללא ממ"ד בבית וללא מקלט ציבורי וללא מיגון

אמיר בשאראת:  130,000 תלמידים ערבים לומדים ללא ממ"ד בבית הספר

קריאה: תפסיקו לשלוח טילים

ארז מלול: די

אמיר בשאראת: אנחנו לא שולחים טילים

אמיר בשאראת:  אני שמעתי גם את ההערות שלו, ההערות שלו לגבי יוסף עטאונה היו מאוד מעליבות

אמיר בשאראת:  הוא רוצה לשלוח את כולנו לסיני

אמיר בשאראת:  זה לא דיבור

אמיר בשאראת:  אנחנו לא אשמים

ארז מלול: זה לא מכבד – לא אותך ולא אותנו

ארז מלול:       הלאה, תמשיך

אמיר בשאראת: במיוחד לא אותו

אמיר בשאראת:  לא יודע מי זה

ארז מלול: 	 לא משנה, אתה לא חייב להתייחס

אמיר בשאראת: צריך לנתק בין היתר בנייה שיש לבית לבין הבקשה עכשיו לפטור מהיתר לממ"ד, כי הרבה מהבתים ברשויות הערביות הם ללא היתר בגלל חוסר פיתוח, פתרונות קצה לא קיימות

אמיר בשאראת:  אין ממ"ד, וצריך לאפשר

אמיר בשאראת:  יש 30,000 בתים בלי היתר, לאפשר להם גם לקבל אפשרות לממ"ד, כי אנחנו רוצים לשמור על החיים של האנשים ולא להתעסק עכשיו בבירוקרטיה

אמיר בשאראת:  תודה

ארז מלול: מסכים איתך

ארז מלול:  תודה

נעה טל: 	 נרשמנו לדיבור

נעה טל:  משפט אחד

נעה טל:  נעה טל, מנהלת אגף התכנון מהקרן הקיימת

נעה טל:  אני רוצה להוסיף - - -     

ארז מלול: קרן הקיימת דיברו

ארז מלול:  אי-אפשר, בואו

נעה טל: אנחנו נרשמנו ביחד כי יש לנו שני נושאים

נעה טל:  נושא אחד - - -             

ארז מלול: רגע, אני מדבר

ארז מלול:  נציג קרן קיימת דיבר, אז - - - את רוצה להוסיף?     

נעה טל: לא הגבלתם ברישום, ולכן חילקנו בינינו את הדברים

נעה טל:  אני רוצה להגיד משפט אחד בנושא - - -      

ארז מלול: משהו שלא נאמר?      

נעה טל: שלא נאמר

נעה טל:      משבר הדיור עלה פה רבות

נעה טל:  יש משברים נוספים שהוחרפו - -      

ארז מלול: על זה דובר

נעה טל: - - לנוכח המלחמה: המשבר החברתי והמשבר הסביבתי

נעה טל:  אנחנו מבקשים להדגיש את הצורך בכל בינוי, בין אם הוא זמני ובין אם הוא קבוע, שיהיה בצמידות דופן

נעה טל:  יש לזה השלכות ארוכות טווח, וזה אחד הדברים הקריטיים כדי שנוכל להמשיך לתפקד

ארז מלול: בסדר, טוב

חביבה שפר: 		 אדוני, גם אני נרשמתי – גם באינטרנט וגם הבוקר

חביבה שפר:  מטה המאבק לבינוי שפוי

ארז מלול: האחרונה

ארז מלול:  זהו

ארז מלול:  דקה, על השעון

חביבה שפר: אני לא אחזור על דברים שנאמרו

חביבה שפר:  קודם כל נעשתה עבודה מבורכת, הכול כדי להקל על מי שנפגעו בדרום ושעלולים להיפגע בצפון

חביבה שפר:  הכול טוב, כל ההקלות, והרגולציה, הכול טוב וראוי ונכון

חביבה שפר:  אבל אני חושבת שצריך להיזהר מאוד מפטורים גורפים, למשל - - -     

ארז מלול: אמרו את זה

חביבה שפר: רגע

חביבה שפר:  שנייה

חביבה שפר:  בין חדרה לגדרה צריך לבנות ממ"דים, אבל לא בפאניקה ולא בפזיזות, כי נעשית פגיעה במרחב הציבורי

חביבה שפר:  כריתת עצים ללא רישיונות - - -         

ארז מלול: דיברו על זה, גברתי

ארז מלול:  ביקשתי – אם יש לך משהו להוסיף

ארז מלול:  אין לך משהו להוסיף

חביבה שפר: החוסן, העצים, וגם ממ"דים - - -      

ארז מלול: דיברו

ארז מלול:  אסנת דיברה על זה יפה

אסנת בנימין: - - -      

ארז מלול: לא דיברת על העצם?     

חביבה שפר: היא לא אמרה

חביבה שפר:  היא אמרה דווקא להרחיב את האפשרות עד גבול המגרש

חביבה שפר:  העצים נכרתים

חביבה שפר:  המרחב הציבורי הוא חלק מהחוסן הקהילתי והציבורי שלנו, אסור לפגוע בו

ארז מלול: מסכים

ארז מלול:  תודה רבה

ארז מלול:  	 האחרון, דקה

ארז מלול:  אבל יש לך משהו להוסיף ולחדש?      

מירב בן ארי: בטח, חידוש, כן

מירב בן ארי:  מה שאנחנו מנסים לראות בסיטואציה הזאת – וכולם יודעים שהכול חשוב והכול דחוף – איך בכל זאת ההמשך של הפעילות התכנונית מתאימה את עצמה למה שקורה עכשיו

מירב בן ארי:  הדוגמה שנתנו מקודם ליושב-ראש קודם, של יישוב חדש שאולי אתם לא מכירים, אבל עצם זה שדנים בזה עכשיו בדרום במקום להבין שאוטוטו יצטרכו להתייחס לדברים האלה בצורה אולי אחרת לגמרי, זה מאוד בעייתי בעינינו; גם זה שמחר הולך להעלות בוולחו״ף דיון על מגרשי גולף באשקלון, שמאוד יכול להיות שהתכנון שם יצטרך להיות אחר לגמרי בעוד כמה זמן

מירב בן ארי:       יש עוד דוגמה אחת

מירב בן ארי:  נודע לנו שיש מתכנן מחוז דרום שמסיים את הכהונה שלו בעוד שבועיים

מירב בן ארי:  כשלכל חייל מאריכים את תקופת השירות שלו בארבעה חודשים, למתכנן, שזה הדבר אולי הכי חשוב שאמור להיות – איפה ישימו את הקרווילות, איפה יחסנו את האנשים – לא מאריכים את הכהונה, לפחות לא שאנחנו יודעים מזה - -       

ארז מלול: בסדר, תודה שהבהרת את הנקודה

ארז מלול:  רפי, לתשומת ליבך

מירב בן ארי: - - ותמיד יש את התשובות שאולי מינוי - - - אבל הדברים האלה, זה דברים שמאוד חשוב להתייחס אליהם

ארז מלול: אני מכבד את ראש מינהל התכנון לסכם את כל הנקודות שרשמתם

ארז מלול:  אני רק אגיד משהו: יש דברים שלא חייבים - - - 

נתן אלנתן: תראו, בעיקרון עלו פה הרבה מאוד רעיונות, הרבה מאוד דברים שאי-אפשר לתת עליהם תשובות ממש ברורות

נתן אלנתן:  כל הדברים נמצאים בשלבי בדיקה

נתן אלנתן:  לגבי חלק גדול מהדברים אנחנו בעצמנו כבר יושבים וחושבים עליהם, חלק מהדברים צריכים להיבדק

נתן אלנתן:       וגם צריכים לעשות בסופו של דבר את האיזון בין כל הגורמים

נתן אלנתן:  כל אחד תמיד רואה את הצד שלו וחושב שהצד שלו הוא הכי חשוב, אבל אנחנו מסתכלים גם מהבחינות האחרות

נתן אלנתן:       כל הדברים האלה נלקחים בחשבון

נתן אלנתן:  אנחנו יושבים ועובדים כבר שבועיים וחצי, יום ולילה, על כל הפתרונות, ואנחנו נעשה את מה שצריך לעשות

יעקב אשר: 	 אני רוצה להציע דבר אחד

יעקב אשר:  קודם כל אני מבין שלא נספיק לקבל עכשיו את כל התשובות

יוסף עטאונה: אני אשמח להתייחסות - - -     

יעקב אשר: רגע, אני יודע, בדיוק על זה אני רוצה לדבר

יוסף עטאונה: בבקשה

יעקב אשר: יש נושא, שוב, הוא לא בסמכות שלכם, אבל אני כן רוצה שתהיה לנו בהירות בנושא הזה שעלה, שהוא נושא בעייתי וסבוך, כי אתם בעצם מדברים על מקומות שבהם חוק התכנון ובנייה עובד ואתם מכניסים אלמנטים לתוכו

יעקב אשר:  אבל מצד שני אנשים נחשפים

יעקב אשר:       אני מבקש שתעביר לשר שאני מבקש שתגובש איזושהי עמדה ממשלתית בעניין הזה

יעקב אשר:  היו הצעות, יש גם מכתב, אנחנו לא נדון בו עכשיו בפרטים

יעקב אשר:  אני מבקש לקבל תשובה כדי לדעת, כי בסוף גם עומדים אנשים מאחורי הדבר הזה

יעקב אשר:       לגבי הבקשה של ראש המועצה ירקוני שדיבר בהתחלה, לגבי המועצה אזורית אשכול, אני מבקש - - -      

נתן אלנתן: אנחנו בוחנים את הנושא

יעקב אשר: אני מבקש לבחון את זה בהקדם

יעקב אשר:  אני חושב שיש בזה היגיון דווקא עכשיו, אולי להפוך את מה שהיום מרחבי למחוזי

יעקב אשר:  "מחוז התקומה" – נקרא לזה כך, אולי מחוז חדש - - -     

נתן אלנתן: זאת אחת האפשרויות, אנחנו בוחנים מה הכי טוב

יעקב אשר: אבל לתת להם את העצמאות שלהם בוועדות המקומיות, אני חושב שזה נכון מבחינת מהירות התגובה

יעקב אשר:  בסוף יושבים שבעה ראשי רשויות, שכל אחד רואה את זה מהמבט שלו

יעקב אשר:  בשביל האיזונים – והם כולם חברים וכולם שותפי גורל – אבל יכול להיות שהפתרונות יהיו אחרים

יעקב אשר:  אל תתנו לי תשובה עכשיו, כי היא לא תהיה רצינית, אבל תבחנו את זה בזריזות

יעקב אשר:       עכשיו אני אתייחס גם לדברים הנוספים שעלו, גם מה שהציעו החברים וגם מה שאנחנו הצענו

יעקב אשר:  אני מתכנן, אני רוצה לעשות ישיבת מעקב בעניין הזה

יעקב אשר:  אנחנו נשתדל לעשות אותה בנוהל קרב גם כן – תשובה ושאלה

יעקב אשר:  אם עוד דבר יישאר – יעבור לעוד טיפול

יעקב אשר:  אני אשתדל, אני בשאיפה, אל תתפסו אותי במילה, לקראת יום ראשון או שני, מעקב

יעקב אשר:  עוד פעם: לא כל התשובות יהיו, אבל לראות שהדברים מתקדמים

יעקב אשר:  אנא בטובכם – הביאו לנו חסמים, אם יש, שלא תלויים בכם

יעקב אשר:  יושב פה נציג האוצר, יושב פה נציג החשב הכללי

יעקב אשר:  וגם בנושא של מיגוניות – תודה על האינפורמציה, אבל חשוב לי שהמקביל שלך ייתן לנו תשובות מה המדינה עושה בשביל להביא עוד ועוד מיגוניות, אם בכלל זה קיים

יעקב אשר:       אנחנו נעשה ישיבת מעקב

יעקב אשר:  אנחנו נרצה לסכם גם את הדברים אצלנו

יעקב אשר:  אם יש עוד תשובות שאתה יודע כרגע - - -     

נאור שירי: יעקב, משפט, כי לא נתנו לי לדבר - - -      

יעקב אשר: מי לא נתן לך לדבר?      

נאור שירי: לא הייתה לי זכות דיבור, אז אני רוצה משפט

יעקב אשר: איפה ארז מלול?     

נאור שירי: סבבה, הכול טוב, אין לי בעיה

יעקב אשר: - - - דבר

נאור שירי: לא, לא דיברתי

יעקב אשר: אוקיי

נאור שירי: אני רק מבקש, הכי פרקטי, כי שלי לא קיבלה תשובות וידעתי שזה יקרה, וזה בסדר

יעקב אשר: למה היא לא קיבלה תשובות?      

נאור שירי: היא לא קיבלה תשובות, כי לא רשמו את השאלות שלה

נאור שירי:  אני אומר לך באופן אמיתי, כי יש סבב ויש מלא שאלות, מלא הצעות

נאור שירי:  בואו נהיה יעילים, נעשה ביום ראשון דיון

נאור שירי:  לא נרשמו פה עכשיו שאלות, אז אחרי זה שלי תלך ותדבר איתו ותקבל תשובה, אבל רק רציתי להוכיח - - -      

יעקב אשר: - - - למה אתה אומר שלא נרשם?     

נאור שירי: כי היא לא קיבלה מענה

יעקב אשר: אתה רוצה לעשות להם בוחן פתע עכשיו?     

נאור שירי: חס וחלילה, אני לא רוצה, אני רק רציתי - - -      

יעקב אשר: אם הם יענו לה עכשיו, זה לא יהיה רציני לדעתי

נאור שירי: אוקיי, בסדר

יעקב אשר: בוא, אני לא מגן על אף אחד, חבר'ה

יעקב אשר:  זה לא שאתה הצד הטוב ואנחנו הצד - - -     

נאור שירי: זה לא צד טוב וצד רע, אני פשוט חושב שאנחנו צריכים לעבוד מסודר

נאור שירי:  ואם יש שאלות, אז בוא - - -      

יעקב אשר: האמן לי שאני עובד מסודר, אוקיי?      

נאור שירי: יאללה, בסדר גמור

יעקב אשר: ומי כמוך יודע את זה - - - המסר הגדול ששלי אמרה: אל תעקפו את הרשות

יעקב אשר:  זה המסר

יעקב אשר:  המסר הזה הועבר בצורה הכי ברורה, כי זאת גם הדרך היחידה להצליח, אין פה משהו אחר

יעקב אשר:       וגם הסיפור הזה של המועצות המקומיות

יעקב אשר:  אגב, צריך לבחון את זה לא רק על זה של - - -     

שלי ברגיג: לא, אני דווקא אגיד שבתוך הוועדה המרחבית יש חמש רשויות, והם לא תמימי דעים בעניין הזה

שלי ברגיג:  דבר עם כל ראש רשות, וכל אחד יגיד לך משהו אחר

יעקב אשר: אוקיי, בסדר

שלי ברגיג: גדי רוצה את שלו - - -      

יעקב אשר: אוקיי, הינה, דוגמה, ולכן אני לא רוצה תשובות עכשיו

שלי ברגיג: אדוני היושב-ראש, אפילו בניואנס, שהוועדות המקומיות מנועות בתקופת הבחירות מכל מיני דברים לעסוק בהם, את הוועדה המרחבית צריך לפטור מהדבר הזה – כי ראשי הרשויות לא יושבים שם

יעקב אשר: אבל בדיוק על המנועות האלה אני לא רוצה שיקרה

שלי ברגיג: אבל הוועדה המרחבית פטורה מזה, אז לי זה טוב כי היושב-ראש ממונה ממשרד הפנים

יעקב אשר: אנחנו לא בתוכנית כבקשתך עכשיו, רגע

יעקב אשר:  לכן אמרתי להם: תבחנו את זה מול כולם

יעקב אשר:  יכול להיות שיבואו ארבעה ראשי רשויות ויגידו: אנחנו רוצים מרחבית

יעקב אשר:  זאת בדיוק הבחינה שהם צריכים לעשות; אולי הם יבואו לגדי ויגידו: תקשיב, אתה רוצה רק אתה לבד, ואחרים לא? לא בטוח שזה נכון

יעקב אשר:  לכן התשובות שיהיו כאן כרגע הן לא רציניות, אלא אם כן אנחנו אוהבים ליהנות מתשובות לא רציניות

יעקב אשר:       מה שאני כן מבקש ממך ומהאנשים שנמצאים כאן ושמייצגים – נתנו לכולם לדבר אני חושב – אם את יכולה גם להעלות נקודות, ולא במכתב ארוך, כי ממכתב ארוך אני מתמוטט באמצע - -      

שלי ברגיג: רק בנקודות

יעקב אשר: - - נקודות שנעקוב אחריהן הלאה, בדברים הפרקטיים - - -     

שלי ברגיג: לי חשוב מה ינוסח בהוראת השעה שתצא ליישובי העוטף

שלי ברגיג:  זה מה שחשוב

יעקב אשר: מאה אחוז

יעקב אשר:  את זה הם יודעים בדיוק, את העניין הזה

יעקב אשר:       רבותי, אני מודה לכולם

יעקב אשר:  יש לנו פשוט ישיבה נוספת – אחרת הייתי מאריך את הישיבה – גם בנושא חשוב

יעקב אשר:  תודה רבה ושיהיה בהצלחה